cyanic-selkie/wikianc huggingface dataset:
ᱢᱚᱱᱡᱩ ᱵᱷᱟᱨᱜᱚᱵᱤ
ᱠᱮᱨᱤᱭᱚᱨ
ᱟᱡ ᱫᱚ ᱥᱤᱧᱚᱛ ᱠᱞᱟᱥᱤᱠᱟᱞ ᱮᱱᱮᱡ ᱴᱨᱮᱱᱤᱝ ᱧᱟᱢ ᱥᱟ.ᱛ ᱟᱠᱟᱫ ᱯᱟ.ᱨᱩᱠᱷᱤᱭᱟ. ᱠᱟᱱᱟ ᱟᱨ ᱟᱭᱢᱟ ᱮᱱᱮᱡ ᱢᱮᱞᱟᱝᱠᱤ ᱨᱮ ᱮᱱᱮᱡ ᱥᱚᱫᱚᱨ ᱟᱠᱟᱫ ᱛᱟᱭᱟ ᱾ ᱱᱚᱝᱠᱟ ᱜᱮ ᱟᱡᱟᱜ ᱢᱤᱫ ᱢᱮᱞᱟᱝᱠᱤ ᱮᱱᱮᱡ ᱨᱮ ᱯᱨᱚᱠᱟᱥ ᱨᱟᱣ (Prakash Rao) ᱮᱱᱮᱡ ᱧᱮᱞ ᱞᱮᱫ ᱛᱟᱭᱟ ᱟᱨ ᱑᱙᱗᱔ ᱥᱟᱞ ᱨᱮᱭᱟᱜ ᱛᱮᱞᱜᱩ ᱯᱷᱤᱞᱢ ᱜᱟᱞᱤᱯᱚᱛᱟᱞᱩ (Gaalipataalu) ᱨᱮ ᱟᱠᱴᱤᱝ ᱞᱟ.ᱜᱤᱫ ᱫᱟᱣᱮ ᱮᱢᱟᱫᱮ ᱛᱟᱦᱮᱸᱱ ᱾ ᱤᱱᱟ. ᱛᱟᱭᱚᱢ ᱟᱭᱢᱟ ᱯᱷᱤᱢ ᱦᱤᱴ ᱞᱮᱱ ᱛᱟᱭᱟ,ᱚᱱᱟ ᱠᱚᱫᱚ ᱦᱩᱭᱩᱜ ᱠᱟᱱᱟ ᱾ ᱑/ ᱠᱨᱤᱱᱟᱵᱷᱮᱬᱤ (Krishnaveni) (᱑᱙᱗᱔), ᱒/ᱥᱳᱜᱽᱜᱟᱫᱩ (Soggadu),(᱑᱙᱗᱕), ᱟᱨ ᱓/ ᱭᱟᱢᱟᱜᱳᱞᱟ (Yamagola) ᱾ ᱚᱱᱟ ᱥᱟᱶᱛᱮ ᱱᱟᱭᱚᱠᱩᱰᱩ ᱵᱷᱤᱱᱚᱭᱟᱠᱩᱰᱩ (Nayakudu Vinayakudu), ᱯᱷᱤᱞᱢ ᱨᱮᱦᱚᱸᱭ ᱧᱮᱞ ᱟᱠᱟᱱᱟ ᱾ ᱤᱱᱟ. ᱛᱟᱭᱚᱢ ᱯᱨᱮᱥᱤᱰᱮᱸᱴ ᱯᱮᱨᱚᱢᱢᱟ (President Peramma) ᱯᱷᱤᱞᱢ,ᱱᱚᱣᱟ ᱨᱮᱫᱚ ᱢᱤᱫ ᱰᱮᱱᱥᱚᱨ ᱟᱠᱴᱤᱝ ᱟᱠᱟᱫᱟᱭ ᱾ ᱯᱷᱤᱞᱢ ᱫᱤᱥᱟ.-ᱩᱫᱩᱜᱤᱡ ᱠᱮ. ᱵᱤᱥᱣᱚᱱᱟᱛᱷ (K. Vishwanath) ᱟᱡᱟᱜ ᱛᱤᱢᱤᱱ ᱜᱟᱱ ᱯᱷᱳᱴᱳ ᱠᱚᱭ ᱞᱮᱫᱮᱭᱟ,ᱡᱟᱦᱟᱸ ᱠᱚ ᱵᱤᱱᱟ. ᱢᱮᱠ-ᱚᱯ ᱛᱮ ᱢᱮᱱᱟᱜ-ᱟ ᱾ ᱚᱱᱟᱠᱚ ᱧᱮᱞ ᱠᱟᱛᱮ ᱑᱙᱗᱙ ᱥᱟᱞ ᱨᱮᱭᱟᱜ ᱥᱚᱱᱠᱚᱨᱟᱵᱷᱚᱨᱚᱢ (Sankarabharanam) ᱨᱮ ᱟᱠᱴᱤᱝ ᱞᱟ.ᱜᱤᱫ ᱫᱟᱣ ᱧᱟᱢ ᱞᱮᱫᱟᱭ ᱟᱨ ᱱᱚᱣᱟ ᱛᱮᱞᱜᱩ ᱯᱷᱤᱞᱢ ᱤᱱᱰᱚᱥᱴᱨᱤ ᱨᱮ ᱦᱤᱴ ᱞᱮᱱ ᱛᱟᱦᱮᱸᱱ ᱾
ᱵᱟᱦᱨᱮ ᱡᱚᱱᱚᱲ
https://en.wikipedia.org/wiki/Manju_Bhargavi
ᱩᱰᱩᱯᱤ ᱦᱚᱱᱚᱛ
ᱩᱰᱩᱯᱤ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱡᱚᱜᱚᱠᱷᱚᱸᱰ ᱠᱟᱱᱟ, ᱱᱚᱶᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱩᱰᱩᱯᱤ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱱᱚᱶᱟ ᱠᱮᱱᱨᱟ ᱫᱷᱟᱨᱮ ᱴᱚᱴᱷᱟ ᱨᱮ ᱢᱮᱱᱟᱜᱼᱟ, ᱩᱰᱩᱯᱤ ᱦᱚᱱᱚᱛ ᱨᱮ ᱮᱭᱟᱭ ᱛᱟᱞᱩᱠ, ᱒᱓᱓ ᱟᱹᱛᱩ ᱟᱨ ᱒᱑ ᱱᱚᱜᱚᱨ ᱢᱮᱱᱟᱜᱼᱟ ᱾ ᱩᱰᱩᱯᱤ, ᱠᱩᱸᱰᱟᱯᱩᱨ ᱟᱨ ᱠᱚᱨᱠᱚᱞᱟ ᱨᱮᱱᱟᱜ ᱯᱮᱭᱟ ᱠᱚᱧᱮ ᱛᱚᱦᱥᱤᱞ ᱒᱕ ᱚᱜᱚᱥᱴ ᱑᱙᱙᱗ ᱥᱟᱞ ᱨᱮ ᱩᱰᱩᱯᱤ ᱦᱚᱱᱚᱛ ᱞᱮᱠᱟᱛᱮ ᱠᱚᱱᱱᱚᱲ ᱦᱚᱱᱚᱛ (ᱮᱛᱚᱢ ᱠᱮᱱᱨᱟ) ᱠᱷᱚᱱ ᱠᱮᱪᱟᱜ ᱦᱟᱴᱤᱧ ᱞᱮᱱᱟ ᱛᱟᱦᱮᱸᱫ ᱾ ᱢᱩᱰᱵᱤᱫᱽᱨᱤ ᱫᱚ ᱥᱚᱨᱠᱟᱨᱤ ᱞᱮᱠᱟᱛᱮ ᱑᱑ ᱡᱟᱱᱩᱣᱟᱨᱤ ᱒᱐᱑᱘ ᱠᱷᱚᱱ ᱠᱚᱨᱠᱚᱞᱟ ᱠᱷᱚᱱ ᱵᱷᱮᱡᱟᱨ ᱠᱟᱛᱮ ᱱᱟᱶᱟ ᱛᱚᱦᱥᱤᱞ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾
ᱦᱚᱲ ᱮᱞ
ᱩᱰᱩᱯᱤ ᱦᱚᱱᱚᱛ ᱨᱮ ᱒᱕᱓,᱐᱗᱘ ᱚᱲᱟᱜ ᱢᱮᱱᱟᱜᱼᱟ, ᱚᱠᱚᱭᱟᱜ ᱦᱚᱲ ᱮᱞ ᱑,᱑᱗᱗,᱓᱖᱑ ᱦᱚᱲ ᱢᱮᱱᱟᱜ ᱠᱚᱣᱟ, ᱚᱸᱰᱮ ᱠᱷᱚᱱ ᱕᱖᱒,᱑᱓᱑ ᱠᱚᱲᱟ ᱟᱨ ᱖᱑᱕,᱒᱓᱐ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱐ᱼ᱖ ᱵᱚᱪᱷᱚᱨ ᱩᱢᱚᱨ ᱜᱤᱫᱽᱨᱟᱹ ᱟᱜ ᱦᱚᱲ ᱮᱞ ᱫᱚ ᱑᱐᱓,᱑᱖᱐ ᱢᱮᱱᱟᱜ ᱠᱚᱣᱟ ᱱᱤᱭᱟᱹ ᱦᱚᱲ ᱮᱞ ᱘.᱗᱖% ᱢᱮᱱᱟᱜᱼᱟ ᱾
ᱩᱰᱩᱯᱤ ᱦᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱙᱗᱓ ᱨᱮᱱᱟᱜ ᱥᱚᱢᱟᱱᱟ ᱑᱐᱙᱔ ᱢᱮᱱᱟᱜᱼᱟ ᱱᱤᱭᱟᱹ ᱠᱚᱨᱱᱟᱴᱚᱠ ᱯᱚᱱᱚᱛ ᱨᱮᱱᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ ᱾ ᱩᱰᱩᱯᱤ ᱦᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱗᱘.᱖᱙% ᱢᱮᱱᱟᱜᱼᱟ, ᱚᱸᱰᱮ ᱠᱷᱚᱱ ᱘᱒.᱘᱕% ᱠᱚᱲᱟ ᱟᱨ ᱗᱔.᱘᱙% ᱛᱤᱨᱞᱟᱹ ᱥᱮᱪᱮᱫ ᱢᱮᱱᱟᱜᱼᱟ ᱾ ᱩᱰᱩᱯᱤ ᱨᱮᱱᱟᱜ ᱜᱩᱴ ᱚᱥᱟᱨ ᱵᱤᱥᱟᱹᱨ ᱫᱚ ᱓,᱕᱘᱒ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱓᱗᱓ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱱᱚᱶᱟ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱓᱒᱙ ᱜᱟᱺᱴ ᱠᱤᱞᱚᱢᱤᱴᱚᱨ (᱑᱒᱗ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾
ᱜᱩᱴ ᱦᱚᱲ ᱮᱞ ᱠᱷᱚᱱ ᱫᱚ ᱗᱑.᱖᱓ ᱥᱟᱭᱠᱚᱲᱟ ᱦᱚᱲ ᱮᱞ ᱫᱚ ᱥᱚᱦᱨᱤ ᱴᱚᱴᱷᱟ ᱨᱮ ᱟᱨ ᱒᱘.᱓᱗ ᱥᱟᱭᱠᱚᱲᱟ ᱫᱚ ᱫᱮᱦᱟᱛ ᱴᱚᱴᱷᱟ ᱨᱮᱠᱚ ᱛᱟᱦᱮᱸᱱᱟ ᱾ ᱩᱰᱩᱯᱤ ᱦᱚᱱᱚᱛ ᱨᱮ ᱜᱩᱴ ᱦᱚᱲ ᱮᱞ ᱖.᱔᱑% ᱫᱚ ᱜᱮᱨ ᱟᱹᱫᱤᱵᱟᱹᱥᱤ ᱟᱨ ᱔.᱔᱙% ᱫᱚ ᱟᱹᱫᱤᱵᱟᱹᱥᱤ ᱢᱮᱱᱟᱜ ᱠᱚᱣᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱠᱚᱨᱱᱟᱴᱚᱠ ᱨᱮ ᱑᱙᱙᱗ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ
ಉಡುಪಿ
ᱴᱩᱨᱠᱩ ᱦᱟᱸᱥᱫᱟ ᱞᱚᱯᱥᱟ ᱦᱮᱢᱵᱽᱨᱚᱢ ᱢᱚᱦᱟᱵᱤᱫᱽᱭᱟᱞᱚᱭ
᱒᱐᱐᱖ ᱨᱮ ᱛᱷᱟᱯᱚᱱ ᱟᱠᱟᱱ ᱴᱩᱨᱠᱩ ᱦᱟᱸᱥᱫᱟ ᱞᱚᱯᱥᱟ ᱦᱮᱢᱵᱽᱨᱚᱢ ᱢᱚᱦᱟᱵᱤᱫᱽᱭᱟᱞᱚᱭ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱵᱤᱨᱵᱷᱩᱢ ᱦᱚᱱᱚᱛ ᱨᱮ ᱨᱮᱭᱟᱜ ᱢᱚᱞᱞᱟᱨᱯᱩᱨ ᱨᱮ ᱢᱮᱱᱟᱜ ᱢᱤᱫ ᱥᱚᱨᱠᱟᱨᱤ ᱠᱚᱞᱮᱡᱽ ᱠᱟᱱᱟ᱾ ᱱᱚᱣᱟ ᱠᱚᱞᱮᱡᱽ ᱫᱚ ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶᱛᱮ ᱡᱚᱯᱨᱟᱣ ᱢᱮᱱᱟᱜᱼᱟ᱾ ᱴᱩᱨᱠᱩ ᱦᱟᱸᱥᱫᱟ ᱞᱚᱯᱥᱟ ᱦᱮᱢᱵᱽᱨᱚᱢ ᱢᱚᱦᱟᱵᱤᱫᱽᱭᱟᱞᱚᱭ ᱨᱮ ᱟᱨᱴᱥ ᱟᱨ ᱥᱟᱬᱮᱥ ᱨᱮᱭᱟᱜ ᱥᱱᱟᱛᱚᱠ ᱰᱤᱜᱽᱨᱤ ᱮᱢ ᱦᱩᱭᱩᱜ ᱠᱟᱱᱟ᱾ ᱟᱨ ᱒᱐᱑᱖ ᱥᱮᱥᱟᱱᱟᱞ ᱮᱥᱮᱥᱢᱮᱱᱴ ᱮᱱᱰ ᱮᱠᱨᱮᱰᱮᱴᱮᱥᱚᱱ ᱠᱟᱭᱩᱱᱥᱤᱞ (ᱮᱱ.ᱮ.ᱮ.ᱥᱤ) ᱱᱚᱣᱟ ᱠᱚᱞᱮᱡᱽ ᱫᱚ 'B' ᱛᱷᱚᱠ ᱨᱮᱭᱟᱜ ᱢᱟᱹᱱ ᱮ ᱮᱢ ᱟᱠᱟᱫᱟ᱾
ᱡᱮᱱᱟᱨᱮᱞ ᱠᱳᱨᱥ
ᱵᱤ.ᱮᱥᱥᱤ
ᱯᱷᱤᱡᱤᱠᱥ, ᱠᱮᱢᱤᱥᱴᱨᱤ, ᱮᱞᱠᱷᱟ ᱥᱟᱬᱮᱥ
ᱢᱟᱹᱱ
ᱡᱮᱜᱮᱛ ᱵᱤᱨᱫᱟᱹᱜᱟᱲ ᱢᱟᱹᱧᱡᱩᱨ ᱠᱚᱢᱤᱥᱚᱱ (ᱭᱩ.ᱡᱤ.ᱥᱤ) ᱦᱚᱛᱮᱛᱮ ᱱᱚᱣᱟ ᱠᱚᱞᱮᱡᱽ ᱨᱮᱭᱟᱜ ᱳᱯᱨᱳᱢ ᱮᱢ ᱢᱮᱱᱟᱜᱼᱟ᱾
ᱵᱟᱨᱦᱮ ᱡᱚᱱᱚᱲ
ᱴᱩᱨᱠᱩ ᱦᱟᱸᱥᱫᱟ ᱞᱚᱯᱥᱟ ᱦᱮᱢᱵᱽᱨᱚᱢ
ᱛᱷᱚᱠ: ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱵᱤᱨᱵᱷᱩᱢ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱛᱷᱚᱠ: ᱵᱚᱨᱫᱷᱚᱢᱟᱱ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ: ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱦᱩᱭᱩᱜ ᱠᱟᱱ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ
ᱜᱟᱭᱛᱨᱤ ᱜᱚᱵᱤᱱᱫᱽ
ᱜᱟᱭᱛᱨᱤ ᱜᱚᱵᱤᱸᱫᱽ ᱢᱤᱫ ᱥᱤᱧᱚᱛᱤᱭᱟᱹ ᱟᱹᱰᱤ ᱱᱟᱯᱟᱭ ᱮᱱᱮᱡᱤᱜ, ᱠᱚᱨᱤᱭᱚᱜᱨᱟᱯᱷᱟᱨ, ᱮᱠᱴᱨᱮᱥ ᱟᱨ ᱒᱐᱐᱘ ᱨᱮᱱᱟᱜ ᱮᱥᱤᱭᱟᱱᱮᱴ ᱣᱚᱰᱟᱯᱷᱚᱱ ᱴᱷᱟᱠᱰᱤᱢᱤ ᱨᱮᱱᱟᱜ ᱣᱤᱡᱮᱛᱟ ᱠᱟᱱᱟᱭ ᱾ ᱟᱡ ᱵᱟᱵᱟ ᱟᱜ ᱧᱩᱛᱩᱢ ᱠᱮ.ᱮᱥ. ᱜᱚᱵᱤᱱᱫᱟ ᱱᱟᱭᱟᱨ ᱟᱨ ᱟᱡ ᱟᱭᱳ ᱟᱜ ᱧᱩᱛᱩᱢ ᱫᱚ ᱜᱟᱝᱜᱟ ᱠᱟᱱᱟ ᱾ ᱟᱡ ᱡᱟᱶᱟᱭ ᱟᱜ ᱧᱩᱛᱩᱢ ᱫᱚ ᱦᱚᱨᱤᱠᱨᱤᱥᱱᱟᱱ ᱜᱟᱭᱛᱨᱤ ᱚᱠᱚᱭ ᱫᱚ ᱩᱱᱤ ᱢᱤᱫ ᱮᱱᱮᱡ ᱟᱥᱲᱟ ᱴᱷᱟᱯᱚᱱ ᱞᱟᱹᱜᱤᱫ ᱛᱮ ᱩᱱᱤ ᱜᱚᱲᱚ ᱟᱭᱟ ᱠᱚ ᱾ ᱮᱱᱮᱡ ᱠᱟᱞᱟᱠᱚᱨ ᱟᱜ ᱡᱮᱜᱮᱫ ᱨᱮ, ᱱᱩᱭ ᱥᱚᱵᱷᱱᱟ ᱱᱟᱨᱟᱭᱚᱬ ᱫᱚ ᱟᱡᱟᱜ ᱱᱤᱡᱟᱹᱨᱟᱜ ᱤᱱᱥᱯᱤᱨᱟᱥᱚᱱ (Inspiration) ᱢᱟᱱᱟᱣᱼᱟ ᱾ ᱜᱟᱭᱛᱨᱤ ᱵᱷᱟᱨᱚᱛᱱᱟᱴᱭᱟᱢ, ᱢᱚᱦᱤᱱᱤᱟᱴᱴᱟᱱ, ᱠᱩᱪᱤᱯᱩᱲᱤ, ᱳᱴᱴᱟᱱᱟᱝᱛᱷᱩᱞᱞᱟᱞ, ᱠᱚᱛᱷᱠᱟᱞᱤ, ᱠᱟᱛᱷᱟᱠ ᱟᱨ ᱠᱮᱨᱞᱟᱱᱟᱫᱟᱱᱟᱢ ᱨᱮ ᱥᱮᱪᱮᱫ ᱞᱮᱱᱟ ᱾ ᱩᱱᱤᱫᱚ ᱯᱩᱱ ᱥᱮᱨᱢᱟ ᱩᱢᱚᱨ ᱨᱮ ᱥᱤᱧᱚᱛ ᱟᱨ ᱵᱤᱫᱮᱥ ᱨᱮᱱᱟᱜ ᱵᱷᱤᱱᱟᱹ ᱵᱷᱤᱱᱟᱹ ᱴᱚᱴᱷᱟ ᱨᱮ ᱮᱱᱮᱡ ᱠᱚᱭ ᱫᱮᱠᱷᱟᱣ ᱮᱛᱚᱦᱚᱵ ᱞᱮᱫ ᱛᱟᱦᱮᱸᱫ ᱾ ᱱᱩᱭ ᱫᱚ ᱢᱤᱫ ᱧᱩᱛᱩᱢᱟᱱ ᱠᱚᱨᱤᱭᱚᱜᱨᱟᱯᱷᱟᱨ ᱠᱟᱱᱟᱭ ᱟᱨ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮ ᱟᱡᱟᱜ ᱮᱱᱮᱡ ᱟᱠᱷᱲᱟ " ᱥᱤᱞᱣᱟᱨ ᱥᱴᱨᱤᱠ" ᱨᱤᱱᱤᱡ ᱢᱟᱞᱤᱠ ᱠᱟᱱᱟᱭ ᱾ ᱱᱚᱣᱟ ᱠᱮᱨᱚᱞ ᱴᱤ.ᱵᱷᱤ., ᱮᱥᱤᱭᱟᱱᱮᱴ, ᱥᱩᱨᱭᱟ ᱴᱤ.ᱵᱷᱤ., ᱢᱟᱡᱽᱣᱤᱞ ᱢᱟᱱᱚᱨᱢᱟ, ᱠᱮᱨᱚᱞ ᱣᱤ, ᱮᱥᱤᱭᱟᱱᱮᱴ ᱠᱷᱚᱵᱚᱨ, ᱵᱤᱴᱤᱵᱷᱤ, ᱴᱮᱞᱤᱵᱤᱡᱟᱱ, ᱮᱥᱤᱣᱤ ᱨᱮ ᱩᱱᱤᱫᱚ ᱟᱹᱰᱤ ᱜᱟᱱ ᱴᱤᱵᱷᱤ ᱠᱷᱚᱵᱚᱨ ᱟᱨ ᱞᱟᱭᱤᱵᱽ ᱠᱷᱚᱵᱚᱨ ᱨᱮ ᱥᱮᱱ ᱮᱱᱟ ᱾ ᱱᱚᱶᱟ ᱧᱩᱛᱩᱢᱟᱱ ᱪᱟᱭ ᱵᱨᱟᱱᱰ ᱥᱟᱶᱛᱟ ᱪᱟᱭ ᱨᱮᱱᱟᱜ ᱢᱚᱰᱟᱞ ᱦᱚᱸ ᱢᱮᱱᱟᱜᱼᱟ ᱾ ᱱᱚᱣᱟ ᱮᱪ ᱥᱤ ᱮᱞ ᱴᱮᱠᱱᱚᱞᱳᱡᱤ ᱪᱮᱱᱱᱟᱭ ᱨᱮ ᱢᱤᱫ ᱥᱳᱯᱷᱣᱮᱭᱟᱨ ᱤᱱᱡᱤᱱᱤᱭᱟᱨ ᱞᱮᱠᱟᱛᱮ ᱠᱟᱹᱢᱤ ᱮᱫ ᱛᱟᱦᱮᱸᱫ ᱟᱨ ᱱᱤᱛᱚᱜ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮ ᱛᱟᱦᱮᱸᱱᱟᱭ । ᱱᱩᱭ ᱱᱤᱛᱚᱜ ᱪᱮᱱᱱᱟᱭ ᱟᱨ ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱨᱮ ᱛᱟᱠᱫᱷᱤᱢᱤ ᱟᱹᱛᱩ ᱢᱤᱫ ᱮᱱᱮᱡ ᱟᱥᱲᱟ ᱪᱟᱞᱟᱜ ᱮᱫ ᱠᱟᱱᱟ ᱾
ᱩᱱᱤ ᱑᱖ ᱚᱠᱴᱳᱵᱚᱨ ᱒᱐᱑᱕ ᱨᱮ ᱯᱷᱤᱱᱞᱮᱸᱰ ᱨᱮᱱᱟᱜ ᱦᱮᱞᱥᱤᱸᱠᱤ ᱨᱮ ᱢᱟᱱᱤᱨᱟᱸᱡᱟᱱ, ᱢᱤᱰᱤᱭᱟ ᱟᱨ ᱱᱟᱥᱚᱱ ᱨᱮᱴᱤᱝ (Nation rating) ᱞᱟᱹᱜᱤᱫ ᱛᱮ ᱜᱚᱞᱰᱟᱱ ᱣᱳᱢᱮᱱ ᱟᱣᱟᱨᱰ ᱒᱐᱑᱕ ᱨᱮᱱᱟᱜ ᱟᱣᱟᱨᱰ ᱥᱟᱹᱛ ᱮᱱᱟ ᱾
ᱜᱟᱭᱛᱨᱤ ᱟᱜ ᱮᱱᱮᱡ ᱫᱮᱠᱷᱟᱣ ᱛᱮ ᱵᱷᱟᱣᱥᱚᱸᱢᱤᱛᱷ (ᱮᱱᱮᱡ, ᱥᱮᱨᱮᱧ ᱥᱤᱠᱟᱹᱨᱤᱭᱟᱹ, ᱢᱟᱨᱥᱟᱞ ᱟᱨ ᱥᱟᱰᱮ ᱨᱮᱱᱟᱜ ᱜᱚᱲᱚ), ᱟᱫᱤᱯᱨᱚᱥᱟᱠᱛᱤ (ᱢᱤᱫ ᱢᱚᱞᱴᱤᱢᱤᱰᱤᱭᱟ ᱮᱱᱮᱡ ᱵᱮᱱᱟᱣ) ᱢᱮᱱᱟᱜᱼᱟ ᱾
ᱥᱮᱪᱮᱫ
ᱜᱟᱭᱛᱨᱤ ᱫᱚ ᱟᱡᱟᱜ ᱟᱥᱲᱟ ᱨᱮᱱᱟᱜ ᱯᱟᱲᱦᱟᱣ ᱦᱚᱞᱤ ᱮᱸᱡᱮᱞ ᱨᱮᱱᱟᱜ ᱠᱳᱱᱣᱮᱸᱴ, ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱠᱷᱚᱱ ᱟᱨ ᱜᱨᱮᱭᱮᱴ ᱯᱟᱲᱦᱟᱣ ᱢᱟᱨ ᱵᱟᱥᱮᱞᱤᱳᱥ ᱠᱚᱞᱮᱡᱽ, ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱠᱷᱚᱱ ᱾ ᱩᱱᱤᱫᱚ ᱯᱷᱞᱚᱨᱩᱰᱟ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ  ᱦᱤᱞᱤᱝ ᱣᱤᱫᱽ ᱫᱟ ᱟᱨᱴᱥ  ᱨᱮᱱᱟᱜ ᱠᱚᱨᱥ ᱥᱟᱹᱛ ᱠᱮᱫᱟ ᱾ ᱜᱟᱭᱛᱨᱤ ᱫᱚ ᱮᱱᱮᱡ ᱨᱮ ᱢᱟᱪᱮᱛ ᱯᱩᱨᱟᱹᱣ ᱠᱮᱫᱟ ᱟᱨ ᱱᱤᱛᱚᱜ ᱫᱚ ᱰᱤᱡᱤᱴᱮᱞ ᱢᱤᱰᱤᱭᱟ ᱯᱨᱚᱰᱟᱠᱥᱚᱱ ᱨᱮ ᱰᱤᱯᱞᱚᱢᱟ ᱮᱫᱟ ᱾
ᱨᱟᱥᱢᱤ ᱵᱚᱱᱥᱚᱞ
ᱯᱩᱭᱞᱩ ᱡᱤᱭᱚᱱ ᱟᱨ ᱥᱮᱪᱮᱫ ᱨᱟᱥᱢᱤ ᱵᱚᱱᱥᱚᱞ ᱫᱚᱭ ᱦᱟᱨᱟᱵᱩᱨᱩ ᱟᱠᱟᱱᱟ, ᱫᱩᱠᱷᱤᱱ ᱢᱩᱢᱵᱟᱭ ᱨᱮᱭᱟᱜ ᱴᱟᱴᱟ ᱢᱳᱩᱞᱤᱠ ᱜᱚᱵᱮᱥᱚᱱᱟ ᱯᱚᱨᱛᱤᱥᱴᱷᱟᱱ ᱨᱮ᱾ᱚᱸᱰᱮ ᱫᱚ ᱟᱯᱟᱛ ᱛᱮᱫ ᱮ ᱱᱟᱞᱦᱟ ᱠᱟᱱ ᱛᱟᱦᱮᱸᱱ᱾ ᱠᱳᱞᱟᱵᱟᱭ ᱥᱩᱨ ᱥᱮᱱᱴ ᱡᱳᱥᱮᱯ'ᱥ' ᱟᱥᱲᱟ ᱠᱷᱚᱱ ᱮ ᱵᱤᱱᱤᱰ ᱟᱨᱡᱚ ᱥᱟᱠᱟᱢ ᱮ ᱟᱛᱟᱝ ᱠᱮᱫ ᱛᱟᱭᱚᱢ,ᱥᱳᱯᱷᱯᱷᱤᱭᱟ ᱡᱮᱜᱮᱸᱫ ᱵᱤᱨᱫᱟ.ᱜᱟᱬ ᱯᱷᱚᱨ ᱩᱭᱢᱮᱱᱮ ᱨᱮᱭ ᱵᱷᱩᱨᱛᱤ ᱭᱮᱱᱟ᱾ ᱤᱱᱟ. ᱛᱟᱭᱚᱢ ᱥᱤᱧᱚᱛ ᱧᱩᱛᱩᱢᱟᱱ ᱠᱷᱚᱱ ᱧᱩᱛᱩᱢ ᱟᱱᱟᱜ ᱨᱮᱭ ᱵᱷᱩᱨᱛᱤ ᱭᱮᱱᱟ ᱤᱱᱰᱤᱭᱟᱱ ᱤᱱᱥᱴᱤᱴᱤᱩᱴ ᱚᱵ ᱢᱭᱟᱱᱮᱡᱽᱢᱮᱱᱴ ᱟᱦᱢᱮᱪᱟᱵᱟᱫ ᱨᱮ᱾ ᱠᱷᱚᱨᱤᱭᱟ.ᱡᱤᱭᱚᱱ ᱟᱦᱢᱮᱫᱟᱵᱟᱫ ᱨᱮ ᱚᱞ ᱯᱟᱲᱦᱟᱣ ᱥᱮᱪᱮᱫ ᱛᱟᱭᱚᱢ ᱨᱟᱥᱢᱤ ᱫᱚ ᱴᱟᱭᱤᱢ ᱚᱵ ᱤᱱᱰᱤᱭᱟ ᱨᱮᱱᱟᱜ ᱡᱤᱱᱤᱥ ᱠᱚ ᱟᱸᱜᱤᱵᱷᱟᱨ ᱨᱮᱱᱟᱜ ᱡᱩᱜᱟ.ᱬ ᱦᱤᱥᱺ.ᱵ ᱛᱮ ᱠᱟ.ᱢᱤᱭ ᱮᱦᱚᱵ ᱠᱮᱫᱟ᱾ᱤᱱᱟ ᱛᱟᱭᱚᱢ ᱫᱤ ᱤᱱᱰᱤᱯᱮᱱᱰᱮᱴᱯᱟᱛᱷᱟᱢ ᱥᱟᱞᱟᱜ ᱜᱚᱭᱚᱨ ᱮᱱᱟ᱾ᱤᱱᱟ.ᱛᱟᱭᱚᱢ ᱡᱩᱣᱟ.ᱱ ᱯᱟᱛᱷᱟᱢ ᱡᱭᱟᱢ (ᱡᱟᱥᱴ ᱟᱭᱟᱫᱟᱨ ᱯᱟᱛᱷᱟ)ᱥᱟᱞᱟᱜ ᱮ ᱢᱮᱥᱟᱭᱮᱱᱟ᱾ ᱚᱸᱰᱮ ᱜᱮ ᱜᱷᱟᱨᱚᱸᱡᱽ ᱜᱟᱛᱮ ᱡᱚᱛᱤᱱ ᱫᱚᱭ ᱠᱟ.ᱢᱤ ᱠᱟᱱ ᱛᱟᱦᱮᱸᱱ᱾
ᱚᱱᱚᱞᱤᱭᱟ.ᱡᱤᱭᱚᱱ ᱤᱱᱰᱤᱭᱟᱱ ᱤᱱᱥᱴᱤᱴᱤᱩᱴ ᱛᱟᱦᱮᱸᱱ ᱚᱠᱛᱚ ᱢᱟᱪᱮᱛ ᱨᱟᱠᱮᱥ ᱵᱚᱥᱚᱱᱛ ᱦᱚᱛᱮᱛᱮ,ᱮᱥᱴᱮ ᱦᱟᱝᱨᱤ ᱮᱥᱴᱮ ᱯᱷᱩᱞᱤᱥ ᱯᱩᱛᱷᱤ ᱚᱞ ᱫᱚᱭ ᱩᱫᱜᱟ.ᱣ ᱞᱮᱱᱟ᱾᱒᱕ ᱦᱚᱲ ᱩᱫᱜᱟ.ᱣ ᱠᱚ ᱟᱛᱮ ᱚᱞ ᱞᱮᱱᱟ᱾ ᱥᱤᱧᱚᱛ ᱨᱮ ᱟᱭᱢᱟ ᱯᱩᱛᱷᱤ ᱟᱠᱷᱨᱤᱧ ᱞᱮᱱᱟ᱾ᱯᱩᱭᱞᱩ ᱑᱐ ᱵᱚᱸᱜᱟ ᱨᱮ ᱜᱮᱞ ᱥᱟᱥᱟᱭ ᱯᱩᱛᱷᱤ ᱟᱠᱷᱨᱤᱧ ᱞᱮᱱᱟ᱾ ᱒᱐᱑᱐ ᱥᱟᱞ ᱨᱮ ᱪᱚᱥᱟᱨ ᱯᱩᱛᱷᱤ ᱵᱚᱭ ᱟᱭ ᱦᱭᱟᱵᱷᱟ ᱰᱤᱨᱤᱢ ᱾ᱯᱩᱛᱷᱤ ᱫᱚ ᱥᱚᱢᱟᱡᱽ ᱨᱤᱱ ᱩᱫᱜᱟ.ᱣ ᱠᱚ ᱟᱛᱮ ᱚᱞ ᱞᱮᱱᱟ᱾ᱦᱤᱱᱫᱤ ᱟᱨ ᱩᱝᱨᱮᱡᱤ ᱢᱮᱥᱟ ᱠᱟᱛᱮ ᱚᱞ ᱞᱮᱱᱟ᱾ᱡᱟᱦᱟᱸ ᱫᱚ ᱱᱚᱝᱠᱟ ᱦᱤᱝᱞᱤᱥ ᱦᱚᱸᱠᱚ ᱢᱮᱛᱟᱜ -ᱟ᱾
ᱪᱭᱟ ᱱᱤᱩ ᱤᱭᱚᱨᱠ ᱴᱟᱭᱤᱢᱥ ᱧᱟᱯᱟᱢ ᱠᱩᱠᱞᱤ ᱨᱚᱯᱚᱬ ᱨᱮᱭ ᱞᱮᱭ ᱞᱮᱫᱟ ᱯᱩᱛᱷᱤ ᱚᱞ ᱨᱮᱱᱟᱜ ᱫᱚ ᱱᱤᱭᱟ ᱠᱟᱱᱟ, ᱦᱤᱝᱞᱤᱥ ᱯᱩᱛᱷᱤ ᱟᱞ ᱫᱚ ᱫᱤᱥᱣᱟ. ᱛᱟᱞᱟ ᱨᱮ "ᱡᱟᱥᱛᱤ ᱛᱮ ᱨᱟ.ᱨᱤ ᱠᱷᱚᱱ ᱥᱟ.ᱨᱤᱜ ᱢᱟ"᱾ ᱟᱡᱟᱜ ᱯᱩᱛᱷᱤ ᱟᱠᱷᱨᱤᱧ ᱟᱠᱟᱱᱟᱜ ᱠᱚ :ᱯᱩᱳᱨᱞᱤᱴᱚᱞ ᱨᱤᱪ ᱥᱟᱞᱟᱢ,ᱯᱷᱚᱞᱳ ᱮᱫᱤᱨᱤᱨᱮᱭᱱᱵᱳ,ᱴᱮᱠ ᱢᱤ ᱦᱳᱢᱟᱨ ᱳ ᱟᱭᱨᱟᱭᱡ ᱟᱭᱳᱮᱠ᱾
ᱟᱡᱟᱜ ᱠᱚᱛᱚ ᱯᱩᱛᱷᱤ ᱜᱮ ᱵᱮᱯᱟᱨ ᱩᱫᱜᱟ.ᱣ ᱟᱛᱮ ᱚᱞ, ᱟᱨ ᱵᱮᱯᱟᱨ ᱞᱟᱦᱟ ᱨᱮᱱᱟᱜ ᱦᱚᱨ ᱫᱤᱥᱟ. ᱢᱟᱨᱥᱟᱞ ᱰᱟᱦᱟᱨ᱾ ᱯᱟᱨᱥᱟᱞ ᱟᱠᱟᱱ ᱯᱩᱛᱷᱤ ᱮᱥᱴᱮ ᱦᱟᱝᱨᱤ,ᱮᱴᱮ ᱦᱷᱩᱞᱤᱥ (᱒᱐᱐᱘) ᱠᱟᱱᱮᱠᱴ ᱫᱭᱟ ᱰᱚᱴᱥ(᱒᱐᱑᱐) ᱟᱭ ᱦᱮᱵᱷ ᱟ ᱰᱤᱨᱤᱢ(᱒᱐᱑᱑) ᱯᱩᱳᱨ ᱞᱤᱴᱚᱞ ᱨᱤᱪ ᱥᱟᱞᱟᱢ(᱒᱐᱑᱒) ᱯᱷᱚᱞᱳ ᱮᱫᱤᱨᱤ ᱨᱮᱭᱱᱵᱳ(᱒᱐᱑᱓) ᱴᱤᱠ ᱢᱤ ᱦᱳᱢ(᱒᱐᱑᱔) ᱟᱭᱨᱟᱤᱡᱽ,ᱟᱭᱳᱭᱮᱠ(᱒᱐᱑᱕) ᱜᱚᱰ'ᱥ ᱳᱱ ᱠᱤᱪᱮᱱ (᱒᱐᱑᱗)
ᱥᱮᱨᱵᱷᱟᱱᱴᱮᱥ ᱢᱤᱜᱩᱭᱮᱞ ᱰᱤ
ᱢᱤᱜᱩᱭᱮᱞ ᱰᱤ ᱥᱮᱨᱵᱷᱟᱱᱴᱮᱥ ᱥᱟᱵᱷᱮᱫᱨᱟ  (/sərˈvæntiːz/; Spanish: [miˈɣel de θerˈβantes saaˈβeðɾa]; ᱒᱙ ᱥᱮᱯᱴᱮᱢᱵᱚᱨ ᱑᱕᱔᱗ (ᱚᱱᱩᱢᱟᱱ) – ᱒᱓ ᱮᱯᱨᱤᱞ ᱑᱖᱑᱖ ᱫᱚ ᱥᱯᱟᱱᱤᱥ ᱚᱱᱚᱞᱤᱭᱟᱹ ᱠᱟᱱᱟᱭ ᱡᱟᱦᱟᱸᱭ ᱫᱚ ᱥᱯᱟᱱᱤᱥ ᱯᱟᱹᱨᱥᱤ ᱨᱤᱱ ᱡᱷᱚᱛᱚ ᱠᱷᱚᱱ ᱥᱮᱬᱟ ᱚᱱᱚᱞᱤᱭᱟᱹ ᱠᱟᱱ ᱛᱟᱦᱮᱸᱫ ᱟᱨ ᱫᱷᱟᱹᱨᱛᱤ ᱨᱤᱱᱤᱡ ᱜᱟᱹᱠᱩᱲ ᱱᱳᱵᱮᱞᱤᱥᱴ ᱢᱟᱬᱟᱝ ᱨᱤᱱᱤᱡ ᱢᱤᱫ ᱚᱱᱚᱞᱤᱭᱟᱹ ᱠᱟᱱᱟᱭ ᱾ ᱟᱡᱟᱜ ᱰᱳᱱ ᱠᱩᱼᱤᱠᱥᱳᱴ ᱵᱟᱭᱵᱮᱞ ᱛᱟᱭᱚᱢ ᱡᱷᱚᱛᱚ ᱠᱷᱚᱱ ᱡᱟᱹᱥᱛᱤ ᱯᱟᱹᱨᱥᱤ ᱛᱮ ᱚᱞ ᱦᱟᱠᱟᱱᱟ ᱾ ᱟᱡᱟᱜ ᱥᱮᱬᱟ ᱠᱟᱹᱢᱤ, ᱰᱳᱱ ᱠᱩᱼᱤᱠᱥᱳᱴ ᱫᱚ ᱱᱟᱦᱟᱜ ᱡᱩᱜ ᱨᱮᱱᱟᱜ ᱯᱩᱭᱞᱩ ᱱᱳᱵᱮᱞ ᱠᱚ ᱥᱟᱵᱼᱟ ᱟᱨ ᱯᱟᱪᱮ ᱥᱟᱶᱦᱮᱫ ᱨᱮᱱᱟᱜ ᱠᱞᱟᱥᱤᱠ ᱠᱟᱱ ᱛᱟᱦᱮᱸᱫ, ᱯᱷᱤᱠᱥᱚᱱ ᱡᱟᱦᱟᱸ ᱛᱤᱱᱟᱜᱹ ᱚᱞ ᱦᱟᱠᱟᱱᱟ ᱱᱚᱣᱟ ᱱᱚᱵᱮᱞ ᱨᱮ ᱡᱷᱚᱛᱚ ᱠᱷᱚᱱ ᱱᱟᱯᱟᱭ ᱚᱞ ᱦᱟᱠᱟᱱ ᱢᱮᱱᱛᱮᱫ ᱠᱚ ᱢᱮᱱᱼᱟ ᱾ ᱟᱡᱟᱜ ᱥᱯᱟᱱᱤᱥ ᱯᱟᱹᱨᱤᱥ ᱪᱮᱛᱟᱱ ᱨᱮ ᱱᱩᱱᱟᱹᱜ ᱚᱨᱥᱚᱝ ᱡᱮ ᱥᱯᱟᱱᱤᱥ ᱯᱟᱹᱨᱥᱤ ᱦᱚᱸ  ᱞᱟ ᱞᱤᱱᱜᱩᱣᱟ ᱰᱤ ᱥᱮᱨᱵᱷᱟᱱᱴᱮᱥ  (" ᱥᱮᱨᱵᱷᱟᱱᱴᱮᱥ ᱼᱟ ᱯᱟᱹᱨᱥᱤ")ᱢᱮᱱᱛᱮ ᱦᱚᱸ ᱠᱚ ᱢᱮᱱᱼᱟ ᱾ ᱟᱡᱟᱜ ᱮᱞ ᱯᱨᱤᱱᱥᱤᱯᱤ ᱰᱮ ᱞᱚᱥ ᱤᱱᱜᱤᱱᱤᱭᱳᱥ ( ᱫᱚ ᱯᱨᱤᱱᱥ ᱚᱯᱷ ᱣᱤᱴᱥ ) ᱦᱚᱸ ᱚᱞ ᱩᱪᱟᱹᱲ ᱦᱟᱠᱟᱱᱛᱟᱭᱟ ᱾ ᱑᱕᱖᱙ ᱨᱮ ᱠᱟᱥᱟᱭᱤᱞ ᱠᱷᱚᱱ ᱵᱚᱦᱲᱮ ᱠᱚ ᱩᱰᱩᱠ ᱠᱮᱫᱮᱭᱟ , ᱤᱱᱟᱹᱛᱟᱭᱚᱢ ᱟᱡ ᱨᱳᱢ ᱮ ᱪᱟᱞᱟᱣ ᱮᱱᱟ , ᱡᱟᱦᱟᱸᱨᱮ ᱟᱡ ᱠᱟᱨᱰᱤᱱᱟᱞ ᱤᱡ ᱪᱟᱢᱵᱚᱨ ᱥᱚᱦᱚᱫᱤᱭᱟᱹ ᱞᱮᱠᱟᱭ ᱠᱟᱹᱢᱤ ᱠᱮᱫᱼᱟ ᱾ ᱤᱱᱟᱹ ᱛᱟᱭᱚᱢ ᱟᱡ ᱥᱯᱟᱱᱤᱥ ᱱᱟᱵᱷᱤ ᱞᱟᱹᱰᱷᱟᱹᱭ ᱨᱮᱡᱢᱮᱱᱴ ᱨᱮ ᱯᱷᱟᱹᱫ ᱞᱮᱠᱟᱛᱮ ᱵᱟᱪᱷᱚᱱ ᱮᱱᱟᱭ , ᱑᱕᱗᱕ ᱨᱮ ᱟᱡ ᱵᱟᱨᱵᱟᱨᱤ ᱫᱳᱨᱭᱟ ᱰᱟᱠᱟᱛ ᱴᱷᱮᱫ ᱚᱰᱜᱟ ᱦᱚᱪᱚᱮᱱ ᱫᱷᱟᱹᱵᱤᱡ ᱚᱱᱟᱨᱮ ᱛᱟᱦᱮᱸ ᱞᱮᱱᱟᱭ ᱾ ᱢᱚᱬᱮ ᱥᱮᱨᱢᱟ ᱫᱷᱟᱹᱵᱤ ᱟᱡ ᱩᱠᱩ ᱨᱮᱠᱚ ᱫᱚᱦᱚ ᱞᱮᱫᱮ ᱛᱟᱦᱮᱸᱫ ,ᱟᱠᱚ ᱚᱲᱟᱜ ᱦᱚᱲ ᱟᱨ ᱴᱨᱤᱱᱤᱴᱟᱨᱤᱭᱟᱱ (ᱢᱤᱫ ᱠᱟᱛᱷᱳᱞᱤᱠ ᱫᱷᱚᱨᱚᱢ ᱦᱩᱠᱩᱢ)ᱜᱚᱱᱝ ᱮᱢ ᱠᱟᱛᱮᱫ  ᱠᱚ ᱨᱟᱲᱟ ᱫᱩᱜ ᱟᱹᱜᱩ ᱠᱮᱫᱮᱭᱟ  ᱟᱨ ᱟᱡᱟᱜ ᱢᱟᱰᱨᱤᱰ ᱨᱮᱱᱟᱜ ᱚᱲᱟᱜ ᱛᱮ ᱦᱮᱡ ᱮᱱᱟᱭ ᱾ ᱑᱕᱘᱕ ᱨᱮ ᱥᱮᱨᱵᱷᱟᱱᱴᱮᱥ ᱞᱟ ᱜᱟᱞᱟᱴᱤ ᱧᱩᱛᱩᱢ ᱟᱱ ᱢᱤᱫ ᱯᱟᱥᱴᱳᱨᱟᱞ ᱱᱚᱵᱮᱞ ᱮ ᱯᱟᱨᱥᱟᱞ ᱠᱮᱫᱼᱟ ᱾ ᱛᱤᱱᱟᱜᱹᱫᱤᱱ ᱥᱯᱟᱱᱤᱥ ᱞᱟᱹᱰᱷᱟᱹᱭ ᱨᱤᱱᱤᱡ ᱠᱤᱨᱤᱧ ᱮᱡᱮᱱᱴ ᱮ ᱛᱟᱦᱮᱸᱞᱮᱱᱟ ᱚᱱᱟ ᱛᱟᱭᱚᱢ ᱛᱟᱭᱚᱢ ᱥᱚᱨᱠᱟᱨ ᱞᱟᱹᱜᱤᱫ ᱠᱷᱟᱡᱱᱟ ᱟᱫᱟᱭ ᱠᱟᱹᱢᱤ ᱨᱮ ᱵᱟᱦᱟᱞ ᱞᱮᱱ ᱛᱟᱦᱮᱸᱫ ᱾ ᱑᱕᱙᱗ ᱨᱮ ᱟᱡᱟᱜ ᱦᱤᱥᱟᱹᱵ ᱵᱟᱝ ᱯᱚᱨᱛᱟᱲ ᱞᱮᱱ ᱠᱷᱟᱹᱛᱤᱨ ᱯᱮ ᱥᱮᱨᱢᱟ ᱞᱟᱹᱜᱤᱫ ᱥᱮᱵᱷᱤᱞᱤ ᱨᱮᱱᱟᱜ ᱠᱨᱟᱣᱩᱱ ᱡᱤᱦᱚᱞ ᱨᱮᱠᱚ ᱫᱚᱦᱚ ᱠᱮᱫᱮᱭᱟ ᱾ ᱑᱖᱐᱕ ᱨᱮ ᱥᱮᱨᱵᱷᱟᱱᱴᱮᱥ ᱵᱷᱟᱞᱚᱰᱳᱞᱤᱰ ᱨᱮ ᱛᱟᱦᱮᱸᱠᱟᱱᱟᱭ ᱡᱚᱠᱷᱳᱱ ᱟᱡᱟᱜ ᱰᱳᱱ ᱠᱩᱼᱤᱠᱥᱳᱴ ᱟᱜ ᱫᱚᱥᱟᱨ ᱥᱟᱯᱲᱟᱣ ᱢᱟᱰᱨᱤᱰ ᱨᱮ ᱯᱟᱨᱥᱟᱞᱼᱚᱜ ᱠᱟᱱ ᱛᱟᱦᱮᱸᱫ ᱾ ᱑᱖᱐᱗ ᱠᱷᱚᱱ ᱟᱡ ᱢᱟᱰᱨᱤᱰ ᱨᱮ ᱟᱡᱟᱜ ᱜᱩᱡᱩᱜ ᱵᱷᱩᱨ ᱮ ᱛᱟᱦᱮᱸ ᱮᱱᱟ ᱟᱨ ᱮ ᱠᱟᱹᱢᱤ ᱠᱮᱫᱼᱟ ᱾ ᱡᱤᱭᱚᱱ ᱨᱮᱱᱟᱜ ᱢᱩᱪᱟᱹᱫ ᱙ ᱥᱮᱨᱢᱟ ᱟᱡ ᱠᱮᱴᱮᱡ ᱚᱱᱚᱞᱤᱭᱟᱹ ᱞᱮᱠᱟᱛᱮ ᱡᱤᱭᱚᱱ ᱮ ᱨᱚᱯᱷᱟ ᱞᱮᱫᱼᱟ, ᱤᱱᱟᱹ ᱵᱷᱤᱛᱨᱤ ᱨᱮ ᱟᱡ ᱑᱖᱑᱓ ᱥᱟᱞ ᱨᱮ ᱱᱳᱵᱷᱮᱞᱟᱥ  ᱮᱡᱮᱢᱯᱞᱟᱨᱥ,᱑᱖᱑᱔ ᱥᱟᱞ ᱨᱮ ᱵᱷᱤᱭᱟᱡᱮ ᱯᱟᱨᱱᱟᱥᱳ, ᱳᱠᱳ ᱪᱚᱢᱮᱰᱤᱭᱟ ᱣᱟᱭ ᱳᱠᱳ ᱮᱱᱴᱨᱮᱢᱮᱥᱮᱥ ᱟᱨ᱑᱖᱑᱕ ᱨᱮ ᱰᱳᱱ ᱠᱩᱼᱤᱠᱥᱳᱴ ᱦᱟᱜ ᱫᱳᱥᱟᱨ ᱥᱟᱯᱲᱟᱣ  ᱮ  ᱯᱟᱨᱥᱟᱞ ᱞᱮᱫᱼᱟ ᱾ ᱟᱡᱟᱜ ᱢᱩᱪᱟᱹᱫ ᱚᱞ ᱞᱚᱥ ᱴᱨᱟᱵᱟᱡᱚᱥ ᱰᱮ ᱯᱮᱨᱥᱤᱞᱮᱥ ᱣᱟᱭ ᱥᱤᱜᱤᱥᱢᱩᱱᱰᱟ ᱟᱡᱟᱜ ᱜᱩᱡᱩᱜ ᱛᱟᱭᱚᱢ ᱑᱖᱑᱗ ᱨᱮ ᱯᱟᱨᱥᱟᱞ ᱞᱮᱱᱟ
ᱜᱩᱡᱩᱜ
᱒᱒ ᱮᱯᱨᱤᱞ ᱑᱖᱑᱖ ᱟᱡ ᱢᱟᱰᱨᱤᱰ ᱨᱮ ᱵᱚᱸᱜᱟ ᱮᱱᱟᱭ, ᱟᱨ ᱫᱳᱥᱟᱨ ᱦᱤᱞᱚᱜ ᱠᱚ ᱵᱟᱭ ᱠᱮᱫᱮᱭᱟ ᱾ ᱰᱟᱠᱛᱳᱨ  ᱟᱱᱴᱳᱱᱤᱭᱚ ᱞᱳᱯᱮᱡ ᱟᱞᱳᱱᱥᱳ ᱢᱮᱱ ᱞᱮᱠᱟᱛᱮ ᱰᱟᱭᱵᱮᱴᱤᱥᱼ᱒ ᱞᱤᱵᱷᱚᱨ ᱨᱮᱱᱟᱜ ᱞᱤᱪᱟᱹᱲ ᱤᱫᱤ ᱛᱮ ᱜᱚᱡ ᱮᱱᱟᱭ ᱾
ᱯᱚᱴᱟᱥᱯᱩᱨ ᱑ ᱵᱚᱱᱚᱛ
ᱯᱚᱴᱟᱥᱯᱩᱨ ᱑ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮᱱᱟᱜ ᱮᱜᱽᱨᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱯᱚᱴᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱚᱵᱚᱝ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱵᱷᱚᱜᱽᱵᱟᱱᱯᱩᱨ ᱑ ᱟᱨ ᱵᱷᱚᱜᱽᱵᱟᱱᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱯᱚᱴᱟᱥᱯᱩᱨ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱱᱟᱨᱟᱭᱚᱱᱜᱚᱲ ᱟᱨ ᱫᱟᱸᱛᱚᱱ ᱒ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱱᱚᱣᱟ ᱫᱚ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱛᱚᱢᱞᱩᱠ ᱠᱷᱚᱱ ᱫᱚ ᱕᱔ ᱠᱤᱞᱚᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾
ᱯᱚᱴᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑᱗᱒.᱒᱖ ᱠᱤᱞᱚᱢᱤᱴᱚᱨ᱒ ᱢᱮᱱᱟᱜᱼᱟ ᱾ ᱱᱚᱸᱰᱮ ᱢᱤᱫᱴᱟᱹᱝ ᱯᱟᱸᱪᱟᱭᱟᱛ ᱥᱟᱢᱤᱛᱤ, ᱙ ᱜᱚᱴᱟᱝ ᱜᱨᱟᱢ ᱯᱟᱸᱪᱟᱭᱟᱛ, ᱑᱒᱗ ᱜᱚᱴᱟᱝ ᱜᱨᱟᱢ ᱥᱚᱸᱥᱚᱫᱽ (ᱟᱹᱛᱩ ᱵᱟᱹᱭᱥᱤ), ᱑᱔᱐ ᱜᱚᱴᱟᱝ ᱢᱚᱣᱡᱟ, ᱑᱓᱖ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾ ᱯᱚᱴᱟᱥᱯᱩᱨ ᱯᱩᱞᱤᱥ ᱥᱴᱮᱥᱚᱱ ᱫᱚ ᱱᱚᱣᱟ ᱵᱚᱱᱚᱛ ᱨᱮ ᱠᱟᱹᱢᱤᱭᱟ ᱾ ᱱᱚᱣᱟ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱚᱢᱚᱨᱥᱤ ᱠᱚᱥᱵᱟ ᱨᱮ ᱢᱮᱱᱟᱜᱼᱟ ᱾
ᱯᱚᱴᱟᱥᱯᱩᱨ ᱑ ᱵᱚᱱᱚᱛ/ᱯᱟᱸᱪᱟᱭᱟᱛ ᱥᱟᱢᱤᱛᱤ ᱨᱮᱱᱟᱜ ᱜᱨᱟᱢ ᱯᱟᱸᱪᱟᱭᱟᱛ ᱠᱚ ᱢᱮᱱᱟᱜᱼᱟ: ᱚᱢᱚᱨᱥᱤ ᱑, ᱚᱢᱚᱨᱥᱤ ᱒, ᱵᱚᱨᱦᱚᱴ, ᱵᱨᱚᱡᱽᱞᱟᱞᱯᱩᱨ, ᱪᱤᱥᱛᱤᱯᱩᱨ ᱑, ᱪᱤᱥᱛᱤᱯᱩᱨ ᱒, ᱜᱳᱠᱩᱞᱯᱩᱨ, ᱜᱚᱯᱟᱞᱯᱩᱨ ᱟᱨ ᱱᱟᱭᱯᱩᱨ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱚᱴᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱑᱗᱓,᱓᱗᱗ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱖᱖,᱙᱗᱗ ᱦᱚᱲ ᱫᱚ ᱟᱹᱛᱩ ᱨᱮ ᱟᱨ ᱖,᱔᱐᱐ ᱦᱚᱲ ᱫᱚ ᱥᱚᱦᱚᱨ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱘᱙,᱕᱕᱕ (᱕᱒%) ᱠᱚᱲᱟ ᱟᱨ ᱘᱓,᱘᱒᱒ (᱔᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚᱫᱚ ᱑᱙,᱐᱐᱘ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱒᱔,᱓᱔᱑ (᱑᱔.᱐᱔%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱑,᱑᱒᱔ (᱐.᱖᱕%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱯᱚᱴᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱚᱦᱚᱨ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱚᱢᱚᱨᱥᱤ ᱠᱚᱥᱵᱟ (᱖,᱔᱐᱐) ᱾
ᱯᱚᱴᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱟᱨᱟᱝ ᱟᱹᱛᱩ ᱠᱚ (᱔,᱐᱐᱐+ ᱦᱚᱲ ᱮᱞ ᱟᱜ) ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱚᱢᱚᱨᱯᱩᱨ (᱔,᱓᱘᱘), ᱜᱳᱠᱩᱞᱯᱩᱨ (᱕,᱙᱖᱗), ᱥᱮᱞᱢᱟᱵᱟᱫᱽ (᱕,᱒᱖᱖), ᱜᱚᱯᱟᱞᱯᱩᱨ (᱔,᱔᱐᱕) ᱟᱨ ᱛᱚᱞᱟᱰᱤᱦᱟ (᱔,᱕᱙᱙) ᱾
ᱯᱚᱴᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱮᱴᱟᱜ ᱟᱹᱛᱩ ᱠᱚ ᱢᱮᱱᱟᱜᱼᱟ (᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ): ᱱᱟᱭᱯᱩᱨ (᱓,᱘᱐᱐), ᱵᱨᱚᱡᱽᱞᱟᱞᱯᱩᱨ (᱑,᱑᱔᱔), ᱪᱤᱥᱛᱤᱯᱩᱨ (᱓,᱐᱑᱙), ᱵᱚᱨᱦᱚᱴ (᱒,᱗᱘᱑) ᱟᱨ ᱜᱳᱞᱟᱨᱟ ᱱᱤᱡᱽ (᱑,᱙᱔᱖) ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱚᱴᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱑᱓᱒,᱗᱘᱑ ᱜᱚᱴᱟᱝ (᱘᱖.᱕᱘) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱗᱓,᱓᱐᱒ (᱙᱑.᱙᱓%) ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ ᱟᱨ ᱕᱙,᱔᱗᱙ (᱗᱙.᱗᱐%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱘᱗.᱐᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱚᱛᱚ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱥᱟᱢᱟᱝ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱘᱗.᱐᱒% ᱛᱟᱦᱮᱸ ᱠᱟᱱᱟ ᱾ ᱒᱐᱑᱑ ᱥᱟᱞ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱡᱚᱛᱚ ᱦᱚᱱᱚᱛ ᱨᱮ ᱥᱟᱢᱟᱝ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱥᱤᱠᱷᱱᱟᱹᱛ ᱫᱚᱨ ᱫᱚ ᱡᱚᱛᱚ ᱠᱷᱚᱱ ᱰᱮᱦᱮᱨ ᱛᱟᱦᱮᱸ ᱠᱟᱱᱟ ᱾
ᱯᱟᱹᱨᱥᱤ ᱟᱨ ᱫᱷᱚᱨᱚᱢ
᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱙᱘.᱒᱙% ᱫᱚ ᱵᱟᱝᱞᱟ, ᱑.᱓᱓% ᱫᱚ ᱦᱤᱱᱫᱤ ᱟᱡᱟᱜ ᱢᱟᱲᱟᱝ ᱯᱟᱹᱨᱥᱤ ᱞᱮᱠᱟᱛᱮ ᱨᱚᱲᱼᱮᱫ ᱛᱟᱦᱮᱸᱫ ᱾
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱯᱚᱴᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱒᱔ ᱜᱚᱴᱟᱝ ᱯᱨᱟᱭᱢᱟᱨᱤ ᱤᱥᱠᱩᱞ ᱨᱮ ᱗,᱓᱖᱘ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱙ ᱜᱚᱴᱟᱝ ᱛᱟᱱᱟᱞᱟ ᱟᱥᱲᱟ ᱨᱮ ᱒,᱓᱑᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱑ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱖,᱐᱔᱓ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱑ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱑᱓,᱕᱓᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱯᱚᱴᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱓᱖ ᱜᱚᱴᱟᱝ ᱟᱹᱛᱩ ᱠᱷᱚᱱ ᱑᱐ ᱜᱚᱴᱟᱝ ᱟᱹᱛᱩ ᱨᱮ ᱚᱠᱟ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱓᱑ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱓᱒ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱑᱗ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱭᱚᱜᱽᱫᱟ ᱥᱚᱛᱥᱚᱝ ᱯᱟᱞᱯᱟᱨᱟ ᱢᱚᱦᱟᱵᱤᱫᱽᱭᱟᱞᱚᱭ ᱨᱮᱱᱟᱜ ᱛᱷᱟᱯᱚᱱ ᱫᱚ ᱑᱙᱖᱔ ᱥᱟᱞ ᱨᱮ ᱯᱟᱞᱯᱟᱨᱟ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱯᱚᱴᱟᱥᱯᱩᱨ ᱑ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱵᱚᱱᱚᱛ ᱟᱥᱯᱟᱛᱟᱞ ᱦᱮᱞᱛᱷ ᱛᱟᱞᱢᱟ, ᱢᱤᱫᱴᱟᱹᱝ ᱯᱨᱟᱭᱢᱟᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱯᱮᱭᱟ ᱱᱤᱡᱮ ᱟᱥᱯᱟᱛᱟᱞ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱜᱩᱴ ᱔᱐ ᱵᱮᱰ ᱟᱨ ᱯᱩᱱᱭᱟᱹ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱒᱗ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱦᱟᱱᱟᱜᱲ
ᱦᱟᱱᱟᱜᱲ (Spanish: Colombia)
ᱠᱟᱢᱟᱠᱷᱭᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱠᱟᱢᱟᱠᱷᱭᱟ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱟᱥᱟᱢ ᱨᱮ ᱜᱩᱣᱟᱦᱟᱴᱤ ᱨᱮᱱᱟᱜ ᱢᱟᱞᱤᱜᱟᱶ ᱨᱮ ᱢᱮᱱᱟᱜ ᱢᱤᱫ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱟᱱᱟ ᱾
ᱴᱷᱟᱶ
ᱱᱚᱣᱟ ᱥᱴᱮᱥᱚᱱ ᱫᱚ ᱠᱚᱧᱮᱼᱥᱟᱢᱟᱝ ᱯᱷᱨᱚᱱᱴᱤᱭᱟᱨ ᱨᱮᱞᱣᱮ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱥᱩᱨ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱜᱩᱣᱟᱦᱟᱴᱤ ᱨᱮᱞᱣᱮ ᱥᱴᱮᱥᱚᱱ ᱛᱟᱭᱚᱢ ᱜᱩᱣᱟᱦᱟᱴᱤ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱟᱥᱟᱢ ᱨᱮᱱᱟᱜ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱜᱩᱣᱟᱦᱟᱴᱤ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱞᱩᱢᱰᱤᱝ ᱨᱮᱞᱣᱮ ᱠᱷᱚᱸᱰ
ᱢᱟᱱᱵᱷᱩᱢ ᱢᱚᱦᱟᱵᱤᱫᱽᱭᱟᱞᱚᱭ
ᱥᱟ.ᱠᱷᱭᱟ.ᱛ
ᱛᱷᱚᱠ:ᱯᱩᱨᱩᱞᱤᱭᱟᱹ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ:ᱥᱤᱫᱚ ᱠᱟᱹᱱᱦᱩ ᱵᱤᱨᱥᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱷᱚᱠ:ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱱᱛᱟᱲᱤ ᱯᱟᱲᱦᱟᱣ ᱦᱩᱭᱩᱜ ᱠᱟᱱ ᱠᱚᱞᱮᱡᱽ ᱟᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱚ
ᱥᱴᱮᱯᱷᱤ ᱰᱤ`ᱥᱚᱣᱡᱟ
ᱥᱴᱮᱯᱷᱟᱱᱤ "ᱥᱴᱮᱯᱷᱤ" ᱰᱤ`ᱥᱚᱣᱡᱟ, (᱒᱖ ᱰᱤᱥᱮᱢᱵᱚᱨ ᱑᱙᱓᱖ ᱠᱷᱚᱱ ᱑᱑ ᱥᱮᱯᱴᱮᱢᱵᱚᱨ ᱑᱙᱙᱘) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱟᱛᱷᱞᱮᱴᱤᱠᱥ ᱠᱟᱱᱟᱭ ᱟᱨ ᱛᱤᱨᱞᱟ. ᱠᱚᱣᱟᱜ ᱦᱚᱠᱤ ᱦᱚᱸ ᱠᱷᱮᱞ ᱛᱟᱦᱮᱸᱫ ᱾
ᱯᱤᱭᱞᱩ ᱡᱤᱭᱚᱱ
ᱥᱴᱮᱯᱷᱤ ᱑᱙᱕᱔ ᱮᱥᱤᱭᱟᱱ ᱜᱮᱢᱥ ᱨᱮ ᱔×᱑᱐᱐ ᱢᱤᱴᱚᱨ ᱨᱤᱞᱮᱭ ᱨᱮ ᱥᱚᱱᱟ ᱢᱮᱰᱟᱞ ᱫᱟᱲᱮ ᱞᱮᱱᱟᱭ ᱾ (ᱵᱷᱟᱩᱞᱮᱴ ᱯᱩᱴᱚᱨᱥ,ᱠᱨᱤᱥᱴᱤᱭᱟᱱ ᱵᱨᱟᱩᱱ,ᱢᱮᱨᱤ ᱰᱤ`ᱥᱚᱣᱡᱟ ᱮᱢᱟᱱ ᱠᱚ ᱥᱟᱝ) ᱟᱨ ᱑᱙᱕᱘ ᱨᱮ ᱠᱚᱸᱥᱟ ᱢᱮᱰᱟᱞ ᱫᱟᱲᱮ ᱠᱟᱱᱟᱭ ᱾ ᱥᱴᱮᱯᱴᱷᱤ ᱮᱥᱤᱭᱟᱱ ᱜᱮᱢᱥ ᱨᱮᱭᱟᱜ ᱒᱐᱐ ᱢᱤᱴᱚᱨ ᱥᱮᱢᱤ-ᱯᱷᱟᱭᱱᱟᱞ ᱨᱮ ᱨᱩᱯᱟ. ᱢᱮᱰᱟᱞ ᱫᱟᱲᱮ ᱠᱟᱱᱟᱭ ᱟᱨ ᱚᱱᱟ ᱨᱮᱜᱮ ᱑᱐᱐ ᱢᱤᱴᱚᱨ ᱨᱮ ᱫᱚ fourth ᱯᱳᱡᱤᱥᱚᱱ ᱦᱟᱛᱟᱣ ᱞᱮᱟᱭ ᱾ ᱛᱚᱵᱮ ᱑᱐᱐ ᱢ.,᱒᱐᱐ ᱢ.,᱔᱐᱐ ᱢ.,᱘᱐᱐ ᱢᱤᱴᱚᱨ ᱠᱚᱨᱮ ᱱᱩᱭᱟᱜ ᱫᱚ ᱱᱮᱥᱱᱟᱞ ᱨᱮᱠᱚᱰ ᱠᱚ ᱢᱮᱱᱟᱜ ᱛᱟᱭᱟ ᱾
ᱥᱴᱮᱯᱷᱤ ᱑᱙᱖᱔ ᱥᱤᱛᱩᱝ ᱚᱞᱚᱢᱯᱤᱠ ᱨᱮᱭᱟᱜ ᱔᱐᱐ ᱢᱤᱴᱚᱨ ᱨᱮ ᱯᱩᱭᱞᱩ ᱡᱮᱠᱷᱟ ᱨᱮᱜᱮ ᱠᱚ ᱵᱟᱫ ᱵᱟᱦᱨᱮ ᱠᱮᱫᱮᱭᱟ ᱾ ᱱᱚᱣᱟ ᱨᱮ ᱫᱚ ᱕᱘.᱐ ᱥᱮᱠᱮᱸᱰ ᱨᱮ ᱢᱩᱪᱟᱫ ᱟᱛᱮ sixth ᱯᱳᱡᱤᱥᱚᱱ ᱨᱮ ᱛᱟᱦᱮᱸ ᱠᱟᱱᱟᱭ ᱾ ᱑᱙᱕᱘ ᱠᱚᱢᱚᱱ ᱣᱮᱞᱛᱷ ᱜᱮᱢᱥ ᱨᱮᱭᱟᱜ ᱑᱐᱐ ᱭᱟᱨᱰᱥ,᱒᱒᱐ ᱭᱟᱨᱰᱥ ᱨᱮ ᱦᱚᱸ ᱵᱷᱟᱜ ᱦᱟᱛᱟᱣ ᱞᱮᱟᱭ ᱾ ᱑᱙᱕᱓ ᱨᱮ ᱞᱚᱱᱰᱚᱱ ᱨᱮ ᱦᱩᱭ ᱟᱠᱟᱱ ᱛᱤᱨᱞᱟ. ᱠᱩᱣᱟᱜ ᱦᱚᱠᱤ ᱴᱩᱨᱱᱟᱢᱮᱸᱴ ᱨᱮ ᱯᱩᱭᱞᱩ ᱯᱮᱠᱟᱛᱮ ᱵᱷᱟᱨᱚᱛ ᱯᱟᱦᱴᱟ ᱠᱷᱚᱱ ᱠᱚ ᱠᱷᱮᱞ ᱞᱮᱫᱟ ᱾ ᱟᱨ ᱱᱚᱣᱟ ᱴᱤᱢ ᱨᱮᱭᱟᱜ ᱠᱟᱯᱴᱮᱱᱥᱤᱯ ᱫᱚ ᱑᱙᱖᱑ ᱠᱷᱚᱱ ᱦᱟᱛᱟᱣ ᱠᱮᱟᱭ ᱾
ᱵᱷᱟᱨᱚᱛ ᱥᱚᱨᱠᱟᱨ ᱴᱷᱮᱱ ᱠᱷᱚᱱ ᱢᱟᱨᱟᱝ ᱥᱤᱨᱯᱷᱟ‌ ᱞᱮᱠᱟᱛᱮ ᱚᱨᱡᱩᱱ ᱟᱣᱟᱰ ᱠᱚ ᱪᱟᱞ ᱟᱫᱮ ᱛᱟᱦᱮᱸᱫ ᱾ ᱛᱚᱵᱮ ᱱᱩᱭ ᱟᱛᱷᱞᱮᱴ ᱫᱚ ᱖᱑ ᱥᱟᱞ ᱨᱮ ᱡᱷᱟᱨᱠᱷᱚᱸᱰ ᱨᱮᱭᱟᱜ ᱡᱟᱢᱥᱮᱫᱯᱩᱨ ᱨᱮ ᱜᱚᱡ ᱦᱟ.ᱴᱤᱧ ᱞᱮᱱᱟᱭ ᱾
ᱥᱟᱱ ᱯᱷᱨᱟᱱᱥᱤᱥᱠᱳ
ᱥᱟᱱ ᱯᱷᱨᱟᱱᱥᱤᱥᱠᱳ (ᱤᱝᱞᱤᱥ San Francisco) ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱠᱮᱞᱤᱯᱷᱳᱨᱱᱤᱭᱟ ᱯᱚᱱᱚᱛ ᱨᱮᱱᱟᱜ ᱢᱤᱫ ᱱᱟᱜᱟᱨ ᱠᱟᱱᱟ᱾ ᱠᱮᱞᱤᱯᱷᱳᱨᱱᱤᱭᱟ ᱯᱚᱱᱚᱛ ᱨᱮᱱᱟᱜ ᱯᱩᱱᱟᱜ ᱟᱨ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱑᱖ ᱟᱱᱟᱜ ᱱᱟᱜᱟᱨ ᱠᱟᱱᱟ᱾ ᱒᱐᱑᱙ ᱥᱮᱨᱢᱟ ᱞᱮᱠᱟᱛᱮ ᱱᱚᱰᱮ ᱘᱘᱑,᱕᱔᱐ ᱜᱟᱱ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱱᱟᱜᱟᱨ ᱔᱖.᱘᱙ sq ᱢᱟᱭᱤᱞ ᱛᱮ ᱯᱟᱥᱱᱟᱣ ᱢᱮᱱᱟᱜᱼᱟ᱾
ᱥᱟᱱ ᱯᱷᱨᱟᱱᱥᱤᱥᱠᱳ ᱮᱛᱚᱢ ᱠᱮᱞᱤᱯᱷᱳᱨᱱᱤᱭᱟ ᱨᱮᱱᱟᱜ ᱞᱟᱠᱪᱟᱨ, ᱠᱟᱹᱣᱰᱤᱟᱹᱨᱤ ᱟᱨ ᱦᱮᱡᱽᱥᱮᱱ ᱨᱮᱱᱟᱜ ᱛᱟᱞᱢᱟ ᱠᱟᱱᱟ᱾ ᱞᱮᱠᱷᱟᱡᱚᱠᱷ ᱴᱚᱴᱷᱟ (statistical area) ᱞᱮᱠᱟᱛᱮ ᱔.᱗ ᱢᱤᱞᱤᱭᱚᱱ ᱦᱚᱲ ᱥᱟᱶ ᱱᱚᱣᱟ ᱫᱚ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱑᱒ ᱟᱱᱟᱜ ᱢᱮᱴᱨᱚᱯᱚᱞᱤᱴᱚᱱ ᱮᱨᱤᱭᱟ ᱠᱟᱱᱟ ᱟᱨ ᱠᱟᱹᱣᱰᱤᱟᱹᱨᱤ ᱦᱤᱥᱟᱹᱵᱽ ᱛᱮ ᱯᱩᱱᱟᱜ ᱱᱟᱜᱟᱨ ᱠᱟᱱᱟ, ᱒᱐᱑᱘ ᱥᱮᱨᱢᱟ ᱨᱮ $᱕᱔᱙ ᱵᱤᱞᱤᱭᱚᱱ ᱜᱤᱰᱤᱯᱤ ᱥᱟᱶ᱾
᱑᱗᱗᱖ ᱥᱮᱨᱢᱟ ᱥᱯᱮᱱᱤᱥ ᱩᱯᱚᱱᱤᱵᱮᱥ ᱚᱠᱛᱚ ᱨᱮ ᱱᱚᱰᱮ ᱢᱤᱫ ᱫᱩᱨᱜᱳ ᱠᱚ ᱵᱮᱱᱟᱣ ᱞᱮᱫᱟ ᱟᱨ ᱯᱷᱨᱟᱱᱥᱤᱥ ᱚᱯᱷ ᱮᱥᱤᱥᱤ ᱭᱟᱜ ᱧᱩᱛᱩᱢ ᱛᱮ ᱱᱚᱣᱟ ᱚᱱᱪᱟᱞ ᱨᱮᱱᱟᱜ ᱧᱩᱛᱩᱢ ᱠᱚ ᱧᱩᱛᱩᱢ ᱞᱮᱫᱟ᱾ ᱑᱘᱔᱘ ᱥᱮᱨᱢᱟ ᱠᱮᱞᱤᱯᱷᱳᱨᱱᱤᱭᱟ ᱨᱮ ᱡᱮᱢᱥ ᱢᱟᱨᱥᱟᱞ ᱥᱳᱱᱟ ᱥᱮᱫᱲᱟ ᱧᱟᱢ ᱛᱟᱭᱚᱢ ᱱᱚᱰᱮ ᱟᱭᱢᱟ ᱦᱚᱲ ᱦᱤᱡᱩᱜ ᱠᱚ ᱞᱟᱜᱟᱣ ᱮᱱᱟ᱾ ᱢᱤᱫ ᱥᱮᱨᱢᱟ ᱨᱮᱜᱮ ᱦᱚᱲᱮᱞ ᱑᱐᱐᱐ ᱠᱷᱚᱱ ᱒᱕᱐᱐᱐ ᱜᱟᱱ ᱠᱚ ᱰᱷᱮᱨ ᱮᱱ ᱥᱟᱶ ᱱᱚᱣᱟ ᱫᱚ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱱᱟᱜ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱱᱟᱜᱟᱨ ᱞᱮᱠᱟᱛᱮ ᱵᱮᱱᱟᱣ ᱮᱱᱟ᱾ ᱑᱙᱐᱖ ᱥᱮᱨᱢᱟ ᱨᱮ ᱫᱷᱟᱹᱨᱛᱤ ᱞᱟᱨᱟᱣ ᱟᱨ ᱥᱮᱜᱮᱸᱞ ᱩᱰᱩᱝ ᱠᱷᱟᱹᱛᱤᱨ ᱱᱟᱜᱟᱨ ᱨᱮᱱᱟᱜ ᱟᱭᱢᱟ ᱴᱚᱴᱟᱷ ᱜᱮ ᱫᱷᱚᱝᱥᱚ ᱞᱮᱱᱟ᱾
ᱚᱛᱱᱚᱜ
ᱥᱟᱱ ᱯᱷᱨᱟᱱᱥᱤᱥᱠᱳ ᱥᱮᱞᱮᱫ ᱯᱚᱱᱚᱛ ᱨᱮᱱᱟᱜ ᱯᱟᱪᱮ ᱥᱮᱫ, ᱥᱟᱱ ᱯᱷᱨᱟᱱᱥᱤᱥᱠᱳ ᱩᱯᱚᱫᱤᱯ ᱨᱮᱱᱟᱜ ᱮᱛᱚᱢ ᱥᱮᱫ ᱟᱨ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱟᱨ ᱥᱟᱱ ᱯᱷᱨᱟᱱᱥᱤᱥᱠᱳ ᱩᱯᱚᱫᱚᱨᱭᱟ ᱟᱨᱮ ᱨᱮᱱᱟᱜ ᱴᱚᱴᱷᱟ ᱠᱚ ᱤᱫᱤ ᱠᱟᱛᱮᱡᱽ ᱢᱮᱱᱟᱜᱼᱟ᱾ ᱪᱤᱛᱟᱹᱨ ᱞᱮᱠᱟᱱ ᱟᱭᱢᱟ ᱫᱤᱯ -ᱟᱞᱠᱟᱴᱨᱟᱡᱽ, ᱴᱨᱮᱟᱥᱩᱨᱮ ᱫᱤᱯ ᱟᱨ ᱟᱭᱨᱵᱮ ᱵᱩᱭᱮᱱᱟ ᱫᱤᱯ ᱟᱨ ᱛᱷᱚᱨᱟ ᱟᱞᱟᱢᱮᱰᱟ ᱫᱤᱯ, ᱨᱮᱰ ᱨᱚᱠ ᱫᱤᱯ ᱟᱨ ᱟᱱᱡᱮᱞ ᱫᱤᱯ ᱱᱟᱜᱟᱨ ᱨᱮᱱᱟᱜ ᱴᱚᱴᱷᱟ ᱠᱟᱱᱟ᱾ ᱟᱨᱦᱚ ᱫᱚᱨᱭᱟ ᱟᱨᱮ ᱯᱷᱟᱨᱟᱞᱳᱱ ᱫᱤᱯ ᱦᱚ ᱥᱮᱞᱮᱫ ᱢᱮᱱᱟᱜᱼᱟ᱾ ᱱᱚᱣᱟ ᱫᱚ ᱒᱗ ᱢᱟᱭᱤᱞ (᱔᱓ ᱠᱤᱢᱤ) ᱥᱟᱹᱜᱤᱱ ᱯᱨᱚᱥᱟᱱᱛ ᱢᱟᱦᱟᱫᱚᱨᱭᱟ ᱛᱟᱞᱟ ᱨᱮ ᱢᱮᱱᱟᱜ ᱟᱠᱟᱫᱟ᱾ ᱱᱟᱜᱟᱨ ᱥᱤᱢᱟᱹᱱᱟ ᱛᱟᱞᱟ ᱨᱮ ᱕᱐ ᱜᱚᱴᱟᱝ ᱠᱷᱚᱱ ᱦᱚ ᱡᱟᱹᱥᱛᱤ ᱵᱩᱨᱩ ᱢᱮᱱᱟᱜᱼᱟ᱾
ᱡᱟᱹᱛᱤ, ᱫᱷᱚᱨᱚᱢ ᱟᱨ ᱯᱟᱹᱨᱥᱤ
ᱥᱟᱱ ᱯᱷᱨᱟᱱᱥᱤᱥᱠᱳ ᱨᱮᱱ ᱡᱟᱹᱥᱛᱤ ᱜᱟᱱ ᱦᱚᱲ ᱯᱩᱰ ᱦᱚᱲ ᱢᱮᱱᱟᱜ ᱠᱚᱣᱟ ᱔᱑.᱙% ᱱᱩᱠᱚ ᱫᱚ ᱑᱙᱔᱐ ᱥᱮᱨᱢᱟ ᱨᱮ ᱙᱒.᱕% ᱠᱚ ᱛᱟᱦᱮᱱ ᱠᱟᱱᱟ᱾ ᱒᱐᱑᱐ ᱥᱮᱨᱢᱟ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱥᱟᱱ ᱯᱷᱨᱟᱱᱥᱤᱥᱠᱳ ᱨᱮᱱ ᱡᱟᱹᱛᱤ ᱠᱚ ᱫᱚ ᱺ ᱓᱙᱐,᱓᱘᱗ ᱜᱟᱱ ᱯᱩᱰ (᱔᱘%), ᱒᱖᱗,᱙᱑᱕ ᱜᱟᱱ ᱨᱥᱤᱭᱟᱱ (᱓᱓%), ᱔᱘,᱘᱗᱐ ᱜᱟᱱ ᱟᱯᱷᱨᱤᱠᱟᱱ ᱟᱢᱮᱨᱤᱠᱟᱱ (᱖%) ᱟᱨ ᱮᱴᱟᱜ᱾
ᱠᱟᱡᱤᱯᱩᱨ ᱩᱯᱚᱡᱮᱞᱟ
ᱠᱟᱡᱤᱯᱩᱨ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱥᱤᱨᱟᱡᱽᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱥᱤᱨᱟᱡᱽᱜᱚᱸᱡᱽ ᱦᱚᱱᱚᱛ ᱥᱚᱦᱚᱨ ᱠᱷᱚᱱ ᱒᱖ ᱠᱤᱞᱳᱢᱤᱴᱟᱨ ᱥᱟᱺᱜᱤᱧ ᱨᱮ ᱱᱤᱭᱟᱹ ᱩᱯᱚᱡᱮᱞᱟ ᱫᱚ ᱢᱮᱱᱟᱜ-ᱟ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱯᱩᱨᱩᱵᱽ ᱫᱚ ᱱᱟᱹᱭ ᱱᱟᱞᱧ ᱟᱨ ᱯᱩᱪᱷᱤᱢ ᱫᱚ ᱫᱷᱩᱱᱚᱴ ᱩᱯᱚᱡᱮᱞᱟ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱠᱟᱡᱤᱯᱩᱨ ᱩᱯᱚᱡᱮᱞᱟ ᱫᱚ ᱑᱒ ᱜᱚᱴᱟᱝ ᱤᱭᱩᱱᱤᱭᱚᱱ ᱟᱨ ᱑ ᱴᱟᱝ ᱯᱳᱣᱨᱳᱥᱚᱵᱷᱟ ᱛᱮ ᱦᱩᱭᱟᱠᱟᱱᱟ᱾ ᱖ ᱜᱚᱴᱟᱝ ᱤᱭᱩᱱᱤᱭᱚᱱ ᱫᱚ ᱡᱚᱢᱩᱱᱟ ᱜᱟᱰᱟ ᱰᱷᱤᱯ ᱠᱚᱨᱮ ᱜᱮ ᱢᱮᱱᱟᱜ-ᱟ᱾ ᱟᱨ ᱯᱩᱱ ᱜᱚᱴᱟᱝ ᱤᱭᱩᱱᱤᱭᱚᱱ ᱫᱚ ᱪᱚᱨ ᱮᱞᱟᱠᱟ ᱨᱮ᱾
ᱠᱟᱡᱤᱯᱩᱨ ᱩᱯᱚᱡᱮᱞᱟ ᱨᱮᱱᱟᱜ ᱤᱭᱩᱱᱤᱭᱚᱱ ᱠᱚᱨᱮᱱᱟᱜ ᱛᱟᱹᱞᱤᱠᱟᱠᱚ ᱺ
ᱥᱳᱢᱟ ᱵᱤᱥᱣᱟᱥ
ᱥᱳᱢᱟ ᱵᱤᱥᱣᱟᱥ (᱑᱖ ᱢᱚᱭᱤ ᱑᱙᱗᱘ ᱨᱮ ᱨᱟᱬᱟᱜᱷᱟᱴ ᱨᱮ ᱡᱟᱱᱟᱢ ᱞᱮᱱᱟᱭ ) ᱱᱩᱭ ᱫᱚ ᱢᱤᱫ ᱟᱛᱷᱞᱮᱴ ᱠᱟᱱᱟᱭ ᱾ ᱱᱩᱭ ᱫᱚ ᱠᱳᱞᱠᱟᱛᱟ, ᱵᱷᱟᱨᱚᱛ ᱨᱮ ᱛᱟᱦᱮᱸᱱ ᱠᱟᱱᱟᱭ ᱾ ᱱᱩᱭ ᱫᱚ ᱦᱮᱯᱴᱟᱛᱷᱞᱳᱱ ᱠᱷᱮᱞᱚᱸᱰᱤᱭᱟ. ᱠᱟᱱᱟᱭ ᱾ ᱒᱐᱐᱒ ᱮᱥᱤᱭᱟᱱ ᱜᱮᱢᱥ,ᱵᱩᱥᱟᱱ,ᱥᱟᱣᱩᱛᱷ ᱠᱳᱨᱤᱭᱟ ᱨᱮ ᱵᱷᱟᱜ ᱦᱟᱛᱟᱣ ᱟᱛᱮ ᱡᱚᱠᱷᱚᱱ ᱨᱩᱯᱟ. ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱛᱚᱠᱷᱚᱱ ᱱᱩᱭ ᱫᱚ ᱵᱷᱟᱨᱚᱛ ᱫᱤᱥᱚᱢ ᱨᱮ ᱦᱚᱲ ᱠᱚ ᱛᱟᱞᱟ ᱛᱮ ᱵᱟᱰᱟᱭ ᱥᱮᱴᱮᱨ ᱞᱮᱱᱟᱭ ᱾ ᱒᱐᱐᱖ ᱮᱥᱤᱭᱟᱱ ᱜᱮᱢᱥ,ᱫᱳᱦᱟ ᱨᱮ ᱠᱷᱮᱞ ᱠᱟᱛᱮ ᱫᱩᱥᱨᱟ. ᱫᱷᱟᱣ ᱨᱩᱯᱟ. ᱢᱮᱰᱟᱞ ᱡᱤᱛᱠᱟᱨ ᱞᱮᱱᱟᱭ ᱾ ᱥᱳᱢᱟ ᱫᱚ ᱑᱐᱐ᱢ.,᱒᱐᱐ᱢ.,᱘᱐᱐ᱢ. ᱦᱚᱰᱚᱞ ᱠᱚᱭ ᱫᱟᱲᱮ ᱠᱟᱱᱟᱭ ᱾ ᱥᱳᱢᱟ ᱵᱤᱥᱣᱟᱥ ᱫᱚ ᱠᱩᱱᱴᱟᱞ ᱨᱟᱭ ᱟᱨ ᱦᱚᱸ ᱟᱭᱢᱟ ᱠᱳᱪ ᱠᱚ ᱥᱟᱝ ᱠᱷᱮᱞ ᱟ.ᱜᱩ ᱟᱠᱟᱫᱟᱭ ᱾
ᱥᱟᱱᱛᱤᱭᱟᱥ ᱠᱩᱡᱩᱨ
ᱥᱟᱱᱛᱤᱭᱟᱥ ᱠᱩᱡᱩᱨ
ᱥᱳᱢᱟ ᱵᱤᱥᱣᱟᱥ
ᱟᱣᱟᱰ
ᱱᱩᱭ ᱫᱚ ᱵᱷᱟᱨᱚᱛ ᱥᱚᱨᱠᱟᱨᱻᱟᱜ ᱠᱷᱮᱞᱚᱸᱰᱤᱭᱟ. ᱠᱚ ᱞᱟ.ᱜᱤᱱ ᱢᱟᱨᱟᱝ ᱥᱤᱨᱯᱷᱟ. ᱞᱮᱠᱟᱛᱮ ᱚᱨᱡᱩᱱ ᱟᱣᱟᱰ ᱠᱚ ᱪᱟᱞ ᱟᱫᱮ ᱛᱟᱦᱮᱸᱫ ᱾
ᱥᱟᱱᱛᱤᱭᱟᱥ ᱠᱩᱡᱩᱨ
ᱥᱟᱱᱛᱤᱭᱟᱥ ᱠᱩᱡᱩᱨ (ᱡᱟᱱᱟᱢ ᱚᱠᱴᱚᱵᱚᱨ ᱒᱖, ᱑᱙᱗᱓ ᱴᱚᱞᱟ ᱠᱷᱚᱠᱷᱟᱵᱟᱥᱛᱤ,ᱩᱫᱟᱞᱜᱩᱲᱤ ᱡᱤᱞᱟ, ᱟᱥᱟᱢ) ᱫᱚ ᱢᱤᱫᱴᱮᱱ ᱵᱷᱟᱨᱚᱛᱤᱭᱚ ᱥᱟᱶᱛᱟ ᱠᱟᱹᱢᱤᱭᱟᱹ, ᱨᱟᱡᱽᱟᱹᱨᱤᱭᱟᱹ ᱟᱨ ᱟᱥᱟᱢ ᱠᱷᱚᱱ ᱢᱤᱫᱴᱮᱱ ᱨᱟᱡᱭᱚ ᱥᱚᱵᱷᱟ ᱮᱢ ᱯᱤ ᱦᱚᱸ ᱠᱟᱱᱟᱭ, ᱩᱱᱤ ᱫᱚ ᱵᱷᱟᱨᱚᱛ ᱡᱟᱠᱟᱛ ᱠᱚᱝᱜᱨᱮᱥ ᱫᱚᱞ ᱠᱷᱚᱱᱮ ᱡᱤᱛᱠᱟᱹᱨ ᱟᱠᱟᱱᱟ ᱾
ᱥᱟᱱᱛᱤᱭᱟᱥ ᱠᱩᱡᱩᱨ ᱟᱥᱟᱢ ᱠᱷᱚᱱ ᱨᱟᱡᱭᱚ ᱥᱚᱵᱷᱟ ᱮᱢ ᱯᱤ ᱞᱮᱠᱟᱛᱮ ᱫᱚ ᱑᱕ ᱡᱩᱱ ᱒᱐᱑᱓ ᱥᱟᱞᱮ ᱨᱮᱭᱮ ᱵᱟᱪᱷᱟᱣ ᱚᱪᱚ ᱞᱮᱱᱟ ᱾ ᱟᱯᱱᱟᱨᱟᱜ ᱳᱲᱮ ᱳᱲᱯᱟᱫ : ᱡᱟᱱᱟᱢ : ᱥᱟᱱᱛᱤᱭᱟᱥ ᱠᱩᱡᱩᱨ᱒᱖ ᱚᱠᱴᱚᱵᱚᱨ ᱑᱙᱗᱓ ᱴᱚᱞᱟ : ᱠᱷᱚᱠᱷᱟᱵᱟᱥᱛᱤ,ᱩᱫᱟᱞᱜᱩᱲᱤ ᱡᱤᱞᱟᱹ, ᱟᱥᱟᱢ (ᱵᱷᱟᱨᱚᱛ) ᱨᱟᱡᱽᱟᱹᱨᱤ ᱫᱚᱞ : ᱵᱷᱟᱨᱚᱛ ᱡᱟᱠᱟᱛ ᱠᱚᱝᱜᱨᱮᱥ ᱡᱩᱨᱤ-ᱯᱟᱹᱨᱤ : ᱢᱮᱨᱤ ᱟᱨᱚᱛᱤ ᱠᱮᱨᱠᱮᱴᱴᱟ ᱜᱤᱫᱽᱨᱟᱹᱠᱚ : ᱢᱤᱫ ᱠᱚᱲᱟ ᱟᱨ ᱢᱤᱫ ᱠᱩᱲᱤ ᱠᱟᱹᱢᱤ ᱠᱟᱹᱥᱱᱤ : ᱪᱟᱥ-ᱵᱟᱥ, ᱵᱮᱯᱟᱨᱤᱡ, ᱢᱟᱪᱮᱫ, ᱥᱟᱶᱛᱟ ᱠᱟᱹᱢᱤᱭᱟᱹ ᱱᱩᱭ ᱫᱚ ᱜᱩᱣᱟᱦᱟᱴᱤ ᱡᱮᱜᱮᱫ ᱵᱤᱨᱫᱟᱹᱜᱟᱲ ᱠᱷᱚᱱ ᱵᱤᱹᱮ ᱯᱟᱥ ᱟᱠᱟᱫᱟᱭ ᱒᱙᱙᱕ ᱥᱟᱞᱮ ᱨᱮ ᱾ ᱟᱯᱟᱛ ᱧᱩᱛᱩᱢ : ᱢᱟᱹᱱ ᱞᱚᱨᱮᱱ ᱠᱩᱡᱩᱨ ᱮᱝᱜᱟᱛ ᱧᱩᱛᱩᱢ : ᱢᱟ.ᱱᱤᱡ ᱠᱨᱤᱥᱴᱤᱱᱟ ᱠᱩᱡᱩᱨ ᱡᱟᱱᱟᱢ ᱢᱟᱹᱦᱤᱛ : ᱒᱖ ᱚᱠᱴᱚᱵᱚᱨ ᱑᱙᱗᱓ ᱡᱟᱱᱟᱢ ᱡᱟᱭᱜᱟ : ᱴᱚᱞᱟ ᱠᱷᱚᱠᱷᱟᱵᱟᱥᱛᱤ,ᱩᱫᱟᱞᱜᱩᱲᱤ ᱡᱤᱞᱟᱹ, ᱟᱥᱟᱢ ᱵᱟᱯᱞᱟ ᱱᱚᱡᱟᱲ : ᱵᱟᱯᱞᱟ ᱟᱠᱟᱱᱟᱭ ᱑᱘/᱐᱔/᱒᱐᱐᱗ ᱡᱩᱨᱤ-ᱯᱟᱹᱨᱤᱭᱟᱜ ᱧᱩᱛᱩᱢ : ᱢᱟᱹᱱᱤᱡ ᱢᱮᱨᱤ ᱟᱨᱚᱛᱤ ᱠᱮᱨᱠᱮᱴᱴᱟ ᱜᱤᱫᱽᱨᱟᱹ ᱺ ᱢᱤᱫ ᱠᱚᱲᱟ ᱟᱨ ᱢᱤᱫ ᱠᱩᱲᱤ
ᱠᱟᱹᱢᱤ ᱠᱟᱹᱥᱱᱤ : ᱪᱟᱥ-ᱵᱟᱥ, ᱵᱮᱯᱟᱨᱤᱡ, ᱢᱟᱪᱮᱫ, ᱥᱟᱶᱛᱟ ᱠᱟᱹᱢᱤᱭᱟᱹ
ᱦᱩᱫᱟᱹ ᱠᱚ : ᱒᱐᱐᱘-᱒᱐᱑᱐ ᱵᱚᱰᱚᱞᱮᱸᱰ ᱴᱮᱨᱤᱴᱚᱨᱤᱭᱮᱞ ᱠᱟᱶᱩᱱᱥᱤᱞ (BTC) ᱨᱮᱱ ᱥᱚᱦᱮᱫ, ᱒᱐᱑᱐ ᱠᱷᱚᱱ ᱒᱐᱑᱓ ᱦᱟᱹᱵᱤᱡ ᱫᱚ ᱵᱚᱰᱚᱞᱮᱸᱰ ᱴᱮᱨᱤᱴᱚᱨᱤᱭᱮᱞ ᱠᱟᱶᱩᱱᱥᱤᱞ (BTC) ᱨᱮᱱ ᱤᱠᱡᱮᱠᱭᱩᱴᱤᱵᱽ ᱥᱚᱦᱮᱫ ᱞᱮᱠᱟᱛᱮ, ᱡᱩᱱ ᱒᱐᱑᱓ ᱨᱮ ᱫᱚ ᱨᱟᱡᱭᱚ ᱥᱚᱵᱷᱟ ᱨᱮᱱ ᱥᱚᱦᱮᱫ ᱞᱮᱠᱟᱛᱮ ᱵᱟᱪᱷᱟᱣ ᱚᱪᱚᱞᱮᱱᱟᱭ, ᱟᱜᱚᱥᱴ ᱒᱐᱑᱓ ᱠᱷᱚᱱ ᱟᱜᱚᱥᱴ ᱒᱐᱑᱔ ᱦᱟᱹᱵᱤᱡ ᱫᱚ ᱠᱚᱢᱤᱴᱤ ᱚᱱ ᱦᱚᱢ ᱟᱯᱷᱟᱭᱟᱨᱥ ᱠᱚᱱᱥᱟᱞᱴᱤᱵᱽ ᱠᱩᱢᱤᱴᱤ ᱚᱱ ᱯᱮᱴᱨᱚᱞᱤᱭᱟᱢ ᱮᱱᱰ ᱱᱮᱪᱟᱨᱮᱞ ᱜᱮᱥ ᱨᱮ ᱥᱚᱦᱮᱫ ᱞᱮᱠᱟᱛᱮ, ᱥᱮᱯᱴᱮᱢᱵᱚᱨ ᱒᱐᱑᱔ ᱨᱮ ᱠᱩᱢᱤᱴᱤ ᱚᱱ ᱤᱱᱯᱷᱚᱨᱢᱮᱥᱚᱱ ᱴᱮᱠᱱᱚᱞᱚᱡᱤ ᱨᱮᱱ ᱥᱚᱦᱮᱫ ᱞᱮᱠᱟᱛᱮ, ᱠᱩᱢᱤᱴᱤ ᱚᱱ ᱯᱮᱯᱟᱨ ᱞᱮᱰ ᱚᱱ ᱫᱤ ᱴᱮᱵᱚᱞ ᱨᱮᱱ ᱥᱚᱦᱮᱫ ᱟᱨ ᱠᱚᱱᱥᱟᱞᱴᱮᱴᱤᱵᱽ ᱠᱩᱢᱤᱴᱤ ᱯᱷᱚᱨ ᱫᱤ ᱢᱤᱱᱤᱥᱴᱨᱤ ᱚᱯᱷ ᱴᱨᱟᱭᱵᱮᱞ ᱟᱯᱷᱟᱭᱟᱨᱥ ᱨᱮᱱ ᱥᱚᱦᱮᱫ ᱞᱮᱠᱟᱛᱮ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾
ᱥᱟᱶᱛᱟ ᱟᱹᱨᱤ ᱟᱨ ᱞᱟᱠᱪᱟᱨ ᱠᱟᱹᱢᱤ ᱠᱚ,ᱥᱟᱶᱦᱮᱫ, ᱪᱤᱛᱟᱹᱨ ᱵᱮᱱᱟᱣ, ᱮᱢᱟᱱ ᱠᱟᱹᱢᱤ ᱨᱮ ᱜᱚᱨᱚᱡᱽ ᱢᱮᱱᱟᱜ ᱛᱟᱭᱟ :
ᱯᱟᱹᱴᱷᱣᱟᱹ ᱡᱤᱭᱚᱱ ᱠᱷᱚᱱᱜᱮ ᱥᱟᱶᱛᱟᱟᱹᱨᱤ ᱠᱟᱹᱢᱤ ᱨᱮ ᱚᱠᱛᱚ ᱮᱢᱚᱜ ᱠᱟᱱ ᱛᱟᱦᱮᱸᱱᱟᱸᱭ ᱾ ᱪᱟ ᱵᱟᱜᱣᱟᱱ ᱟᱨ ᱴᱚᱞᱟ ᱠᱚᱨᱮᱱ ᱟᱫᱤᱵᱟᱥᱤ ᱠᱚᱣᱟᱜ ᱩᱛᱷᱱᱟᱹᱣ ᱟᱨ ᱞᱟᱦᱟᱱᱛᱤ ᱠᱟᱹᱢᱤ ᱨᱮ ᱟᱹᱰᱤ ᱜᱚᱨᱚᱡ ᱛᱟᱦᱮᱸ ᱠᱟᱱ ᱛᱟᱭᱟ ᱾ ᱱᱩᱭ ᱫᱚ ᱜᱚᱴᱟ ᱟᱥᱟᱢ ᱟᱫᱤᱵᱟᱥᱤ ᱯᱟᱹᱴᱷᱣᱟᱹ ᱜᱟᱶᱛᱟ (AASAA) ᱨᱮ ᱛᱟᱦᱮᱸ ᱠᱟᱛᱮᱜ ᱟᱫᱤᱵᱟᱥᱤ ᱥᱟᱶᱛᱟ ᱞᱟᱹᱜᱤᱫ-ᱮ ᱠᱟᱹᱢᱤ ᱟᱹᱜᱩ ᱟᱠᱟᱫᱟ ᱟᱨ ᱟᱫᱤᱵᱟᱥᱤ ᱠᱚ ᱢᱮᱱᱮᱥᱴᱨᱤᱢ ᱨᱮ ᱟᱹᱜᱩ ᱠᱚ ᱞᱟᱹᱜᱤᱫ ᱯᱩᱨᱟᱹᱣᱮ ᱠᱩᱨᱩᱢᱩᱴᱩ ᱞᱮᱫᱟ ᱾ ᱨᱟᱡᱽᱟᱹᱨᱤ ᱜᱟᱯᱟᱞᱢᱟᱨᱟᱣ ᱠᱚ ᱨᱮ ᱟᱹᱰᱤ ᱨᱟᱹᱥᱠᱟᱹᱭ ᱵᱩᱡᱷᱟᱹᱣᱟ, ᱪᱟᱥᱵᱟᱥ ᱛᱮ ᱞᱟᱦᱟᱜ ᱨᱮᱱᱟᱜ ᱢᱚᱱᱮ ᱜᱚᱴᱟ ᱢᱮᱱᱟᱜ ᱛᱟᱭᱟ; ᱵᱮᱯᱟᱨ ᱠᱟᱹᱢᱤ ᱠᱚᱨᱮ ᱦᱚᱸ ᱜᱚᱨᱚᱡ ᱢᱮᱱᱟᱜ ᱛᱟᱭᱟ ᱾
ᱠᱷᱮᱞᱚᱱᱰ, ᱠᱞᱟᱵᱽ, ᱨᱚᱲ ᱞᱟᱱᱫᱟ,ᱜᱟᱛᱮᱜ; ᱯᱷᱩᱴᱵᱚᱞ, ᱠᱨᱤᱠᱮᱴ, ᱵᱷᱚᱞᱤᱵᱚᱞ ᱮᱢᱟᱱ ᱠᱷᱮᱞᱟ ᱠᱚ ᱢᱚᱸᱡᱮ ᱵᱩᱡᱷᱟᱹᱣᱟ, ᱯᱟᱴᱷᱣᱟᱹ ᱡᱤᱭᱚᱱ ᱨᱮ ᱰᱩᱞᱩᱝ ᱜᱟᱹᱰᱤ ᱪᱟᱞᱟᱣ, ᱴᱚᱞᱟ ᱯᱟᱲᱟ ᱨᱮ ᱠᱷᱮᱞᱚᱱᱰ ᱩᱛᱷᱱᱟᱹᱣ ᱟᱨ ᱞᱟᱦᱟᱱᱛᱤ ᱨᱮᱭᱟᱜ ᱢᱚᱱᱮ ᱡᱚᱝ ᱛᱟᱸᱦᱮᱸ ᱠᱟᱱᱟ, ᱫᱟᱲᱟᱱ ᱟᱨ ᱥᱟᱝᱜᱷᱟᱨ, ᱥᱤᱨᱡᱚᱱ ᱫᱩᱜ-ᱞᱟᱹᱲᱤᱭᱟ, ᱵᱟᱜᱣᱟᱱ ᱵᱮᱱᱟᱣ, ᱥᱟᱶᱛᱟ ᱥᱮᱨᱮᱧ ᱟᱧᱡᱚᱢ, ᱯᱷᱤᱞᱤᱢ ᱧᱮᱞ ᱟᱨ ᱥᱟᱶᱛᱟᱟᱹᱨᱤ ᱠᱟᱹᱢᱤ, ᱞᱟᱠᱪᱟᱨ ᱠᱟᱹᱢᱤ ᱨᱮ ᱜᱚᱨᱚᱡ ᱢᱮᱱᱟᱜ ᱛᱟᱭᱟ :
ᱮᱢᱟᱱ ᱵᱟᱯᱟᱰᱟᱭ : ᱟᱭᱢᱟ ᱞᱮᱠᱟᱱ ᱦᱩᱞᱥᱟᱹᱭ ᱠᱟᱹᱢᱤ ᱨᱮ ᱡᱚᱯᱲᱟᱣᱮ ᱛᱟᱸᱦᱮᱸ ᱠᱟᱱᱟ ᱾ ᱑᱙᱙᱖ ᱨᱮ ᱜᱚᱴᱟ ᱟᱥᱟᱢ ᱟᱫᱤᱵᱟᱥᱤ ᱯᱟᱴᱷᱣᱟᱹ ᱜᱟᱶᱛᱟ ᱨᱮ ᱛᱟᱸᱦᱮᱸ ᱠᱟᱛᱮᱜ ᱟᱭᱢᱟ ᱦᱩᱞᱥᱟᱹᱭ ᱠᱚᱭ ᱠᱚᱨᱟᱣ ᱞᱮᱫᱟ; ᱜᱚᱴᱟ ᱟᱫᱤᱵᱟᱥᱤ ᱯᱟᱴᱷᱣᱟᱹ ᱜᱟᱶᱛᱟ (AASAA) ᱵᱮᱦᱟᱹᱴᱤᱧ ᱫᱚᱨᱚᱝ ᱡᱤᱞᱟᱹ ᱟᱥᱟᱢ ᱨᱮᱱ ᱡᱚᱜᱚ ᱯᱟᱨᱥᱮᱛ ᱞᱮᱠᱟᱛᱮ ᱛᱟᱸᱦᱮᱸ ᱠᱟᱸᱱᱟᱸᱭ ᱑᱙᱙᱖ ᱥᱟᱞᱮ ᱠᱷᱚᱱ ᱒᱐᱐᱐ ᱦᱟᱹᱵᱤᱡ ᱾ ᱯᱟᱨᱥᱮᱛ ᱞᱮᱠᱟᱛᱮ ᱒᱐᱐᱐ ᱠᱷᱚᱱ ᱒᱐᱐᱕ ᱦᱟᱹᱵᱤᱡ; ᱵᱩᱫᱽ ᱵᱟᱹᱛᱞᱟᱹᱣ ᱞᱮᱠᱟᱛᱮ ᱒᱐᱐᱕ ᱠᱷᱚᱱ ᱒᱐᱑᱐ ᱦᱟᱹᱵᱤᱡ; ᱟᱨ ᱟᱥᱟᱢ ᱪᱟ ᱢᱟᱡᱫᱩᱨ ᱥᱚᱝᱜᱷᱚ ᱥᱟᱶ ᱡᱚᱯᱲᱟᱣᱮ ᱛᱟᱸᱦᱮᱸ ᱠᱟᱱᱟ ᱟᱨ ᱚᱨᱜᱟᱱᱟᱭᱡᱤᱝ ᱥᱩᱛᱨᱮᱫ ᱞᱮᱠᱟᱛᱮ ᱠᱚ ᱵᱟᱦᱟᱞ ᱞᱮᱫᱮᱭᱟ; ᱰᱚᱱ ᱵᱚᱥᱠᱚ ᱵᱤᱨᱫᱟᱹᱜᱟᱲ ᱴᱚᱝᱞᱟ ᱨᱮᱱ ᱢᱟᱪᱮᱫ ᱞᱮᱠᱟᱛᱮ ᱦᱚᱸ ᱒᱐᱐᱐ ᱠᱷᱚᱱ ᱒᱐᱐᱕ ᱦᱟᱹᱵᱤᱡ ᱮ ᱛᱟᱸᱦᱮᱸ ᱠᱱᱟ ᱾ ᱵᱤᱹᱴᱤᱹᱥᱤ ᱠᱚᱝᱜᱨᱮᱥ ᱞᱮᱡᱤᱥᱞᱮᱪᱟᱨ ᱯᱟᱨᱴᱤ ᱨᱮᱱ ᱟᱹᱜ-ᱭᱩᱨᱤᱡ ᱞᱮᱠᱟᱛᱮ ᱒᱐᱑᱐ ᱠᱷᱚᱱ ᱒᱐᱑᱓ ᱦᱟᱹᱵᱤᱡ ᱟᱨ ᱚᱱᱟ ᱯᱟᱨᱴᱤ ᱟᱹᱰᱤ ᱡᱚᱨᱫᱟᱨᱮ ᱠᱟᱹᱢᱤ ᱞᱮᱫᱟ ᱟᱨ ᱟᱭᱢᱟ ᱥᱚᱢᱚᱥᱴᱤ ᱠᱩᱢᱩᱴ, ᱵᱞᱚᱠ ᱟᱨ ᱢᱚᱱᱰᱚᱞ ᱠᱩᱢᱩᱴ ᱦᱚᱸᱭ ᱛᱮᱭᱟᱨ ᱞᱮᱫᱟ ᱾ ᱯᱚᱧᱪᱟᱭᱚᱛᱤ ᱨᱟᱡᱽ ᱮᱠᱴ ᱠᱮᱴᱮᱡᱚᱜ ᱞᱟᱹᱜᱤᱫ ᱵᱤᱹᱴᱤᱹᱮᱹᱰᱤ ᱨᱮ ᱴᱮᱨᱤᱴᱚᱨᱤᱭᱮᱞ ᱠᱚᱱᱥᱴᱤᱴᱩᱣᱮᱱᱥᱤ ᱞᱮᱵᱮᱞ ᱠᱚ-ᱚᱨᱰᱤᱱᱮᱥᱚᱱ ᱠᱩᱢᱤᱴᱤ (TCLCC) ᱟᱨ ᱵᱷᱤᱞᱮᱡᱽ ᱠᱟᱶᱩᱱᱥᱤᱞ ᱰᱮᱵᱞᱚᱯᱢᱮᱱᱴ ᱠᱩᱢᱤᱴᱤ (VCDC) ᱨᱮᱱ ᱪᱮᱭᱟᱨᱢᱮᱱ ᱞᱮᱠᱟᱛᱮᱭ ᱛᱟᱸᱦᱮᱸ ᱠᱟᱱᱟ ᱾ ᱟᱥᱟᱢ ᱯᱨᱚᱫᱮᱥ ᱠᱚᱝᱜᱨᱮᱥ ᱠᱩᱢᱤᱴᱤ (APCC) ᱨᱮᱱ ᱥᱚᱦᱮᱫ; ᱒᱐᱑᱐ ᱥᱟᱞᱮ ᱠᱷᱚᱱ ᱩᱫᱟᱞᱜᱩᱲᱤ ᱡᱤᱞᱟᱹ ᱠᱚᱝᱜᱨᱮᱥ ᱠᱩᱢᱤᱴᱤ ᱨᱮᱱ ᱥᱩᱛᱨᱮᱫ ᱞᱮᱠᱟᱛᱮ ᱦᱚᱸᱭ ᱛᱟᱸᱦᱮᱸ ᱠᱟᱱᱟ ᱾
ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ
ᱯᱟᱪᱮ ᱢᱮᱫᱤᱱᱤᱯᱩᱨ ᱦᱚᱱᱚᱛ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ ᱦᱚᱱᱚᱛ ᱨᱮ ᱢᱮᱱᱟᱜ ᱢᱮᱫᱤᱱᱤᱯᱩᱨ ᱵᱤᱵᱷᱟᱜᱽ ᱨᱮᱱᱟᱜ ᱢᱤᱫᱴᱟᱝ ᱦᱚᱱᱚᱛ। ᱒᱐᱐᱒ ᱥᱟᱞᱮ ᱨᱮ ᱑ ᱡᱟᱱᱩᱣᱟᱨᱤ ᱢᱟᱨᱟᱝ ᱵᱟᱝ ᱦᱟᱹᱴᱤᱝ ᱢᱮᱫᱤᱱᱤᱯᱩᱨ ᱦᱚᱱᱚᱛᱵᱟᱨ ᱦᱟᱹᱴᱤᱝ ᱠᱟᱛᱮᱜ ᱦᱚᱱᱚᱛ ᱛᱮᱭᱟᱨ ᱟᱠᱟᱱᱟ ᱾ ᱱᱚᱣᱟ ᱦᱚᱱᱚᱛ ᱨᱮ ᱯᱮᱭᱟ ᱢᱚᱦᱚᱠᱩᱢᱟ ᱢᱮᱱᱟᱜᱼᱟ ᱠᱷᱚᱲᱚᱜᱽᱯᱩᱨ, ᱢᱮᱫᱤᱱᱤᱯᱩᱨ ᱥᱟᱢᱟᱝ ᱟᱨ ᱜᱷᱟᱴᱟᱞ ᱾
ᱱᱟᱜᱟᱢ
ᱱᱟᱜᱟᱢᱤᱭᱟᱹ ᱠᱚᱣᱟᱜ ᱠᱟᱛᱷᱟ ᱞᱮᱠᱟᱛᱮ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱫᱟᱸᱛᱚᱱ (ᱩᱱ ᱚᱠᱛᱚᱨᱮᱱᱟᱜ ᱫᱚᱸᱫᱚᱵᱷᱩᱠᱛᱤ) ᱴᱚᱴᱷᱟ ᱨᱮ ᱨᱟᱡᱟ ᱥᱚᱥᱟᱝᱠᱚ ᱟᱜ ᱨᱟᱡᱟᱨᱤ ᱧᱮᱞ ᱧᱟᱢᱚᱜᱼᱟ। ᱩᱱ ᱚᱠᱛᱮ ᱛᱟᱢᱨᱚᱞᱤᱯᱽᱛᱚ ᱟᱭᱢᱟ ᱴᱚᱴᱷᱟᱜᱮ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱚᱝᱥᱚ ᱠᱟᱱᱟ। ᱑᱐᱒᱑-᱑᱐᱒᱓ ᱥᱟᱞᱮᱨᱮ ᱨᱟᱡᱟ ᱨᱟᱡᱮᱱᱫᱨᱚ ᱰᱷᱳᱞ᱾ᱟᱜ ᱟᱠᱽᱨᱚᱢᱚᱱ ᱛᱟᱭᱱᱟᱢ ᱛᱟᱢᱨᱚᱞᱤᱯᱽᱛᱚ ᱥᱟᱢᱨᱟᱡᱽᱡᱚ ᱫᱷᱟ.ᱥᱩᱲ ᱟᱠᱟᱱᱟ। ᱚᱱᱟ ᱛᱟᱭᱱᱚᱢ ᱑᱑᱓᱕ ᱥᱟᱞᱮᱨᱮ ᱨᱟᱡᱟ ᱚᱱᱚᱱᱛᱚ ᱵᱚᱨᱢᱚᱱ ᱢᱮᱫᱤᱱᱤᱯᱩᱨ(ᱩᱱ ᱚᱠᱛᱚ᱾ᱨᱮᱱᱟᱜ ᱢᱤᱫᱷᱩᱱᱯᱩᱨ)-ᱮ ᱫᱚᱠᱷᱚᱞ ᱞᱮᱫᱟ। ᱠᱷᱨᱤᱥᱴᱤᱭᱚ ᱑᱓᱐᱐-᱑᱕᱐᱐ ᱥᱚᱛᱟᱵᱽᱫᱤᱨᱮ ᱜᱚᱴᱟ ᱵᱟᱝᱞᱟᱨᱮ ᱛᱩᱨᱩᱠ ᱠᱚᱣᱟᱜ ᱥᱟᱢᱨᱟᱡᱽᱡᱚ ᱛᱮᱭᱟᱨ ᱞᱮᱱ ᱨᱮᱦᱚᱸ ᱵᱤᱥᱱᱩᱯᱩᱨ ᱨᱮᱱ ᱦᱤᱸᱫᱩ ᱨᱟᱡᱟ ᱟᱨ ᱡᱚᱢᱤᱫᱤᱨᱠᱚ ᱢᱮᱫᱤᱱᱤᱯᱩᱨ ᱨᱮ ᱟᱭᱢᱟ ᱢᱟᱨᱟᱝ ᱴᱚᱴᱷᱟ ᱨᱮ ᱦᱤᱸᱫᱩ ᱥᱟᱢᱨᱟᱡᱽᱡᱚ ᱥᱟᱵ ᱫᱚᱦᱚ ᱞᱮᱫᱟᱠᱚ।[1] ᱑᱕᱐᱐ ᱥᱟᱞᱮ ᱨᱮᱱᱟᱜ ᱮᱦᱚᱵ ᱥᱮᱫ ᱢᱮᱫᱤᱱᱤᱯᱩᱨ ᱢᱩᱜᱷᱚᱞ ᱥᱟᱢᱨᱟᱡᱽᱡᱚ ᱟᱜ ᱫᱚᱠᱷᱚᱞ ᱨᱮ ᱦᱮᱪ ᱞᱮᱱᱟ। ᱑᱖᱘᱗ ᱠᱷᱨᱤᱥᱴᱟᱵᱽᱫᱚ ᱨᱮᱡᱚᱵ ᱪᱟᱨᱱᱚᱠ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱦᱤᱡᱽᱞᱤ ᱛᱮᱭ ᱦᱮᱪ ᱞᱮᱱᱟ। ᱑᱗᱐᱐ ᱥᱚᱛᱟᱵᱽᱫᱤ ᱨᱮᱱᱟᱜ ᱛᱟᱞᱟᱛᱟᱞᱤᱨᱮ ᱢᱟᱨᱟᱴᱷᱟᱠᱚ ᱟᱭᱢᱟ ᱫᱚᱢ ᱠᱚ ᱦᱟᱢᱞᱟ᱾ᱠᱮᱫᱟ ᱟᱨ ᱞᱩᱴ ᱠᱮᱫᱟᱠᱚ। ᱑᱗᱕᱒ ᱠᱷᱨᱤᱥᱴᱟᱵᱽᱫᱚ ᱨᱮ ᱢᱮᱫᱤᱱᱤᱯᱩᱨ ᱨᱮᱱᱟᱜ ᱠᱤᱪᱷᱩ ᱴᱚᱴᱷᱟ ᱢᱟᱨᱟᱴᱷᱟ ᱥᱟᱢᱨᱟᱡᱽᱡᱚ ᱟᱜ ᱥᱟᱥᱚᱱ᱾ᱨᱮ ᱦᱮᱪ ᱞᱮᱱᱟ। ᱚᱱᱟ ᱛᱟᱭᱚᱢ ᱵᱨᱤᱴᱤᱦ ᱠᱚᱣᱟᱜ ᱟᱢᱚᱞᱨᱮ ᱟᱭᱢᱟ ᱫᱚᱢ ᱪᱟ.ᱥᱤ ᱠᱚᱣᱟᱜ᱾ᱦᱩᱞᱥᱟ.ᱭ ᱟᱨ ᱯᱷᱩᱨᱜᱟ.ᱞ ᱞᱟ.ᱲᱦᱟ.ᱭ ᱨᱮ ᱥᱟ.ᱠᱷᱤ ᱢᱮᱱᱟᱜᱼᱟ।
ᱦᱚᱲᱼᱮᱞ
᱒᱐᱑᱑ ᱨᱮᱱᱟᱜ ᱟᱫᱚᱢᱥᱩᱢᱟ.ᱨᱤ ᱞᱮᱠᱟᱛᱮᱜ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱚᱲᱼᱮᱞ ᱕᱙᱔᱓᱓᱐᱐ ᱦᱚᱲ। ᱱᱩᱠᱩ ᱢᱩᱫᱽᱨᱮ ᱕᱑.᱐᱒ ᱥᱟᱛᱟᱝᱥᱚ ᱠᱚᱲᱟ ᱟᱨ ᱔᱘.᱙᱗ ᱥᱟᱛᱟᱝᱥᱚ ᱛᱤᱨᱞᱟ. ᱢᱮᱱᱟᱜ ᱠᱚᱣᱟ।
ᱧᱩᱛᱩᱢᱟᱱ ᱥᱟᱦᱟᱨᱠᱚ
ᱢᱮᱫᱤᱱᱤᱯᱩᱨ ᱫᱚ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱟᱦᱟᱨ। ᱱᱚᱣᱟ ᱵᱟᱫ ᱠᱟᱛᱮᱜ᱾ᱧᱩᱛᱩᱢᱟᱱ ᱥᱟᱦᱟᱨ ᱠᱚᱫᱚ ᱦᱩᱭᱩᱜ ᱠᱟᱱᱟ:- ᱠᱷᱚᱲᱚᱜᱯᱩᱨ, ᱡᱷᱟᱲᱜᱮᱨᱟᱢ, ᱜᱷᱟᱴᱟᱞ, ᱵᱮᱞᱫᱟ, ᱪᱚᱸᱫᱽᱨᱚᱠᱳᱱᱟ, ᱨᱟᱢᱡᱤᱵᱚᱱᱯᱩᱨ, ᱜᱚᱲᱚᱵᱮᱛᱟ, ᱵᱟᱞᱤᱪᱚᱠ, ᱫᱟᱸᱛᱚᱱ, ᱢᱳᱦᱚᱱᱯᱩᱨ, ᱜᱳᱯᱤᱵᱚᱞᱞᱚᱵᱯᱩᱨ, ᱱᱚᱭᱟᱜᱮᱨᱟᱢ, ᱠᱮᱥᱤᱭᱟᱨᱤ, ᱠᱮᱥᱯᱩᱨ, ᱱᱟᱨᱟᱭᱚᱱᱜᱚᱲ, ᱥᱚᱵᱚᱝ ᱟᱨ ᱫᱟᱥᱯᱩᱨ।
ᱟᱨᱦᱚᱸ ᱧᱮᱞᱡᱚᱝ ᱢᱮ
ᱥᱟᱛᱟᱢᱜᱩᱴ:ᱯᱩᱪᱪᱷᱤᱢᱵᱟᱝᱞᱟ ᱨᱮᱱᱟᱜ ᱦᱚᱱᱚᱛ
ᱢᱟᱨᱠ ᱡᱩᱠᱚᱨᱵᱚᱨᱜᱽ
ᱢᱟᱨᱠ ᱡᱩᱠᱚᱨᱵᱚᱨᱜᱽ ᱢᱟᱨᱠ ᱤᱞᱤᱭᱚᱴ ᱡᱩᱠᱚᱨᱵᱚᱨᱜᱽ ᱫᱚ ᱢᱤᱫ ᱟᱢᱮᱨᱤᱠᱟᱱ ᱠᱚᱢᱯᱩᱴᱚᱨ ᱯᱨᱚ-ᱜᱨᱟᱢᱚᱨ ᱟᱨ ᱤᱱᱴᱚᱨᱱᱮᱴ ᱤᱱᱴᱟᱨᱯᱨᱤᱱᱚᱨ ᱩᱱᱤ ᱫᱚ ᱯᱷᱮᱥᱵᱩᱠᱨᱤᱱᱤᱡ ᱵᱩᱱᱤᱭᱟᱹᱫᱤᱭᱟᱹ ᱠᱟᱱᱟᱭ ᱯᱱᱤᱭᱟᱜ ᱱᱤᱛᱚᱜ ᱟᱨᱡᱟᱣ ᱫᱚ ᱭᱩ. ᱮᱥ $᱗᱔.᱒ ᱵᱤᱞᱤᱭᱚᱱ ᱱᱚᱵᱷᱮᱢᱵᱚᱨ ᱒᱐᱑᱗ ᱦᱟᱹᱵᱤᱡ ᱛᱮ ᱒᱐᱑᱖ ᱥᱟᱞᱟᱨᱮ ᱯᱷᱚᱨᱵᱮᱥ ᱫᱟᱨᱟᱭ ᱛᱮ ᱞᱤᱥᱴᱤ ᱞᱮᱱᱟᱭ ᱛᱩᱨᱩᱭᱟᱱᱤᱡ ᱠᱤᱥᱟ ᱦᱚᱲ ᱢᱮᱱ ᱛᱮ ᱡᱩᱠᱚᱨᱵᱚᱨᱜᱽ ᱯᱷᱮᱥᱵᱩᱠ ᱫᱚᱭ ᱛᱮᱭᱟᱨᱞᱮᱜᱟ ᱦᱟᱵᱷᱟᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱨ ᱯᱷᱮᱵᱽᱨᱩᱣᱟᱨᱤ ᱒᱐᱐᱔ ᱥᱟᱞᱮ ᱨᱮ ᱱᱩᱭ ᱫᱚ ᱟᱡ ᱨᱤᱱ ᱵᱤᱨᱫᱟᱹᱜᱟᱲ ᱜᱟᱛᱮ ᱠᱚ ᱟᱨ ᱦᱟᱵᱷᱟᱨᱰ ᱵᱤᱨᱫᱟᱹᱜᱟᱲ ᱨᱤᱱ ᱥᱟᱶᱛᱮᱱ ᱠᱚ ᱥᱟᱶ ᱯᱷᱮᱥᱵᱩᱠᱞᱟᱦᱟ ᱠᱚ ᱮᱦᱚᱵ ᱞᱮᱫ ᱛᱟᱦᱮᱸ ᱚᱱᱟ ᱛᱟᱭᱚᱢ ᱱᱩᱠᱩ ᱫᱚᱞ ᱮᱴᱟᱜ ᱵᱤᱨᱫᱟᱹᱜᱟᱲ ᱨᱮᱦᱚᱸ ᱯᱷᱮᱥᱵᱩᱠ ᱠᱚ ᱮᱛᱚᱦᱚᱵ ᱠᱮᱫᱟ ᱯᱷᱮᱥᱵᱩᱠ ᱟᱹᱰᱤ ᱞᱟᱜᱮ ᱜᱮ ᱦᱟᱨᱟᱵᱩᱨᱩ ᱭᱮᱱᱟ ᱒᱐᱑᱒ ᱥᱟᱞᱮ ᱛᱮᱢᱤᱞᱤᱭᱚᱱ ᱦᱚᱲ ᱯᱷᱮᱥᱵᱩᱠ ᱠᱚ ᱵᱮᱵᱷᱟᱨᱮᱫ ᱛᱟᱦᱮᱸᱫᱟᱠᱚ ᱨᱤᱱ ᱜᱟᱛᱮ ᱠᱚ ᱥᱟᱶ ᱛᱤᱢᱤᱱ ᱨᱟᱯᱟᱪᱟᱜ ᱡᱷᱮᱸᱜᱟ ᱠᱷᱟᱹᱛᱤᱨ ᱠᱚᱢᱯᱟᱱᱤ ᱨᱮᱱᱟᱜ ᱞᱟᱵᱽ ᱠᱷᱚᱱ ᱛᱤᱢᱤᱱ ᱜᱟᱱ ᱦᱟᱹᱴᱤᱝ ᱩᱱᱠᱩᱭ ᱮᱢᱟ ᱠᱚ ᱠᱟᱱᱟᱩᱱᱤ ᱫᱚ ᱯᱨᱤᱥᱤᱞᱟ ᱪᱟᱱᱥᱟᱶ ᱵᱟᱯᱞᱟ ᱦᱟᱠᱟᱱᱟᱭ ᱟᱨ ᱒᱐᱑᱒ ᱥᱟᱞᱮ ᱨᱮ ᱟᱡᱤᱡ ᱢᱤᱫ ᱠᱩᱲᱤ ᱜᱤᱫᱽᱨᱟᱹᱭ ᱦᱩᱭ ᱟᱠᱟᱱᱟ
ᱡᱤᱭᱚᱱ
ᱡᱩᱠᱚᱨᱵᱚᱨᱜᱽ ᱫᱚ ᱑᱙᱘᱔ ᱥᱟᱞᱮ ᱨᱮ ᱱᱤᱣᱭᱚᱨᱠ ᱨᱮᱱᱟᱜ ᱦᱩᱣᱟᱭᱤᱴ ᱯᱞᱮᱱᱥ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾ ᱟᱡ ᱟᱨ ᱟᱡ ᱫᱟᱹᱭ ᱩᱱᱠᱩ ᱫᱚ ᱥᱟᱦᱟᱨ ᱠᱷᱚᱱᱟᱜ ᱒᱑ ᱢᱟᱭᱤᱞ ᱥᱟᱺᱜᱤᱧ ᱨᱮ ᱠᱚ ᱛᱟᱦᱮᱸᱱ ᱠᱟᱱ ᱛᱟᱦᱮᱸᱫ ᱾ ᱮᱛᱚᱦᱚᱵ ᱫᱚ ᱤᱦᱩᱫᱤ ᱵᱚᱝᱥᱚ ᱨᱮ ᱡᱟᱱᱟᱢ ᱞᱮᱱᱟᱭ ᱢᱮᱱᱠᱷᱟᱱ ᱑᱓ ᱥᱟᱞᱮ ᱨᱮ ᱵᱟᱨ ᱢᱤᱪᱵᱟᱜ ᱛᱮ ᱵᱚᱫᱚᱞ ᱞᱮᱱ ᱛᱟᱦᱮᱸᱫ ᱮ ᱾ ᱮᱛᱚᱦᱚᱵ ᱫᱚ Ardsley High School ᱟᱨ ᱚᱱᱟ ᱛᱟᱭᱚᱢ ᱱᱤᱣ ᱦᱟᱢᱯᱥᱟᱭᱟᱨ ᱨᱮᱱᱟᱜ Phillips Exeter Academy ᱛᱮ ᱩᱪᱟᱹᱲ ᱞᱮᱱ ᱛᱟᱦᱮᱸᱫ ᱾ ᱡᱟᱦᱟᱸ ᱨᱮ ᱟᱡ ᱮᱞᱠᱷᱟ, ᱡᱟᱜ ᱥᱟᱬᱮᱥ, ᱡᱟᱜ ᱥᱮᱨᱢᱟ ᱥᱟᱬᱮᱥ ᱮᱢᱟᱱ ᱠᱚ ᱨᱮ ᱟᱭᱢᱟ ᱥᱤᱨᱯᱷᱟᱹᱭ ᱧᱟᱢ ᱞᱮᱫ ᱛᱟᱦᱮᱸᱫ ᱾ ᱩᱱᱤ ᱫᱚ ᱠᱚᱞᱮᱡᱽ ᱚᱠᱛᱚ ᱠᱷᱚᱱ ᱜᱮ ᱯᱷᱨᱮᱸᱪ, ᱤᱦᱩᱫᱤ, ᱢᱟᱨᱮ ᱞᱟᱴᱤᱱ ᱟᱨ ᱢᱟᱨᱮ ᱜᱨᱤᱠ ᱯᱟᱹᱨᱥᱤ ᱛᱮ ᱚᱞ ᱯᱟᱲᱦᱟᱣ ᱫᱟᱲᱮᱭᱟᱜ ᱠᱟᱱ ᱛᱟᱦᱮᱸᱫ ᱾ ᱦᱟᱵᱷᱟᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱚᱞᱚᱜ ᱡᱚᱠᱷᱚᱡ ᱤᱞᱤᱭᱟᱰ ᱞᱮᱠᱟᱱ ᱛᱤᱢᱤᱱ ᱚᱱᱚᱬᱦᱮ ᱠᱚᱭ ᱚᱞ ᱞᱮᱫ ᱛᱟᱦᱮᱸᱫ ᱾
ᱡᱩᱠᱚᱨᱵᱚᱨᱜᱽ ᱟᱥᱲᱟ ᱚᱞᱚᱜ ᱠᱷᱚᱱ ᱯᱨᱚᱜᱨᱟᱢᱤᱝ ᱚᱞ ᱮ ᱮᱦᱚᱵ ᱞᱮᱫ ᱛᱟᱦᱮᱸᱫ ᱾ ᱑᱙᱙᱐ ᱥᱟᱞᱮ ᱨᱮ ᱟᱡ ᱟᱯᱟᱛ ᱴᱷᱮᱱ ᱠᱷᱚᱱ ᱜᱮ ᱵᱮᱥᱤᱠ ᱯᱨᱚᱜᱨᱟᱢᱤᱝ ᱫᱚᱭ ᱪᱮᱫ ᱞᱮᱱ ᱛᱟᱦᱮᱸᱫ, ᱚᱱᱟ ᱛᱟᱭᱚᱢ ᱩᱠᱩ ᱩᱠᱩ ᱛᱮ ᱥᱚᱯᱷᱴᱭᱟᱨ ᱩᱛᱱᱟᱹᱣᱤᱭᱟᱹ ᱰᱮᱵᱷᱤᱰ ᱱᱤᱣᱢᱮᱱ ᱴᱷᱮᱱ ᱠᱷᱚᱱ ᱮ ᱥᱮᱪᱮᱫ ᱞᱮᱱ ᱛᱟᱦᱮᱸᱫ ᱾ ᱰᱮᱵᱷᱤᱰ ᱫᱚ ᱞᱮᱛᱟᱲ ᱜᱮ ᱢᱟᱬᱟᱝ ᱨᱮ ᱛᱟᱦᱮᱸᱱ ᱟᱨ ᱞᱟᱦᱟᱜ ᱞᱟᱹᱜᱤᱫ ᱮ ᱫᱤᱥᱟᱹᱣᱮᱭ ᱠᱟᱱ ᱛᱟᱦᱮᱸᱫ ᱾ ᱩᱱᱤ ᱫᱚ ᱠᱚᱢᱯᱩᱴᱚᱨ ᱯᱨᱚᱜᱨᱟᱢ ᱨᱮ ᱥᱟᱯᱟᱹᱜᱟᱹᱭ ᱡᱚᱱᱛᱚᱨ ᱟᱨ ᱜᱮᱢ ᱛᱟᱭᱟᱨ ᱟᱹᱰᱤ ᱨᱟᱹᱥᱠᱟᱹᱭ ᱵᱩᱡᱷᱟᱹᱣᱮᱫ ᱛᱦᱮᱸᱫ ᱾ ᱩᱱᱤ ᱡᱩᱠ ᱱᱮᱴ ᱧᱩᱛᱩᱢ ᱛᱮ ᱢᱤᱫ ᱥᱚᱯᱷᱴᱭᱟᱨ ᱮ ᱛᱮᱭᱟᱨ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱟᱡᱟᱜ ᱚᱲᱟᱜ ᱟᱨ ᱟᱡ ᱟᱯᱟᱛᱟᱜ ᱚᱯᱷᱤᱥ ᱠᱚᱢᱯᱩᱴᱚᱨ ᱡᱚᱛᱚ ᱢᱤᱫ ᱥᱩᱛᱟᱹᱢ ᱨᱮᱭ ᱠᱷᱚᱸᱡᱟ ᱞᱮᱫ ᱛᱟᱦᱮᱫ, ᱡᱟᱦᱟᱸ ᱫᱚ ᱟᱢᱮᱨᱤᱠᱟ ᱚᱱᱞᱟᱭᱤᱱ ᱨᱮᱱᱟᱜ ᱢᱟᱨᱮ ᱵᱷᱟᱨᱥᱚᱱ ᱢᱮᱱᱛᱮ ᱠᱚ ᱢᱮᱛᱟᱜ ᱠᱟᱱᱟ ᱾
ᱡᱮᱜᱮᱛ ᱵᱤᱨᱫᱟᱹᱜᱟᱲ
ᱦᱟᱵᱷᱟᱨᱰ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱚᱞᱚᱜ ᱢᱟᱬᱟᱝ ᱨᱮ ᱜᱮ ᱯᱚᱠᱷᱚᱛ ᱯᱨᱚ-ᱜᱨᱟᱢᱚᱨ ᱢᱮᱱᱛᱮᱭ ᱵᱟᱰᱟᱭ ᱞᱮᱱ ᱛᱟᱦᱮᱸᱫ ᱾ ᱦᱟᱵᱷᱟᱨᱰ ᱨᱮ ᱫᱚᱥᱟᱨ ᱥᱮᱨᱢᱟ ᱨᱮ ᱠᱚᱨᱥᱢᱮᱪ ᱧᱩᱛᱩᱢ ᱛᱮ ᱢᱤᱫ ᱠᱚᱰ ᱮ ᱚᱞ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱫᱚ ᱟᱪᱮᱫᱤᱭᱟᱹ ᱠᱚᱣᱟᱜ ᱪᱟᱱᱚᱪ ᱟᱨ ᱢᱤᱫ ᱠᱟᱛᱮ ᱯᱟᱲᱦᱟᱣᱜ ᱨᱮ ᱜᱚᱲᱚᱭ ᱮᱢᱟ ᱠᱚ ᱠᱟᱱ ᱛᱟᱦᱮᱸᱫ ᱾ ᱚᱱᱟ ᱨᱮᱱᱟᱜ ᱟᱨ ᱠᱤᱪᱷᱤ ᱫᱤᱱ ᱛᱟᱭᱚᱢ ᱟᱨᱢᱤᱫ ᱠᱚᱰ ᱮ ᱚᱞ ᱞᱮᱫ ᱛᱟᱦᱮᱸᱫ, ᱡᱟᱦᱟᱸ ᱨᱮᱱᱟᱜ ᱧᱩᱛᱩᱢ ᱫᱚ ᱯᱷᱮᱥᱢᱮᱪ ᱠᱚ ᱫᱚᱦᱚ ᱞᱮᱫ ᱛᱟᱦᱮᱸᱫ ᱾ ᱯᱷᱮᱥᱢᱮᱪ ᱫᱟᱨᱟᱭ ᱛᱮ ᱵᱟᱨ ᱜᱚᱴᱟᱝ ᱪᱩᱛᱟᱹᱨ ᱢᱩᱸᱫᱽ ᱨᱮ ᱚᱠᱟ ᱪᱤᱛᱟᱹᱨ ᱫᱚ ᱥᱚᱨᱚᱥᱟ ᱚᱱᱟ ᱠᱚ ᱵᱟᱪᱷᱟᱣ ᱚᱰᱚᱠᱮᱫ ᱛᱟᱦᱮᱸᱫ ᱾ ᱢᱤᱫ ᱦᱟᱯᱛᱟ ᱦᱩᱭᱮᱱ ᱛᱟᱭᱚᱢ ᱱᱚᱶᱟ ᱪᱮᱛᱟᱱ ᱨᱮ ᱦᱚᱲ ᱠᱚᱣᱟᱜ ᱜᱚᱨᱚᱡᱽ ᱩᱱᱟᱹᱜ ᱵᱟᱹᱲᱛᱤᱭᱮᱱᱟ ᱪᱤ ᱦᱟᱵᱷᱟᱨᱰ ᱨᱮᱱᱟᱜ ᱢᱤᱫ ᱱᱮᱴᱣᱟᱨᱠ ᱥᱤᱥᱴᱚᱢ ᱛᱮᱭᱟᱨ ᱞᱮᱱ ᱛᱟᱦᱮᱸᱫ ᱾ ᱒᱐᱐᱔ ᱥᱟᱞᱮ ᱨᱮ ᱟᱨ ᱢᱤᱫ ᱠᱚᱰ ᱮ ᱚᱞ ᱞᱮᱫ ᱛᱟᱦᱮᱸᱫ, ᱚᱱᱟ ᱛᱟᱭᱚᱢ ᱔ ᱯᱷᱮᱵᱽᱨᱩᱣᱟᱨᱤ ᱒᱐᱑᱔ ᱥᱟᱞᱮᱨᱮ ᱯᱷᱮᱥᱵᱩᱠ.ᱠᱚᱢ ᱧᱩᱛᱩᱢ ᱛᱮ ᱠᱚ ᱩᱪᱷᱟᱹᱱ ᱞᱮᱫ ᱛᱟᱦᱮᱸᱫ ᱾ ᱯᱷᱮᱥᱵᱩᱠ ᱠᱟᱹᱢᱤ ᱛᱚᱨᱟᱣ ᱞᱟᱹᱜᱤᱫ ᱩᱱᱤ ᱫᱚ ᱦᱟᱵᱷᱟᱨᱰ ᱮ ᱵᱟᱹᱜᱤ ᱞᱮᱫ ᱛᱟᱦᱮᱸᱫ ᱾
=ᱵᱟᱨᱦᱮ ᱡᱚᱱᱚᱲ=
ᱜᱚᱯᱟᱞᱜᱚᱸᱡᱽ ᱦᱚᱱᱚᱛ, ᱥᱤᱧᱚᱛ
ᱚᱛᱱᱚᱜ
ᱜᱚᱯᱟᱞᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱒,᱐᱓᱓ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱗᱘᱕ ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ, ᱵᱟᱨᱟᱵᱟᱹᱨᱤ ᱞᱮᱠᱟᱛᱮ ᱥᱯᱮᱱ ᱨᱮᱱᱟᱜ ᱴᱮᱨᱮᱨᱤᱯᱷ ᱫᱤᱯ ᱥᱚᱢᱟᱱ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱜᱚᱯᱟᱞᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱜᱚᱯᱟᱞᱜᱚᱸᱡᱽ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱒᱕,᱕᱖᱒,᱐᱑᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱠᱩᱣᱮᱛ ᱫᱤᱥᱚᱢ ᱥᱚᱢᱟᱱ ᱟᱨᱵᱟᱝ ᱱᱮᱣᱟᱫᱟ ᱨᱮᱱᱟᱜ ᱟᱢᱮᱨᱤᱠᱟ ᱯᱚᱱᱚᱛ ᱾ ᱱᱚᱣᱟ ᱱᱤᱭᱟᱹ ᱥᱤᱧᱚᱛ ᱨᱮ ᱑᱖᱓ ᱟᱱᱟᱜ (ᱜᱩᱴ ᱖᱔᱐ ᱠᱷᱚᱱ ᱫᱚ) ᱨᱮᱸᱠᱤᱝ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱑,᱒᱕᱘ ᱜᱚᱴᱟ ᱫᱚᱦᱨᱟ ᱠᱤᱞᱚᱢᱤᱴᱚᱨ (᱓,᱒᱖᱐/ᱫᱚᱦᱨᱟ ᱢᱤᱞ) ᱢᱮᱱᱟᱜᱼᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱚᱠᱛᱚ ᱨᱮ ᱱᱟᱣᱟ ᱦᱚᱲ ᱮᱞ ᱜᱨᱚᱴ ᱫᱚᱨ ᱑᱘.᱘᱓% ᱛᱟᱦᱮᱸ ᱠᱟᱱᱟ ᱾ ᱜᱚᱯᱟᱞᱜᱚᱸᱡᱽ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱑᱐᱑᱕ ᱛᱤᱨᱞᱟᱹ ᱟᱜ ᱡᱟᱱᱟᱝ ᱢᱮᱱᱟᱜᱼᱟ, ᱟᱨ ᱥᱮᱪᱮᱫ ᱫᱚᱨ ᱖᱗.᱐᱔% ᱢᱮᱱᱟᱜᱼᱟ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱦᱚᱲ ᱞᱮᱠᱷᱟ ᱡᱚᱠᱷᱟ ᱚᱠᱛᱚ, ᱦᱚᱱᱚᱛ ᱨᱮ ᱙᱗.᱙᱕% ᱦᱚᱲ ᱫᱚ ᱦᱤᱱᱫᱤ ᱟᱨ ᱑.᱗᱖% ᱩᱨᱫᱩ ᱫᱚ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱞᱟᱹᱭᱟ ᱾
ᱦᱚᱨ ᱰᱟᱦᱟᱨ
ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱒᱘ ᱜᱚᱯᱟᱞᱜᱚᱸᱡᱽ ᱠᱷᱚᱱ ᱥᱮᱱᱚᱜ ᱟ ᱟᱨ ᱯᱚᱱᱚᱛ ᱟᱨ ᱮᱢᱟᱱ ᱯᱚᱱᱚᱛ ᱨᱮ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱛᱮ ᱟᱹᱰᱤ ᱜᱟᱱ ᱵᱟᱥ ᱧᱟᱢᱚᱜᱼᱟ ᱾
ᱜᱚᱯᱟᱞᱜᱚᱸᱡᱽ ᱞᱟᱹᱜᱤᱫ ᱛᱮ (ᱥᱤᱣᱟᱱ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ) ᱢᱩᱬ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱛᱷᱟᱣᱮ ᱥᱴᱮᱥᱚᱱ ᱞᱚᱠᱟᱞ ᱯᱟᱥᱮᱱᱡᱚᱨ ᱮᱢᱟᱱ ᱦᱩᱰᱤᱧ ᱥᱴᱮᱥᱚᱱ : ᱦᱚᱛᱷᱩᱣᱟ ᱨᱚᱰ,ᱥᱟᱥᱟᱢᱩᱥᱟ, ᱥᱤᱯᱟᱭᱟ ᱼ (ᱥᱟᱨᱵᱮᱥ, ᱠᱩᱪᱟᱭᱠᱚᱴ, ᱠᱷᱩᱴᱣᱟᱱᱤᱭᱟ, ᱫᱩᱵᱮ ᱠᱷᱟᱨᱤᱭᱟ, ᱵᱤᱱᱚᱫᱽ ᱠᱷᱟᱨᱤᱭᱟ ᱟᱨ ᱥᱩᱨ ᱥᱩᱯᱩᱨ ᱟᱹᱛᱩ), ᱟᱨ ᱛᱚᱢᱠᱩᱦᱤ ᱰᱟᱦᱟᱨ ᱨᱮ ᱦᱚᱸ ᱠᱟᱹᱢᱤᱭᱟ ᱾ ᱥᱟᱵᱮᱭᱟ ᱩᱰᱟᱹᱱ ᱰᱟᱹᱦᱤ, ᱡᱚᱭ ᱯᱨᱚᱠᱟᱥ ᱱᱟᱨᱟᱭᱚᱱ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱯᱟᱴᱱᱟ ᱟᱨ ᱢᱚᱦᱟᱭᱚᱜᱤ ᱜᱚᱨᱟᱠᱷᱱᱟᱛᱷ ᱩᱰᱟᱹᱱ ᱰᱟᱹᱦᱤ ᱜᱚᱨᱟᱠᱷᱯᱩᱨ ᱥᱩᱨ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱵᱤᱦᱟᱨ ᱨᱮᱱᱟᱜ ᱦᱚᱱᱚᱛ ᱠᱚ  ᱛᱷᱚᱠ:ᱥᱟᱨᱚᱱ ᱠᱷᱚᱸᱰ ᱛᱷᱚᱠ:ᱥᱤᱧᱚᱛ ᱨᱮᱭᱟᱜ ᱦᱚᱱᱚᱛ ᱠᱚ
ᱟᱱᱤᱥᱩᱡᱽᱡᱟᱢᱟᱱ
ᱟᱱᱤᱥᱩᱡᱽᱡᱟᱢᱟᱱ (᱑᱘ ᱯᱷᱮᱵᱨᱩᱣᱟᱨᱤ ᱑᱙᱓᱗ - ᱑᱔ ᱢᱮ ᱒᱐᱒᱐) ᱫᱚ ᱵᱟᱝᱞᱟᱫᱮᱥ ᱨᱮᱱ ᱢᱤᱫ ᱜᱟᱠᱷᱩᱲᱤᱭᱟᱹ ᱢᱟᱪᱮᱛ, ᱚᱱᱚᱞᱤᱭᱟᱹ ᱟᱨ ᱡᱟᱹᱛᱤᱭᱟᱹᱨᱤ ᱯᱨᱚᱯᱷᱮᱥᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱤ ᱫᱚ ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱ ᱵᱟᱝᱞᱟ ᱯᱟᱹᱨᱥᱤ ᱟᱨ ᱥᱟᱶᱦᱮᱫ ᱨᱮᱱ ᱤᱢᱮᱨᱤᱴᱟᱥ ᱯᱨᱚᱯᱷᱮᱥᱚᱨ ᱮ ᱛᱟᱦᱮᱸ ᱠᱟᱱᱟ ᱾ ᱑᱙᱕᱒ ᱥᱮᱨᱢᱟ ᱨᱮᱱᱟᱜ ᱯᱟᱹᱨᱥᱤ ᱞᱟᱹᱲᱦᱟᱹᱭ,᱑᱙᱖᱙ ᱥᱮᱨᱢᱟ ᱨᱮᱱᱟᱜ ᱜᱚᱱᱚ ᱚᱵᱵᱷᱩᱛᱛᱷᱟᱱ ᱟᱨ ᱑᱙᱗᱑ ᱥᱮᱨᱢᱟ ᱨᱮ ᱵᱟᱝᱞᱟᱫᱮᱥ ᱨᱮᱱᱟᱜ ᱯᱷᱩᱨᱜᱟᱹᱞ ᱞᱟᱹᱲᱦᱟᱹᱭ ᱨᱮ ᱥᱮᱞᱮᱫ ᱞᱮᱱᱟ ᱾ ᱵᱟᱝᱞᱟᱫᱮᱥ ᱯᱷᱩᱨᱜᱟᱹᱞ ᱛᱟᱭᱚᱢ ᱑᱙᱗᱒ ᱥᱮᱨᱢᱟ ᱨᱮ ᱵᱮᱱᱟᱣ ᱞᱮᱱ ᱠᱩᱫᱽᱨᱟᱛ ᱮ ᱠᱷᱩᱫᱟ ᱡᱟᱹᱛᱤᱭᱟᱹᱨᱤ ᱥᱮᱪᱮᱫ ᱠᱚᱢᱤᱥᱚᱱ ᱨᱮᱱ ᱢᱤᱫ ᱥᱚᱦᱮᱫ ᱮ ᱛᱟᱦᱮᱸ ᱠᱟᱱᱟ ᱾ ᱵᱟᱝᱞᱟ ᱥᱟᱶᱦᱮᱫ ᱨᱮᱱᱟᱜ ᱱᱟᱜᱟᱢ ᱨᱟᱠᱟᱵ ᱨᱮ ᱟᱡᱟᱜ ᱠᱷᱚᱸᱫᱽᱨᱚᱝ ᱟᱹᱰᱤ ᱜᱮ ᱥᱚᱨᱮᱥᱟ ᱾
ᱮᱛᱦᱚᱵ ᱡᱤᱭᱚᱱ
ᱟᱱᱤᱥᱩᱡᱽᱡᱟᱢᱟᱱ ᱫᱚ ᱑᱙᱓᱗ ᱥᱮᱨᱢᱟ ᱨᱮᱱᱟᱜ ᱑᱘ ᱯᱷᱮᱵᱨᱩᱣᱟᱨᱤ ᱯᱟᱹᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱒᱔ ᱯᱚᱨᱜᱚᱱᱟ ᱨᱮᱱᱟᱜ ᱵᱚᱥᱤᱨᱦᱟᱴ ᱴᱚᱴᱷᱟ ᱨᱮ ᱡᱟᱱᱟᱢ ᱞᱮᱱᱟ ᱾ ᱩᱱᱤ ᱟᱡ ᱵᱟᱵᱟ ᱫᱚ ᱮᱴᱤ ᱮᱢ ᱢᱳᱣᱟᱡᱽᱡᱮᱢ ᱠᱚ ᱢᱮᱛᱟᱭ ᱠᱟᱱ ᱛᱟᱦᱮᱸᱱᱟ ᱾ ᱩᱱᱤ ᱫᱚ ᱧᱩᱛᱩᱢᱟᱱ ᱦᱳᱢᱤᱭᱳ ᱰᱟᱠᱛᱟᱨ ᱮ ᱛᱟᱦᱮᱸ ᱠᱟᱱᱟ ᱾ ᱟᱡ ᱜᱚᱜᱚ ᱥᱳᱭᱳᱫᱟ ᱠᱷᱟᱛᱩᱱ ᱫᱚ ᱚᱲᱟᱜ ᱨᱮᱱᱟᱜ ᱠᱟᱹᱢᱤ ᱠᱚ ᱥᱟᱶ ᱚᱱᱚᱞᱤᱭᱟᱹ ᱦᱚᱸᱭ ᱛᱟᱦᱮᱸ ᱠᱟᱱᱟ ᱾ ᱟᱡ ᱜᱚᱲᱚᱢᱵᱟ ᱫᱚ ᱚᱱᱚᱞᱤᱭᱟᱹ ᱟᱨ ᱥᱟᱝᱵᱟᱫᱤᱠ ᱮ ᱛᱟᱦᱮᱸ ᱠᱟᱱᱟ ᱾ ᱩᱱᱠᱩ ᱫᱚ ᱢᱚᱬᱮ ᱜᱚᱴᱟᱝ ᱵᱚᱭᱦᱟ ᱠᱚ ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ ᱡᱤᱭᱚᱱ
ᱟᱱᱤᱥᱩᱡᱽᱡᱟᱢᱟᱱ ᱫᱚ ᱠᱳᱞᱠᱟᱛᱟ ᱨᱮᱱᱟᱜ ᱯᱟᱨᱠ ᱥᱟᱨᱠᱟᱥ ᱦᱟᱭᱤᱥᱠᱩᱞ ᱨᱮ ᱚᱞᱚᱜ ᱯᱟᱲᱦᱟᱣ ᱮ ᱮᱛᱚᱦᱚᱵ ᱞᱮᱫᱼᱟ ᱾ ᱱᱚᱸᱰᱮ ᱫᱚ ᱮᱭᱟᱭ ᱪᱟᱱᱚᱪ ᱫᱷᱟᱹᱵᱤᱡ ᱮ ᱯᱟᱲᱦᱟᱣ ᱟᱠᱟᱱᱟ ᱾ ᱚᱱᱟ ᱛᱟᱭᱚᱢ ᱫᱟᱨᱟᱢ ᱵᱟᱝᱞᱟᱫᱮᱥ ᱠᱚ ᱦᱮᱡ ᱮᱱ ᱠᱷᱟᱱ ᱠᱷᱩᱞᱱᱟ ᱡᱮᱞᱟ ᱤᱥᱠᱩᱞ ᱨᱮ ᱤᱨᱟᱹᱞ ᱪᱟᱱᱚᱪ ᱨᱮ ᱵᱷᱳᱨᱛᱤ ᱞᱮᱱᱟ ᱾ ᱢᱤᱫ ᱥᱮᱨᱢᱟ ᱛᱟᱭᱚᱢ ᱰᱷᱟᱠᱟ ᱠᱚ ᱦᱮᱡ ᱮᱱ ᱠᱷᱟᱱ ᱚᱸᱰᱮ ᱯᱨᱤᱭᱳᱱᱟᱛᱷ ᱦᱟᱭᱤᱥᱠᱩᱞ (ᱱᱮᱛᱚᱜ ᱫᱚ ᱱᱚᱵᱟᱵᱽᱯᱩᱨ ᱥᱚᱨᱠᱟᱨᱤ ᱩᱪᱪᱚ ᱵᱤᱫᱫᱟᱞᱚᱭ) ᱨᱮ ᱵᱷᱳᱨᱛᱤ ᱞᱮᱱᱟ ᱾ ᱑᱙᱕᱒ ᱥᱮᱨᱢᱟ ᱨᱮ ᱚᱱᱟ ᱤᱥᱠᱩᱞ ᱠᱷᱚᱱ ᱮᱥ ᱮᱥ ᱥᱤ ᱟᱨ ᱑᱙᱕᱓ ᱥᱮᱨᱢᱟ ᱨᱮ ᱡᱚᱜᱚᱱᱱᱟᱛᱷ ᱠᱚᱞᱮᱡᱽ ᱠᱷᱚᱱ ᱮᱭᱤᱪ ᱮᱥ ᱥᱤ ᱯᱟᱥ ᱠᱟᱛᱮ ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱵᱟᱝᱞᱟ ᱵᱤᱵᱷᱟᱜᱽ ᱨᱮ ᱵᱷᱳᱨᱛᱤ ᱞᱮᱱᱟ ᱾ ᱑᱙᱕᱖ ᱥᱮᱨᱢᱟ ᱨᱮ ᱚᱱᱟᱨᱥ ᱟᱨ ᱑᱙᱕᱗ ᱥᱮᱨᱢᱟ ᱨᱮ ᱢᱟᱥᱴᱟᱨᱥ ᱮ ᱯᱟᱥ ᱠᱮᱫᱼᱟ ᱾ ᱚᱱᱟᱨᱥ ᱟᱨ ᱢᱟᱥᱴᱟᱨᱥ ᱵᱟᱱᱟᱨ ᱨᱮ ᱜᱮ ᱩᱱᱤ ᱫᱚ ᱯᱩᱭᱞᱩ ᱥᱤᱨᱯᱟᱹᱭ ᱫᱚᱠᱷᱚᱞ ᱞᱮᱫᱼᱟ ᱾ ᱩᱱ ᱚᱠᱛᱮ ᱨᱮ ᱵᱟᱝᱞᱟ ᱵᱤᱵᱷᱟᱜᱽ ᱨᱮᱱ ᱢᱩᱬᱩᱛ ᱮ ᱛᱟᱦᱮᱸ ᱠᱟᱱᱟ ᱰᱨᱹ ᱢᱩᱦᱚᱢᱢᱚᱫᱽ ᱥᱚᱦᱤᱫᱩᱞᱞᱟ ᱟᱨ ᱢᱩᱱᱤᱨ ᱪᱳᱣᱫᱷᱩᱨᱤ ᱫᱚ ᱢᱟᱪᱮᱛ ᱮ ᱛᱟᱦᱮᱸ ᱠᱟᱱᱟ ᱾
᱑᱙᱕᱘ ᱥᱮᱨᱢᱟ ᱨᱮᱱᱟᱜ ᱯᱷᱮᱵᱨᱩᱣᱟᱨᱤ ᱨᱮ ᱩᱱᱤ ᱫᱚ ᱵᱟᱝᱞᱟ ᱮᱠᱟᱰᱮᱢᱤ ᱨᱮ ᱠᱷᱚᱸᱫᱽᱨᱚᱝ ᱨᱮᱱᱟᱜ ᱵᱨᱤᱛᱛᱤᱭ ᱧᱟᱢ ᱞᱮᱫᱼᱟ ᱾ ᱚᱱᱟ ᱥᱮᱨᱢᱟ ᱜᱮ ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱵᱟᱝᱞᱟ ᱥᱟᱶᱦᱮᱫ ᱨᱮ ᱵᱟᱝᱜᱟᱞᱤ ᱢᱩᱥᱚᱞᱢᱟᱱᱟᱜ ᱪᱤᱱᱛᱟᱹ ᱫᱷᱟᱨᱟ ᱑᱗᱕᱗-᱑᱙᱑᱘ ᱥᱟᱛᱟᱢ ᱪᱮᱛᱟᱱ ᱨᱮ ᱯᱤ ᱮᱭᱤᱪ ᱰᱤ ᱮᱛᱚᱦᱚᱵ ᱠᱮᱫᱼᱟᱭ ᱾ ᱑᱙᱕᱙ ᱥᱮᱨᱢᱟ ᱨᱮ ᱰᱷᱟᱠᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱱᱟᱜ ᱵᱟᱝᱞᱟ ᱵᱤᱵᱷᱟᱜᱽ ᱨᱮ ᱢᱟᱪᱮᱛ ᱞᱮᱠᱟ ᱛᱮ ᱵᱚᱞᱚ ᱞᱮᱱᱟ ᱾ ᱑᱙᱖᱕ ᱥᱮᱨᱢᱟ ᱨᱮ ᱥᱤᱠᱟᱜᱳ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱠᱷᱚᱱ ᱩᱱᱤᱥ ᱥᱟᱭ ᱥᱮᱨᱢᱟ ᱨᱮ ᱵᱟᱝᱞᱟ ᱨᱮᱱᱟᱜ ᱥᱟᱶᱦᱮᱫ ᱱᱟᱜᱟᱢ:ᱤᱭᱚᱝ ᱵᱮᱝᱜᱚᱞ ᱟᱨ ᱥᱚᱢᱚᱠᱟᱞ ᱥᱟᱛᱟᱢ ᱨᱮ ᱯᱳᱥᱴ ᱰᱚᱠᱴᱚᱨᱟᱞ ᱰᱤᱜᱨᱤᱭ ᱟᱢᱮᱴ ᱞᱮᱫᱼᱟ ᱾
ᱵᱷᱩᱢᱤᱡᱽ
ᱵᱷᱩᱢᱤᱡᱽ ᱫᱚ ᱥᱤᱧᱚᱛ ᱨᱮᱱᱟᱜ ᱢᱩᱱᱰᱟ ᱡᱟᱹᱛᱤ ᱜᱩᱥᱴᱤ ᱨᱮᱱ ᱦᱚᱲ ᱠᱟᱱᱟ ᱠᱚ᱾ ᱱᱩᱠᱩ ᱫᱚ ᱥᱤᱧᱚᱛ ᱨᱮᱱᱟᱜ ᱯᱚᱪᱷᱤᱢ ᱵᱟᱝᱞᱟ, ᱳᱰᱤᱥᱟ ᱟᱨ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱠᱚᱨᱮ ᱠᱚ ᱛᱟᱦᱮᱱ ᱠᱟᱱᱟ, ᱟᱥᱚᱠᱟᱭ ᱛᱮ ᱢᱟᱨᱮ ᱥᱤᱝᱵᱷᱩᱢ ᱦᱚᱱᱚᱛ ᱨᱮ᱾ ᱵᱤᱦᱟᱨ ᱟᱨ ᱟᱥᱟᱢ ᱞᱮᱠᱟᱱ ᱯᱚᱱᱚᱛ ᱨᱮᱦᱚᱸ ᱟᱹᱰᱤ ᱜᱟᱱ ᱵᱷᱩᱢᱤᱡᱽ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱵᱟᱝᱞᱟᱫᱮᱥ ᱨᱮᱦᱚᱸ ᱟᱹᱰᱤ ᱜᱟᱱ ᱵᱷᱩᱢᱤᱡᱽ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱵᱷᱩᱢᱤᱡᱽ ᱠᱚᱫᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤ ᱵᱷᱩᱢᱤᱡᱽ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱟ ᱟᱨ ᱚᱞ ᱞᱟᱹᱜᱤᱫ ᱚᱞ ᱚᱱᱚᱞ ᱪᱤᱠᱤ ᱠᱚ ᱵᱮᱵᱷᱟᱨᱟ᱾
ᱱᱟᱜᱟᱢ
ᱵᱷᱩᱢᱤᱡᱽ ᱫᱚ ᱦᱩᱭᱩᱜ ᱠᱟᱱᱟ "ᱡᱟᱦᱟᱸᱭ ᱫᱚ ᱦᱟᱥᱟ ᱠᱷᱚᱱ ᱡᱟᱱᱟᱢ ᱟᱠᱟᱱᱟᱭ"᱾ ᱦᱟᱨᱵᱟᱨᱴ ᱦᱩᱯ ᱨᱤᱥᱞᱤ ᱫᱚ ᱑᱘᱙᱐ ᱥᱟᱞᱮ ᱨᱮ ᱩᱫᱩᱜ ᱟᱠᱟᱫᱟᱭ ᱡᱮ ᱵᱷᱩᱢᱤᱡᱽ ᱫᱚ ᱥᱚᱵᱚᱨᱱᱟᱠᱷᱟ ᱜᱟᱰᱟ ᱨᱮᱭᱟᱜ ᱵᱟᱱᱟᱨ ᱯᱟᱦᱴᱟ ᱨᱮ ᱢᱮᱱᱟᱜ ᱫᱤᱥᱚᱢ ᱨᱮᱱ ᱦᱚᱲ ᱠᱟᱱᱟ ᱠᱚ᱾ ᱩᱱᱤ ᱢᱮᱱ ᱠᱮᱫᱼᱟ ᱡᱮ ᱥᱟᱢᱟᱝ ᱱᱟᱠᱷᱟ ᱨᱮᱱ ᱵᱷᱩᱢᱤᱡᱽ ᱫᱚ ᱟᱠᱚᱣᱟᱜ ᱢᱩᱬᱩᱛ ᱯᱟᱹᱨᱥᱤ ᱥᱟᱶ ᱥᱟᱹᱜᱟᱹᱭ ᱟᱫ ᱠᱟᱛᱮ ᱵᱟᱸᱜᱽᱞᱟ ᱯᱟᱹᱨᱥᱤ ᱠᱚ ᱨᱚᱲᱼᱮᱫᱟ᱾ ᱩᱱᱤᱭᱟᱜ ᱠᱟᱛᱷᱟ ᱞᱮᱠᱟᱛᱮ ᱞᱮᱠᱟᱛᱮ, ᱩᱱᱠᱩ ᱫᱚ ᱢᱩᱱᱰᱟ ᱨᱮᱱᱟᱜ ᱢᱤᱫ ᱜᱩᱴ ᱠᱚ ᱱ ᱛᱟᱦᱮᱸ ᱠᱟᱱᱟ ᱡᱟᱦᱟᱸᱭ ᱫᱚ ᱥᱟᱢᱟᱝ ᱥᱮᱫ ᱥᱮᱱ ᱠᱟᱛᱮ ᱟᱨ ᱮᱴᱟᱜ ᱢᱩᱱᱰᱟ ᱥᱟᱶ ᱥᱟᱹᱜᱟᱹᱭ ᱠᱚ ᱟᱫ ᱠᱮᱫᱟ ᱟᱨ ᱛᱟᱭᱚᱢ ᱛᱮ ᱦᱤᱱᱫᱩ ᱟᱹᱨᱤᱪᱟᱹᱞᱤ ᱠᱚ ᱦᱟᱛᱟᱣ ᱞᱮᱫ ᱛᱟᱦᱮᱸᱫ ᱡᱚᱠᱷᱚᱱ ᱮᱴᱟᱜ ᱵᱮᱼᱟᱹᱫᱤᱵᱟᱹᱥᱤ ᱠᱚ ᱱᱚᱣᱟ ᱴᱚᱴᱷᱟ ᱨᱮ ᱥᱮᱴᱮᱨ ᱞᱮᱱᱟ᱾
ᱪᱳᱴᱟ ᱱᱟᱜᱽᱯᱩᱨ ᱯᱞᱮᱴᱚ ᱠᱷᱚᱱ ᱥᱩᱨ ᱨᱮ ᱛᱟᱦᱮᱸᱱ ᱦᱚᱲ ᱫᱚ ᱢᱩᱱᱰᱟᱨᱤ ᱯᱟᱹᱨᱥᱤ ᱥᱟᱶ ᱥᱟᱹᱜᱟᱹᱭ ᱢᱮᱱᱟᱜ ᱠᱚᱣᱟ᱾ ᱮᱴᱟᱜ ᱠᱚ ᱫᱚ ᱵᱟᱝᱞᱟ ᱯᱟᱹᱨᱥᱤ ᱛᱮᱠᱚ ᱨᱚᱲᱼᱟ᱾ ᱫᱷᱚᱞᱵᱷᱩᱢ ᱨᱮᱫᱚ ᱱᱩᱠᱩ ᱫᱚ ᱯᱩᱨᱟᱹᱯᱩᱨᱤ ᱦᱤᱱᱫᱩ ᱫᱷᱚᱨᱚᱢ ᱛᱮᱠᱚ ᱩᱪᱟᱹᱲ ᱪᱟᱵᱟ ᱟᱠᱟᱱᱟ᱾ ᱵᱨᱤᱴᱤᱥ ᱥᱟᱥᱚᱱ ᱚᱠᱛᱮ, ᱟᱨᱵᱟᱝ ᱛᱤᱢᱤᱱ ᱜᱟᱱ ᱚᱠᱛᱚ ᱨᱮᱦᱚᱸ, ᱵᱷᱩᱢᱤᱡᱽ ᱨᱮᱱ ᱟᱭᱢᱟ ᱦᱚᱲ ᱡᱟᱢᱤᱱᱫᱟᱨ ᱠᱚ ᱦᱩᱭ ᱞᱮᱱᱟ ᱟᱨ ᱠᱤᱪᱷᱩ ᱠᱚ ᱨᱟᱡᱟ ᱧᱩᱛᱩᱢ ᱦᱚᱸ ᱠᱚ ᱧᱟᱢ ᱞᱮᱫᱟ᱾ ᱮᱴᱟᱜ ᱠᱚᱫᱚ ᱥᱚᱨᱫᱟᱨ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱸᱫ᱾ ᱢᱮᱱᱠᱷᱟᱱ, ᱩᱱᱠᱩ ᱡᱚᱛᱚ ᱜᱮ, ᱥᱟᱶᱛᱟ ᱥᱩᱵᱤᱫᱷᱟ ᱨᱮ ᱪᱮᱛᱟᱱ ᱠᱷᱚᱱ ᱪᱮᱛᱟᱱ ᱨᱮ ᱛᱟᱦᱮ ᱞᱟᱹᱜᱤᱫ ᱱᱮᱛᱟ ᱠᱚ ᱢᱮᱱᱚᱜᱚᱜ ᱠᱟᱱ ᱛᱟᱦᱮᱱᱟ, ᱟᱨ ᱱᱩᱠᱩ ᱫᱚ ᱟᱠᱚ ᱛᱮ ᱠᱷᱚᱛᱨᱤᱭᱚ ᱠᱚ ᱢᱮᱱᱚᱜ ᱠᱟᱱ ᱛᱟᱦᱮᱱᱟ᱾
ᱦᱩᱞ
ᱠᱚᱞᱮᱠᱴᱚᱨ ᱰᱟᱞᱴᱚᱱ ᱟᱜ ᱫᱟᱹᱵᱤ ᱩᱱᱠᱩ ᱫᱚ ᱦᱩᱞᱜᱟᱹᱨᱤᱭᱟᱹ ᱞᱮᱠᱟᱛᱮ ᱠᱚ ᱵᱟᱰᱟᱭᱚᱜ ᱠᱟᱱ ᱛᱟᱦᱮᱱᱟ (ᱪᱩᱣᱟᱨᱥ) ᱟᱨ ᱩᱱᱠᱩᱣᱟᱜ ᱵᱷᱮᱜᱟᱨ ᱵᱷᱮᱜᱟᱨ ᱦᱩᱞ ᱫᱚ ᱪᱩᱣᱟᱨᱤᱥ ᱠᱚ ᱢᱮᱛᱟᱜ ᱠᱟᱱ ᱛᱟᱦᱮᱱᱟ᱾ ᱥᱩᱨ ᱥᱩᱯᱩᱨ ᱴᱚᱴᱷᱟ ᱨᱮᱱ ᱦᱚᱲ ᱠᱚ ᱱᱩᱠᱩ ᱟᱹᱰᱤ ᱠᱚ ᱵᱚᱛᱚᱨ ᱟᱠᱚ ᱠᱟᱱ ᱛᱟᱦᱮᱸᱫ᱾
ᱯᱟᱹᱨᱥᱤ
ᱵᱷᱩᱢᱤᱡᱽ ᱥᱚ ᱚᱥᱴᱨᱳᱼᱮᱥᱤᱭᱟᱴᱤᱠ ᱯᱟᱹᱨᱥᱤᱠᱚ ᱨᱮᱱᱟᱜ ᱢᱩᱱᱰᱟ ᱪᱟᱸᱜᱟ ᱜᱷᱟᱨᱚᱸᱡᱽ ᱨᱮᱱᱟᱜ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱦᱳ, ᱢᱩᱱᱰᱟᱨᱤ ᱟᱨ ᱥᱟᱱᱛᱟᱲᱤ ᱥᱟᱶ ᱡᱩᱲᱟᱣ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ, ᱳᱰᱤᱥᱟ ᱟᱨ ᱯᱚᱪᱷᱤᱢ ᱵᱟᱝᱞᱟ ᱨᱮᱠᱚ ᱨᱚᱲᱼᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮ ᱑᱐᱐,᱐᱐᱐ ᱜᱟᱱ ᱦᱚᱲ ᱠᱚ ᱨᱚᱲᱼᱟ᱾
ᱡᱟᱱᱩᱣᱟᱨᱤ ᱒᱐᱑᱙ ᱨᱮ, ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮ ᱵᱷᱩᱢᱤᱡᱽ ᱫᱚ ᱫᱚᱥᱟᱨ ᱯᱟᱹᱨᱥᱤ ᱞᱮᱠᱟᱛᱮ ᱢᱟᱹᱱ ᱮ ᱧᱟᱢ ᱞᱮᱫᱟ᱾
ᱚᱠᱷᱭᱚᱨᱟ ᱦᱟᱥᱚᱱ
ᱚᱠᱷᱭᱚᱨᱟ ᱦᱟᱥᱚᱱ (ᱡᱟᱱᱟᱢ: ᱑᱒ ᱚᱠᱴᱳᱵᱚᱨ ᱑᱙᱙᱑) ᱫᱚ ᱢᱤᱫ ᱵᱷᱟᱨᱚᱛᱤᱭᱚ ᱯᱷᱤᱞᱢ ᱟᱠᱴᱨᱮᱥ ᱟᱨ ᱵᱤᱨᱮᱠᱴᱚᱨ ᱠᱟᱱᱟᱭ ᱾ ᱯᱷᱤᱞᱢ ᱟᱠᱴᱚᱨ ᱠᱚᱢᱚᱞ ᱦᱟᱥᱚᱱ ᱟᱨ ᱟᱠᱴᱨᱮᱥ ᱥᱟᱨᱤᱠᱟ ᱴᱷᱟᱠᱩᱨ ᱨᱤᱱ ᱦᱩᱰᱤᱧ ᱦᱚᱯᱚᱱ ᱮᱨᱟ ᱠᱟᱱᱟᱭ ᱟᱨ ᱵᱟᱝ ᱟᱠᱴᱨᱮᱥ ᱥᱢᱨᱩᱛᱤ ᱦᱟᱥᱚᱱᱻᱤᱡ ᱦᱩᱰᱤᱧ ᱢᱮᱥᱮᱟ ᱾ ᱚᱠᱷᱭᱚᱨᱟ ᱦᱟᱥᱚᱱ ᱒᱐᱑᱕ ᱨᱮ ᱦᱤᱱᱫᱤ ᱯᱷᱤᱞᱢ ᱥᱚᱢᱤᱛᱟᱵᱷ ᱫᱷᱚᱱᱩᱥ ᱟᱨ ᱚᱢᱤᱛᱟᱵᱽ ᱵᱚᱪᱚᱱ ᱥᱟᱝ ᱠᱟ.ᱢᱤ ᱞᱮᱭᱟ ।
ᱯᱩᱭᱞᱩ ᱡᱤᱭᱚᱱ
ᱱᱤᱛᱚᱜ ᱫᱚ ᱚᱠᱷᱭᱚᱨᱟ ᱟᱡ ᱟᱭᱚ ᱥᱟᱝ ᱢᱩᱢᱵᱟᱭ ᱨᱮ ᱛᱟᱦᱮᱸᱱ ᱠᱟᱱᱟᱭ ।
ᱠᱟ.ᱢᱤ ᱡᱤᱭᱚᱱ
᱒᱐᱑᱐ ᱨᱮ ᱥᱳᱥᱟᱭᱤᱴ ᱯᱷᱤᱞᱢ ᱨᱮ ᱰᱤᱨᱮᱠᱴᱚᱨ ᱨᱟᱦᱩᱞ ᱫᱷᱳᱞᱠᱤᱭᱟ ᱥᱟᱝ ᱰᱤᱨᱮᱠᱴᱚᱨ ᱠᱟ.ᱢᱤ ᱮᱛᱚᱦᱚᱵ ᱞᱮᱭᱟ ᱾ ᱱᱚᱶᱟ ᱯᱷᱤᱞᱢ ᱨᱮ ᱟᱡ ᱟᱭᱚ ᱥᱟᱨᱤᱠᱟ ᱦᱚᱸ ᱠᱟ.ᱢᱤ ᱞᱮᱭᱟ ᱾ ᱚᱱᱟ ᱥᱟᱝ ᱱᱩᱭ ᱫᱚ ᱟᱭᱢᱟ ᱜᱟᱱ ᱟᱰᱵᱷᱮᱴᱟᱭᱤᱡᱽ ᱨᱮ ᱰᱤᱨᱮᱠᱴᱚᱨ ᱞᱮᱠᱟᱛᱮ ᱦᱚᱸ ᱠᱟ.ᱢᱤ ᱟᱠᱟᱫᱟ ᱾ ᱚᱠᱷᱭᱚᱨᱟ ᱢᱤᱫ ᱠᱳ-ᱰᱤᱨᱮᱠᱴᱚᱨ ᱞᱮᱠᱟᱭ ᱠᱟ.ᱢᱤ ᱠᱟᱱ ᱚᱠᱛᱚ ᱰᱤᱨᱮᱠᱴᱚᱨ ᱢᱚᱬᱤ ᱨᱚᱛᱱᱚᱢᱻᱟᱜ ᱯᱷᱤᱞᱢ ᱠᱟᱫᱚᱞ ᱨᱮ ᱨᱳᱞ ᱧᱟᱢ‌ᱞᱮᱭᱟ ᱾ ᱢᱮᱱᱠᱷᱟᱱ ᱚᱠᱷᱭᱚᱨᱟ ᱫᱚ ᱵᱟᱝ ᱨᱮᱵᱮᱱ ᱞᱮᱱᱟ ᱾
᱒᱐᱑᱕ ᱨᱮ ᱥᱚᱢᱤᱛᱟᱵᱷ ᱯᱷᱤᱞᱢ ᱨᱮ ᱫᱷᱚᱱᱩᱥ ᱟᱨ ᱚᱢᱤᱛᱟᱵ ᱵᱚᱪᱚᱱ ᱥᱟᱝ ᱠᱟ.ᱢᱤ ᱮᱛᱚᱦᱚᱵ ᱞᱮᱭᱟ ।
ᱛᱮᱹᱞᱮᱜᱩ ᱪᱤᱠᱤ
ᱛᱮᱹᱞᱩᱜᱩ ᱪᱤᱠᱤ (ᱛᱮᱹᱞᱮᱜᱩ: తెలుగు లిపి; ᱛᱮᱹᱞᱩᱜᱩ ᱞᱤᱯᱤ) ᱫᱚ ᱵᱽᱨᱟᱦᱢᱤ ᱪᱤᱠᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱢᱤᱫ ᱟᱵᱩᱜᱤᱫᱟ ᱨᱩᱯ ᱠᱟᱱᱟ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱛᱮᱞᱮᱝᱜᱟᱱᱟ ᱟᱨ ᱟᱱᱫᱷᱨᱚ ᱯᱨᱚᱫᱮᱥ ᱥᱟᱶᱛᱮ ᱮᱴᱟᱜ ᱯᱚᱱᱚᱛ ᱨᱮᱠᱚ ᱠᱚ ᱨᱚᱲᱼᱮᱫ ᱠᱟᱱ ᱛᱮᱹᱞᱮᱜᱩ ᱯᱟᱹᱨᱥᱤ ᱚᱞ ᱨᱮ ᱵᱮᱵᱷᱟᱨᱚᱜᱼᱟ᱾ ᱛᱮᱹᱞᱮᱜᱩ ᱪᱤᱠᱤ ᱫᱚ ᱥᱚᱸᱥᱠᱨᱤᱛ ᱯᱚᱛᱚᱵ ᱟᱨ ᱱᱟᱥᱮ ᱫᱷᱟᱨᱟ ᱜᱟᱱ ᱜᱳᱱᱰᱤ ᱯᱟᱹᱨᱥᱤ ᱚᱞ ᱨᱮᱦᱚᱸ ᱵᱮᱵᱷᱟᱨᱚᱜ ᱠᱟᱱ ᱜᱮᱭᱟ᱾ ᱱᱚᱣᱟ ᱫᱚ ᱥᱟᱢᱟᱝ ᱪᱟᱞᱩᱠᱭᱚ ᱚᱠᱛᱚ ᱨᱮ ᱪᱷᱚᱰᱟᱣᱟ ᱯᱟᱥᱱᱟᱣ ᱞᱮᱱᱟ ᱡᱟᱦᱟᱸ ᱫᱚ ᱵᱷᱮᱝᱜᱤ ᱪᱟᱞᱩᱠᱭᱚ ᱢᱮᱱᱛᱮ ᱦᱚᱸ ᱵᱟᱲᱟᱭᱚᱜᱼᱟ᱾ ᱛᱮᱹᱞᱮᱜᱩ ᱪᱤᱠᱤ ᱫᱚ ᱠᱚᱱᱱᱚᱲ ᱪᱤᱠᱤ ᱥᱟᱶ ᱟᱭᱢᱟ ᱢᱤᱞ ᱢᱮᱱᱟᱜᱼᱟ, ᱪᱮᱫᱟᱜ ᱥᱮ ᱱᱚᱣᱟ ᱫᱚ ᱵᱽᱨᱟᱦᱢᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱠᱟᱫᱟᱢ ᱟᱨ ᱵᱷᱟᱴᱴᱤᱯᱨᱳᱞᱩ ᱪᱤᱠᱤ ᱠᱷᱚᱱ ᱩᱛᱱᱟᱹᱣ ᱟᱠᱟᱱᱟ᱾ ᱒᱐᱐᱘ ᱨᱮ, ᱛᱮᱹᱞᱮᱜᱩ ᱯᱟᱹᱨᱥᱤ ᱨᱮᱭᱟᱜ ᱠᱤᱥᱟᱹᱬ ᱱᱟᱜᱟᱢ ᱟᱨ ᱵᱤᱨᱟᱹᱫᱟᱹᱞ ᱠᱷᱟᱹᱛᱤᱨ ᱱᱚᱣᱟ ᱫᱚ ᱥᱤᱧᱚᱛ ᱨᱮᱭᱟᱜ ᱠᱞᱟᱥᱤᱠᱟᱞ ᱯᱟᱹᱨᱥᱤ ᱨᱮᱭᱟᱜ ᱢᱟᱹᱱ ᱠᱚ ᱮᱢ ᱟᱠᱟᱫᱟ᱾
ᱱᱟᱜᱟᱢ
ᱢᱳᱣᱨᱡᱳ ᱨᱟᱡᱟ ᱠᱚ ᱦᱚᱛᱮᱛᱮ ᱵᱮᱵᱷᱟᱨᱚᱜ ᱠᱟᱱ ᱛᱟᱦᱮᱸᱫ ᱵᱽᱨᱟᱦᱢᱤ ᱪᱤᱠᱤ ᱫᱚ ᱢᱩᱪᱟᱹᱫ ᱨᱮ ᱠᱨᱟᱥᱱᱟ ᱜᱟᱰᱟ ᱵᱮᱰᱟ ᱨᱮᱦᱚᱸ ᱥᱮᱴᱮᱨ ᱞᱮᱱᱟ ᱟᱨ ᱱᱚᱣᱟ ᱠᱷᱚᱱ ᱜᱮ ᱵᱷᱟᱴᱴᱤᱯᱨᱳᱞᱩ ᱪᱤᱠᱤ ᱩᱛᱱᱟᱹᱣ ᱥᱤᱨᱡᱚᱱ ᱞᱮᱱᱟ, ᱡᱟᱦᱟᱸ ᱫᱚ ᱢᱟᱨᱮ ᱵᱩᱫᱽᱫᱷᱚ ᱟᱜ ᱨᱟᱹᱯᱩᱫ ᱥᱟᱨᱮᱡ ᱠᱷᱚᱱ ᱧᱟᱢ ᱟᱠᱟᱱᱟ᱾ ᱥᱩᱨᱼᱥᱩᱯᱩᱨ ᱜᱷᱟᱸᱴᱟᱥᱟᱞ ᱟᱨ ᱢᱟᱥᱩᱞᱤᱢᱚᱴᱴᱚᱱᱚᱢ ᱵᱚᱱᱫᱚᱨ ᱠᱷᱚᱱ ᱵᱩᱫᱫᱷᱚ ᱫᱷᱚᱨᱚᱢ ᱥᱟᱢᱟᱝ ᱮᱥᱤᱭᱟ ᱨᱮ ᱯᱟᱥᱱᱟᱣ ᱞᱮᱱᱟ᱾ ᱵᱷᱟᱴᱴᱤᱯᱨᱳᱞᱩ ᱵᱽᱨᱟᱦᱢᱤ ᱪᱤᱠᱤ ᱩᱛᱱᱟᱹᱣ ᱠᱟᱛᱮ ᱕ᱟᱱ ᱥᱟᱭᱛᱚ ᱨᱮ ᱠᱟᱫᱟᱢᱵᱽ ᱪᱤᱠᱤ ᱥᱤᱨᱡᱚᱱ ᱞᱮᱱᱟ, ᱡᱟᱦᱟᱸ ᱠᱷᱚᱱ ᱗ᱟᱱ ᱥᱟᱭᱚᱛ ᱛᱟᱭᱚᱢ ᱛᱮᱹᱞᱮᱜᱩ-ᱠᱚᱱᱱᱚᱰ ᱪᱤᱠᱤ (ᱥᱮ ᱢᱟᱨᱮ ᱠᱚᱱᱱᱚᱲ ᱪᱤᱠᱤ) ᱩᱛᱱᱟᱹᱣ ᱞᱮᱱᱟ᱾ ᱛᱟᱭᱚᱢ ᱑᱓᱐᱐ ᱥᱤ.ᱤ ᱠᱚᱛᱮ, ᱛᱮᱹᱞᱮᱜᱩ ᱟᱨ ᱠᱚᱱᱱᱚᱲ ᱪᱤᱠᱤ ᱵᱷᱮᱜᱟᱨ ᱞᱮᱱᱟ᱾  ᱢᱩᱥᱞᱤᱢ ᱱᱟᱜᱟᱢᱤᱭᱟᱹ ᱟᱨ ᱯᱚᱸᱰᱮᱛ ᱟᱞᱼᱵᱤᱨᱩᱱᱤ ᱛᱮᱹᱞᱮᱜᱩ ᱯᱟᱹᱨᱥᱤ ᱟᱨ ᱪᱤᱠᱤ ᱵᱟᱱᱟᱨ ᱜᱮ "ᱟᱱᱫᱷᱨᱤ" ᱢᱮᱱᱛᱮᱭ ᱵᱩᱡᱷᱟᱹᱣ ᱚᱪᱚ ᱟᱠᱟᱫᱟ᱾
ᱨᱟᱦᱟ ᱪᱤᱠᱤ
ᱛᱮᱹᱞᱮᱜᱩ ᱨᱮ ᱜᱮᱼᱤᱨᱟᱹᱞ ᱜᱚᱴᱟᱱ ᱨᱟᱦᱟ ᱟᱲᱟᱝ ᱢᱮᱱᱟᱜᱼᱟ, ᱥᱟᱱᱟᱢ ᱨᱮᱭᱟᱜ ᱜᱮ ᱢᱤᱫ ᱯᱷᱩᱨᱜᱟᱹᱞ ᱟᱨ ᱠᱮᱪᱮᱫ ᱟᱲᱟᱝ ᱥᱟᱶ ᱜᱟᱵᱟᱱ ᱚᱠᱛᱚ ᱢᱤᱫ ᱡᱟᱯᱟᱜ (Diacritic) ᱨᱩᱯ ᱢᱮᱱᱟᱜᱼᱟ᱾
ᱫᱟᱹᱭᱠᱟᱹ:
ᱮᱴᱟᱜ ᱡᱟᱯᱟᱜ ᱪᱤᱠᱤ
ᱫᱟᱹᱭᱠᱟᱹ:
ᱭᱩᱱᱤᱠᱳᱰ
ᱚᱠᱴᱚᱵᱚᱨ, ᱑᱙᱙᱑ ᱨᱮ ᱛᱮᱹᱞᱮᱜᱩ ᱪᱤᱠᱤ ᱫᱚ ᱭᱩᱱᱤᱠᱳᱰ ᱨᱮᱭᱟᱜ ᱑.᱐ ᱵᱷᱟᱨᱥᱟᱱ ᱨᱮ ᱥᱮᱞᱮᱫ ᱦᱩᱭ ᱞᱮᱱᱟ᱾
ᱛᱮᱹᱞᱮᱜᱩ ᱪᱤᱠᱤ ᱨᱮᱭᱟᱜ ᱭᱩᱱᱤᱠᱳᱰ ᱵᱞᱚᱠ ᱫᱚ ᱦᱩᱭᱩᱜ ᱠᱟᱱᱟ U+0C00–U+0C7F:
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱪᱤᱠᱤ ᱛᱷᱚᱠ: ᱚᱞ ᱛᱚᱦᱚᱨ ᱛᱷᱚᱠ: ᱥᱤᱧᱚᱛᱤᱭᱟᱹ ᱪᱤᱠᱤ ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱚᱞ ᱛᱚᱦᱚᱨ ᱛᱷᱚᱠ: ᱟᱵᱩᱜᱤᱫᱟ ᱛᱷᱚᱠ: ᱵᱽᱨᱟᱦᱢᱤ ᱪᱤᱠᱤ
ᱢᱟᱨᱠᱚ ᱯᱚᱞᱚ
ᱢᱟᱨᱠᱚ ᱯᱚᱞᱚ ᱫᱚ ᱢᱤᱫ ᱵᱮᱯᱟᱨᱤ ᱟᱨ ᱫᱤᱥᱚᱢ ᱫᱟᱬᱟᱱᱤᱡ ᱛᱟᱦᱮᱸᱠᱟᱱᱟᱭ ᱾ ᱩᱱᱤ ᱫᱚ ᱵᱷᱮᱱᱤᱥ ᱜᱟᱬᱟᱨᱟᱡᱽ ᱨᱤᱱᱤᱡ ᱱᱟᱜᱟᱨᱤᱭᱟᱹᱭ ᱛᱟᱦᱮᱸᱠᱟᱱᱟ ᱾    ᱩᱱᱤ ᱛᱟᱞᱢᱟ ᱮᱥᱤᱭᱟ ᱟᱨ ᱪᱤᱱ ᱫᱤᱥᱚᱢ ᱪᱟᱞᱟᱣ ᱠᱟᱛᱮ, ᱚᱱᱟ ᱨᱮᱱᱟᱜ ᱫᱟᱬᱟ ᱠᱟᱹᱦᱱᱤ ᱞᱤᱵᱽᱨᱮᱥ ᱰᱮᱥ ᱢᱟᱨᱵᱷᱮᱞᱞᱮᱥ ᱰᱩ ᱢᱚᱱᱫᱮ (Livres des merveilles du monde) ᱧᱩᱛᱩᱢᱟᱱ ᱯᱚᱛᱚᱵ ᱨᱮ ᱠᱷᱚᱫᱟ ᱫᱚᱦᱚ ᱞᱮᱫ ᱛᱟᱦᱮᱸᱫ ᱾ ᱚᱱᱟ ᱯᱚᱛᱚᱵ ᱤᱝᱜᱽᱞᱤᱥ ᱛᱮ ᱛᱚᱨᱡᱚᱢᱟ ᱠᱟᱛᱮ Book of the Marvels of the World ᱟᱨ The Travels of Marco Polo ᱧᱩᱛᱩᱢ ᱛᱮ ᱪᱷᱟᱯᱟ ᱥᱚᱫᱚᱨ ᱞᱮᱱᱟ ᱾ ᱱᱚᱶᱟ ᱯᱚᱛᱚᱵ ᱫᱟᱨᱟᱭ ᱛᱮ ᱤᱣᱨᱚᱯᱤᱭᱟᱹ ᱠᱚ ᱫᱚ ᱯᱩᱭᱞᱩᱠᱟᱛᱮ ᱮᱥᱤᱭᱟ ᱢᱟᱦᱟᱫᱮᱥ ᱨᱮᱱᱟᱜ ᱛᱟᱞᱢᱟ ᱮᱥᱤᱭᱟ ᱟᱨ ᱪᱤᱱ ᱫᱤᱥᱚᱢ ᱵᱟᱵᱚᱫᱽ ᱛᱮ ᱠᱚ ᱵᱟᱰᱟᱭ ᱞᱮᱫ ᱛᱟᱦᱮᱸᱫ ᱾ ᱢᱟᱨᱠᱚ ᱯᱚᱞᱚ ᱟᱡ ᱟᱯᱟᱛ ᱱᱤᱠᱠᱚᱞᱚ ᱟᱨ ᱟᱡ ᱠᱟᱠᱟ ᱢᱟᱯᱷᱤᱭᱚ ᱜᱚ ᱫᱟᱬᱟ ᱵᱮᱯᱟᱨᱤ ᱠᱤᱱ ᱛᱟᱦᱮᱸ ᱠᱟᱱᱟ ᱟᱨ ᱮᱥᱤᱭᱟ ᱥᱮᱫ ᱫᱟ ᱫᱟᱬᱟ ᱠᱟᱛᱮ ᱵᱚᱲᱚᱭ ᱠᱷᱟᱱ ᱠᱷᱟᱱ ᱥᱟᱶ ᱦᱚᱸ ᱠᱤᱱ ᱧᱟᱯᱟᱢ ᱞᱮᱱᱟ ᱾ ᱑᱒᱗᱙ ᱥᱟᱞᱮ ᱨᱮ ᱩᱱᱠᱤᱱ ᱵᱷᱮᱱᱤᱥ ᱛᱮ ᱨᱩᱣᱟᱹᱲᱮᱱ ᱛᱟᱭᱚᱢ ᱥᱟᱶ ᱨᱮ ᱢᱟᱨᱠᱚ ᱯᱚᱞᱚ ᱦᱚᱸ ᱠᱤᱱ ᱤᱫᱤ ᱛᱟᱨᱟ ᱠᱮᱫᱮᱭᱟ ᱮᱥᱤᱭᱟ ᱛᱮ ᱫᱟᱬᱟ ᱵᱮᱯᱟᱨ ᱞᱟᱹᱜᱤᱫ ᱟᱨ ᱒᱔ ᱵᱚᱪᱷᱚᱨ ᱛᱟᱭᱚᱢ ᱵᱷᱮᱱᱤᱥ ᱛᱮ ᱠᱚ ᱨᱩᱣᱟᱹᱲ ᱞᱮᱱᱛᱟᱦᱮᱸᱫ ᱾ ᱩᱱ ᱡᱚᱠᱷᱚᱫ ᱫᱚ ᱵᱷᱮᱱᱤᱥ ᱫᱤᱥᱚᱢ ᱟᱨ ᱜᱚᱱᱣᱟ ᱫᱤᱥᱚᱢ ᱛᱟᱞᱟᱨᱮ ᱟᱹᱰᱤ ᱩᱥᱛᱟᱹᱭ ᱛᱩᱯᱩᱫ ᱪᱟᱹᱞᱩ ᱞᱮᱱ ᱛᱟᱦᱮᱸᱫ ᱾ ᱢᱟᱨᱠᱚᱣᱟᱜ ᱡᱮᱞ ᱥᱮᱱᱚᱜ ᱦᱩᱭᱮᱱ ᱛᱟᱭᱟ ᱾ ᱡᱮᱞ ᱵᱷᱤᱛᱤᱨ ᱨᱮ ᱛᱟᱦᱮᱸ ᱚᱛᱠᱛᱮ ᱟᱡᱤᱡ ᱢᱤᱫ ᱠᱚᱭᱫᱤ (ᱢᱩᱡᱽᱨᱤᱢ) ᱜᱟᱛᱮ ᱦᱚᱦᱚ ᱠᱟᱛᱮ ᱚᱱᱟ ᱫᱟᱬᱟ ᱠᱟᱹᱦᱱ ᱞᱟᱹᱭ ᱟᱫᱮ ᱛᱟᱦᱮᱸᱫ ᱟᱨ ᱚᱱᱟ ᱠᱚᱭ ᱚᱞ ᱠᱷᱚᱫᱟ ᱫᱚᱦᱚ ᱚᱪᱚ ᱠᱮᱫᱮᱭᱟ ᱾ ᱢᱟᱨᱠᱚ ᱫᱚ ᱑᱒᱙᱙ ᱥᱟᱞᱮ ᱨᱮ ᱡᱮᱞ ᱠᱷᱚᱱ ᱨᱟᱲᱟ ᱠᱟᱛᱮ ᱫᱚᱲᱦᱟ ᱵᱮᱯᱟᱨ ᱠᱟᱛᱮ ᱠᱤᱥᱟᱹᱬ ᱞᱮᱱ ᱛᱟᱦᱮᱸᱫ ᱟᱨ ᱵᱟᱯᱞᱟ ᱠᱟᱛᱮ ᱓ ᱜᱚᱴᱟᱝ ᱜᱤᱫᱽᱨᱟᱹ ᱟᱯᱟᱛᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾ ᱑᱓᱒᱔ ᱥᱟᱞᱮᱨᱮ ᱢᱟᱨᱠᱚ ᱫᱚ ᱡᱟᱭ ᱡᱩᱜᱽ ᱞᱟᱹᱜᱩᱫ ᱱᱚᱶᱟ ᱫᱷᱟᱹᱨᱛᱤ ᱫᱷᱩᱲᱤ ᱫᱚᱭ ᱵᱟᱹᱜᱤᱭᱟᱫ ᱛᱟᱦᱮᱸᱫ ᱾
ᱡᱤᱭᱚᱱ
ᱢᱟᱨᱠᱚ ᱯᱚᱞᱚ ᱫᱚ ᱑᱙᱕᱔ ᱥᱟᱞᱮ ᱨᱮ ᱡᱟᱱᱟᱢ ᱞᱮᱱ ᱛᱟᱦᱮᱸᱫ ᱾
ᱠᱟᱡᱤ ᱠᱨᱤᱥᱱᱚᱠᱩᱞᱤ ᱤᱥᱞᱟᱢ
ᱠᱟᱡᱤ ᱠᱨᱤᱥᱱᱚᱠᱩᱞᱤ ᱤᱥᱞᱟᱢ ᱫᱚᱭ ᱦᱩᱭᱩᱜ ᱠᱟᱱᱟ ᱵᱟᱝᱞᱟᱫᱮᱥ ᱨᱮᱱ ᱥᱮᱨᱤᱧ ᱥᱤᱞᱯᱤ ᱥᱟᱶ ᱢᱤᱫ ᱜᱤᱛᱤᱠᱟᱨ᱾ ᱩᱱᱤ ᱫᱚ ᱒᱐᱐᱗ ᱥᱮᱨᱢᱟ ᱨᱮᱥᱩᱨᱡᱮ ᱵᱟᱫᱷᱤ ᱵᱟᱥᱟ ᱮᱞᱵᱟᱢ ᱨᱮ ᱥᱮᱨᱤᱧ ᱠᱟᱛᱮᱜ ᱥᱤᱞᱯᱤ ᱰᱟᱦᱟᱨ ᱛᱮᱭ ᱦᱮᱜ ᱟᱠᱟᱱᱟ᱾ ᱒᱐᱐᱙ ᱥᱟᱞ ᱨᱮ ᱩᱱᱤ ᱫᱚ ᱡᱟᱣ ᱯᱟᱠᱷᱤ ᱮᱞᱵᱟᱢ ᱨᱮᱱᱟᱜ ᱥᱮᱨᱤᱧ ᱞᱟᱹᱜᱤᱫ ᱛᱮ ᱢᱮᱨᱤᱞ ᱯᱨᱚᱛᱷᱚᱢ ᱟᱞᱚ ᱠᱷᱚᱱ ᱯᱩᱭᱞᱩ ᱯᱩᱨᱩᱥᱠᱟᱨ ᱮ ᱧᱟᱢ ᱟᱠᱟᱫᱟ᱾ ᱚᱱᱟ ᱛᱟᱭᱚᱢ ᱥᱮᱨᱢᱟ ᱢᱚᱱᱯᱩᱨᱟ ᱥᱤᱱᱮᱢᱟ ᱞᱟᱹᱜᱤᱫᱽ ᱡᱟᱣ ᱯᱟᱠᱷᱤ ᱵᱚᱞᱚ ᱛᱮᱨᱟ'' ᱥᱮᱨᱤᱧ ᱠᱟᱛᱮ ᱯᱩᱭᱞᱩ ᱫᱷᱟᱣ ᱥᱮᱨᱟ ᱛᱤᱨᱞᱟᱹ ᱥᱤᱞᱯᱤ ᱞᱮᱠᱟᱛᱮ ᱡᱟᱹᱛᱤᱭᱟᱹᱨᱤ ᱪᱚᱞᱚᱪᱤᱛᱨᱚ ᱯᱩᱨᱩᱥᱠᱟᱨ ᱮ ᱯᱟᱱᱛᱮ ᱧᱟᱢ ᱟᱠᱟᱫᱟ᱾
ᱡᱤᱭᱟᱱ ᱠᱟᱛᱷᱟ
ᱠᱨᱤᱥᱱᱚᱠᱩᱞᱤ ᱭᱟᱜ ᱠᱟᱱᱟᱢ ᱧᱩᱛᱩᱢ ᱫᱚ ᱥᱨᱟᱵᱚᱱᱛᱤ ᱤᱥᱞᱟᱢ᱾ ᱩᱱᱤ ᱡᱚᱠᱦᱚᱱ ᱠᱟᱹᱴᱤᱡᱽ ᱮ ᱛᱟᱦᱮᱸ ᱠᱟᱱᱟ ᱚᱱᱟ ᱚᱠᱛᱚ ᱠᱷᱩᱞᱱᱟ ᱨᱮ ᱢᱤᱫ ᱚᱱᱩᱥᱴᱷᱟᱱ ᱦᱩᱭᱞᱮᱱᱟ ᱠᱷᱟᱹᱛᱤᱨ ᱮ ᱥᱮᱨᱤᱧ ᱞᱮᱫᱟ ᱠᱨᱤᱥᱱᱚᱠᱩᱞᱤ ᱟᱢᱤ ᱛᱟᱨᱮ ᱵᱚᱞᱤ ᱾ ᱚᱸᱰᱮ ᱠᱷᱚᱱ ᱜᱮ ᱟᱡᱽ ᱜᱚᱜᱚ ᱚᱱᱟ ᱧᱩᱛᱩᱢ ᱠᱩᱥᱤ ᱠᱟᱛᱮᱜ ᱧᱩᱛᱩᱢᱮᱢ ᱫᱚᱦᱚ ᱠᱮᱫᱟ ᱛᱟᱭᱟ ᱠᱟᱡᱤ ᱠᱨᱤᱥᱱᱚᱠᱩᱞᱤ ᱤᱥᱞᱟᱢ᱾ ᱠᱨᱤᱥᱱᱚᱠᱩᱞᱤ ᱫᱚ ᱠᱷᱩᱞᱱᱟ ᱨᱮᱜᱮᱭ ᱦᱟᱨᱟ ᱵᱩᱨᱩᱣ ᱟᱠᱟᱱᱟ᱾ ᱟᱡᱽ ᱜᱚᱜᱚ ᱫᱚ ᱠᱷᱩᱞᱱᱟ ᱨᱮᱱᱟᱜ ᱢᱤᱫ ᱠᱚᱞᱮᱡᱽ ᱨᱮᱭ ᱵᱟᱝᱞᱟ ᱢᱟᱥᱴᱟᱨ ᱠᱟᱱᱟ᱾ ᱩᱱᱤ ᱫᱚ ᱵᱟᱢ ᱨᱟᱡᱽᱱᱤᱛᱤ ᱟᱨ ᱱᱚᱠᱥᱟᱞ ᱟᱱᱫᱚᱞᱚᱱ ᱠᱚ ᱥᱟᱶ ᱨᱮᱭ ᱛᱟᱦᱮ ᱠᱟᱱᱟ᱾
ᱥᱮᱨᱤᱧ ᱡᱤᱭᱚᱱ
ᱠᱨᱤᱥᱱᱚᱠᱩᱞᱤ ᱭᱟᱜ ᱯᱩᱭᱞᱩ ᱮᱥᱠᱟᱨ ᱮᱞᱵᱟᱢ ᱥᱩᱨᱡᱮ ᱵᱟᱫᱤ ᱵᱟᱥᱟ ᱵᱮᱝᱜᱚᱞ ᱢᱤᱣᱡᱤᱠ ᱨᱮᱱᱟᱜ ᱵᱮᱱᱟᱨ ᱠᱷᱚᱱ ᱩᱰᱩᱜ ᱟᱠᱟᱱ ᱛᱟᱭᱟ ᱒᱐᱐᱗ ᱥᱟᱞ ᱨᱮ᱾ ᱮᱞᱵᱟᱢ ᱨᱮᱱᱟᱜ ᱥᱮᱨᱤᱧ ᱮ ᱯᱚᱨᱤᱪᱟᱞᱚᱱᱟᱣ ᱟᱠᱟᱫᱟ ᱥᱟᱭᱚᱱ ᱪᱳᱣᱫᱷᱩᱨᱤ ᱚᱨᱱᱚᱵ᱾ ᱱᱤᱭᱟᱸ ᱮᱞᱵᱟᱢ ᱨᱮᱱᱟᱜ ᱡᱟᱣ ᱯᱟᱠᱷᱤ ᱥᱮᱨᱤᱧ ᱞᱟᱹᱜᱤᱫ ᱛᱮ ᱑᱑ ᱟᱱᱟᱜ ᱢᱮᱨᱤᱞ ᱯᱨᱚᱛᱷᱚᱢ ᱟᱞᱚ ᱯᱩᱨᱩᱥᱠᱟᱨ ᱠᱷᱚᱱ ᱥᱨᱮᱥᱴᱚ ᱛᱤᱨᱞᱟᱹ ᱥᱮᱨᱤᱧ ᱥᱤᱞᱯᱤ ᱞᱮᱠᱟᱛᱮ ᱡᱟᱹᱛᱤᱭᱟᱹᱨᱤ ᱪᱚᱞᱚᱪᱤᱛᱨᱚ ᱯᱩᱨᱩᱥᱠᱟᱨ ᱮ ᱦᱟᱢᱮᱴ ᱟᱠᱟᱫᱟ ᱯᱩᱭᱞᱩ ᱫᱷᱟᱣ᱾ ᱚᱱᱟ ᱛᱟᱭᱚᱢ ᱒᱐᱐᱙ ᱥᱮᱨᱢᱟ ᱜᱤᱭᱟᱥ ᱩᱫᱫᱤᱱ ᱥᱮᱞᱤᱢ ᱮ ᱯᱚᱨᱤᱪᱟᱞᱚᱱᱟᱣ ᱟᱠᱟᱫ ᱢᱚᱱᱯᱩᱨᱟ ᱥᱤᱱᱮᱢᱟ ᱨᱮ ᱡᱟᱣ ᱯᱟᱠᱷᱤ ᱵᱚᱞᱚ ᱛᱮᱨᱟ'' ᱥᱮᱨᱤᱧ ᱟᱠᱟᱫ ᱪᱚᱱᱫᱚᱱᱟ ᱢᱚᱡᱩᱢᱫᱟᱨ ᱥᱟᱶ ᱢᱤᱫ ᱠᱟᱛᱮᱜ᱾ ᱚᱱ ᱨᱮᱦᱚᱸ ᱥᱨᱮᱥᱴᱚ ᱛᱤᱨᱞᱟᱹ ᱥᱮᱨᱤᱧ ᱥᱤᱞᱯᱤ ᱦᱩᱭ ᱠᱟᱛᱮᱜ ᱡᱟᱹᱛᱤᱭᱟᱹᱨᱤ ᱪᱚᱞᱚᱪᱤᱛᱨᱚ ᱯᱩᱨᱩᱥᱠᱟᱨ ᱮ ᱦᱟᱢᱮᱴ ᱟᱠᱟᱫᱟ᱾ ᱟᱨᱦᱚ ᱟᱭᱟᱜ ᱫᱚᱥᱟᱨ ᱮᱞᱵᱟᱢ ''ᱟᱞᱚᱨ ᱯᱤᱴᱷᱮ ᱟᱫᱷᱟᱨ ᱒᱐᱑᱑ ᱥᱮᱨᱢᱟ ᱯᱷᱮᱵᱽᱨᱩᱭᱟᱨᱤ ᱪᱟᱸᱫᱚ ᱡᱤ-ᱥᱤᱨᱤᱥ ᱵᱮᱱᱟᱨ ᱠᱷᱚᱱ ᱩᱰᱩᱜ ᱟᱠᱟᱱᱟ᱾ ᱱᱤᱭᱟᱸ ᱮᱞᱵᱟᱢ ᱨᱮ ᱘ ᱜᱚᱴᱟᱝ ᱥᱮᱨᱤᱧ ᱢᱮᱱᱟᱜ-ᱟ᱾ ᱟᱨ ᱚᱱᱟ ᱡᱚᱛᱚ ᱥᱮᱨᱤᱧ ᱜᱮ ᱟᱡᱽ ᱱᱤᱡᱮ ᱛᱮᱭ ᱚᱞ ᱟᱠᱟᱫᱟ ᱟᱨᱮ ᱨᱟᱹᱲ ᱠᱟᱣ ᱫᱟ ᱯᱚᱨᱤᱪᱟᱞᱚᱱᱟᱣ ᱟᱠᱟᱫᱟᱭ ᱚᱨᱠᱚ ᱥᱩᱢᱚᱱ ᱟᱨ ᱨᱚᱠᱚᱱ ᱤᱢᱚᱱ᱾
ᱟᱭᱟᱜ ᱡᱤᱭᱟᱱ ᱠᱟᱛᱷᱟ
ᱠᱨᱤᱥᱱᱚᱠᱩᱞᱤ ᱒᱐᱑᱐ ᱥᱮᱨᱢᱟ ᱨᱮ ᱥᱮᱨᱤᱧ ᱯᱚᱨᱤᱪᱟᱞᱚᱠ ᱥᱟᱶ ᱜᱤᱴᱟᱨᱤᱥᱴ ᱚᱨᱠᱚ ᱥᱩᱢᱚᱱ ᱥᱟᱶ ᱨᱮᱭ ᱵᱟᱯᱞᱟᱣ ᱟᱠᱟᱱᱟ᱾ ᱚᱨᱠᱚ ᱥᱚᱢᱚᱜᱤᱛ ᱥᱮᱨᱤᱧ ᱫᱚᱞ ᱠᱚ ᱥᱟᱶ ᱥᱮᱨᱤᱧ ᱟᱨᱦᱚᱸ ᱠᱨᱤᱥᱱᱚᱠᱩᱞᱤ ᱥᱟᱶ ᱜᱤᱴᱟᱨ ᱦᱚᱸᱭ ᱵᱟᱦᱟᱣ-ᱟ᱾
ᱥᱨᱤᱞᱚᱝᱠᱟ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱚ
ᱥᱨᱤᱞᱚᱝᱠᱟ ᱙ ᱜᱚᱴᱟᱱ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ, ᱱᱚᱶᱟ ᱠᱚ ᱟᱨᱦᱚᱸ ᱒᱕ ᱜᱚᱴᱟᱱ ᱦᱚᱱᱚᱛ ᱨᱮ ᱦᱟᱹᱴᱤᱧᱟ ᱾ ᱦᱚᱱᱚᱛ ᱟᱨᱦᱚᱸ ᱢᱤᱭᱩᱱᱤᱥᱤᱯᱟᱞᱤᱴᱤ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱡᱟᱦᱟᱸ ᱫᱚ ᱯᱮᱭᱟ ᱛᱷᱚᱠ ᱨᱮ ᱦᱟᱹᱴᱤᱧ ᱜᱟᱱᱚᱜᱼᱟ ᱾ ᱥᱟᱱᱟᱢ ᱢᱤᱭᱩᱱᱤᱥᱤᱯᱟᱞᱤᱴᱤ ᱣᱟᱨᱰ ᱨᱮ ᱟᱨ ᱣᱟᱨᱰ ᱠᱚ ᱜᱽᱨᱟᱢ ᱱᱤᱞᱟᱫᱷᱟᱨᱤ ᱠᱷᱚᱸᱰ ᱨᱮ ᱦᱟᱹᱴᱤᱧ ᱢᱮᱱᱟᱜᱼᱟ ᱾
ᱱᱟᱜᱟᱢ
᱑᱕᱐᱕ ᱥᱮᱨᱢᱟ ᱨᱮ ᱯᱳᱨᱛᱩᱜᱤᱡᱽ ᱦᱮᱡ ᱛᱟᱭᱚᱢ ᱡᱚᱠᱷᱚᱱ ᱱᱚᱶᱟ ᱫᱤᱥᱚᱢ ᱨᱮᱱᱟᱜ ᱛᱷᱚᱨᱟ ᱜᱟᱱ ᱴᱚᱴᱷᱟ ᱠᱚ ᱫᱚᱠᱷᱚᱞ ᱞᱮᱫᱼᱟ, ᱩᱱᱠᱩ ᱥᱨᱤᱞᱚᱝᱠᱟ ᱨᱮᱱ ᱥᱟᱥᱚᱱᱤᱭᱟᱹ ᱠᱚᱣᱟᱜ ᱥᱟᱥᱚᱱᱤᱭᱟᱹ ᱵᱮᱵᱚᱥᱛᱟ ᱠᱚ ᱟᱨᱦᱚᱸ ᱠᱚ ᱦᱩᱰᱤᱝ ᱞᱮᱫᱼᱟ ᱾ ᱫᱤᱥᱚᱢ ᱨᱮ ᱰᱟᱪ ᱥᱟᱥᱚᱱ ᱚᱠᱛᱚ, ᱩᱱᱠᱩᱣᱟᱜ ᱪᱟᱪᱞᱟᱣ ᱨᱮ ᱛᱟᱦᱮᱠᱟᱱ ᱴᱚᱴᱷᱟ ᱠᱚ ᱯᱮᱭᱟ ᱥᱟᱥᱚᱱᱤᱭᱟᱹ ᱦᱟᱹᱴᱤᱧ ᱨᱮ ᱦᱟᱹᱴᱤᱧ ᱦᱩᱭ ᱞᱮᱱᱟ ᱾ ᱚᱱᱟᱠᱚ ᱞᱟᱦᱟᱛᱮᱱᱟᱜ ᱵᱮᱵᱚᱥᱛᱟ ᱞᱮᱠᱟᱜᱮ ᱰᱤᱵᱷᱟᱥᱟ ᱠᱚ ᱨᱮ ᱦᱟᱹᱴᱤᱧ ᱦᱩᱭ ᱞᱮᱱᱟ ᱾ ᱵᱨᱤᱴᱤᱥ ᱯᱳᱭᱞᱳ ᱱᱚᱶᱟ ᱵᱮᱵᱚᱥᱛᱟ ᱜᱮᱠᱚ ᱞᱟᱦᱟ ᱤᱫᱤ ᱞᱮᱫᱟ, ᱢᱮᱱᱠᱷᱟᱱ ᱑᱗᱙᱖ ᱠᱷᱚᱱ ᱑᱘᱐᱒ ᱥᱮᱨᱢᱟ ᱨᱮ ᱥᱩᱫᱷᱨᱟᱹᱣ ᱛᱟᱭᱚᱢ, ᱡᱟᱹᱛᱤ ᱜᱷᱟᱨᱚᱸᱡᱽ ᱞᱮᱠᱟᱛᱮ ᱫᱤᱥᱚᱢ ᱦᱟᱹᱴᱤᱧ ᱛᱟᱦᱮ ᱠᱟᱱᱟ ᱾
᱑᱙᱕᱕ ᱥᱮᱨᱢᱟ ᱨᱮ ᱫᱤᱥᱚᱢ ᱨᱮᱱᱟᱜ ᱢᱩᱬᱩᱛ ᱥᱟᱥᱚᱱᱤᱭᱟᱹ ᱛᱷᱚᱠ ᱞᱮᱠᱟᱛᱮ ᱦᱚᱱᱚᱛ ᱵᱚᱫᱚᱞ ᱛᱮ ᱯᱨᱚᱫᱮᱥ ᱛᱷᱟᱯᱚᱱ ᱦᱩᱭ ᱟᱠᱟᱱᱟ ᱾ ᱢᱤᱫ ᱱᱟᱶᱟ ᱥᱚᱝᱵᱤᱫᱷᱟᱱ ᱦᱚᱛᱮᱛᱮ ᱟᱢᱯᱟᱨᱟ ᱦᱚᱱᱚᱛ ᱑᱙᱖᱑ ᱥᱮᱨᱢᱟ ᱨᱮᱱᱟᱜ ᱮᱯᱨᱤᱞ ᱪᱟᱸᱫᱚ ᱨᱮ ᱵᱮᱱᱟᱣ ᱦᱩᱭ ᱟᱠᱟᱱᱟ, ᱱᱚᱶᱟ ᱞᱮᱠᱟᱜᱮ ᱑᱙᱗᱘ ᱥᱮᱨᱢᱟ ᱨᱮᱱᱟᱜ ᱥᱮᱯᱴᱮᱢᱵᱚᱨ ᱪᱟᱸᱫᱚ ᱨᱮ ᱢᱩᱞᱞᱟᱭᱛᱤᱵᱷᱤ ᱦᱚᱱᱚᱛ ᱟᱨ ᱜᱟᱢᱯᱟᱦᱟ ᱦᱚᱱᱚᱛ ᱵᱮᱱᱟᱣ ᱦᱩᱭ ᱞᱮᱱᱟ , ᱡᱟᱦᱟᱸ ᱫᱚ ᱯᱨᱚᱫᱮᱥ ᱢᱩᱬᱩᱛ ᱥᱟᱥᱚᱱᱤᱭᱟᱹ ᱛᱷᱚᱠ ᱞᱮᱠᱟᱛᱮ ᱫᱚᱦᱚᱨᱟᱭ ᱪᱟᱹᱞᱩ ᱟᱠᱟᱫᱟ ᱾ ᱥᱟᱱᱟᱢ ᱠᱷᱚᱱ ᱢᱩᱪᱟᱹᱫ ᱨᱮ ᱵᱮᱱᱟᱣ ᱦᱩᱭ ᱟᱠᱟᱱ ᱦᱚᱱᱚᱛ ᱫᱚ ᱠᱤᱞᱤᱱᱳᱪᱪᱤ ᱦᱚᱱᱚᱛ ᱑᱙᱘᱔ ᱥᱮᱨᱢᱟ ᱨᱮᱱᱟᱜ ᱯᱷᱮᱵᱨᱩᱭᱟᱨᱤ ᱪᱟᱸᱫᱚ ᱨᱮ , ᱟᱨ ᱢᱮᱱᱟᱜ ᱥᱚᱝᱵᱤᱫᱷᱟᱱ (᱑᱙᱗᱘ ᱨᱮ ᱵᱮᱱᱟᱣ ᱟᱠᱟᱱ) ᱞᱮᱠᱟᱛᱮ ᱥᱨᱤᱞᱚᱝᱠᱟ ᱒᱕ ᱜᱚᱴᱟᱱ ᱥᱟᱥᱚᱱᱤᱭᱟᱹ ᱦᱚᱱᱚᱛ ᱤᱫᱤ ᱠᱟᱛᱮᱡ ᱵᱮᱱᱟᱣ ᱢᱮᱱᱟᱜᱼᱟ ᱾ ᱥᱨᱤᱞᱚᱝᱠᱟ ᱥᱚᱝᱥᱚᱫ ᱨᱮᱱᱟᱜ ᱢᱤᱫ ᱫᱷᱟᱨᱟ ᱞᱮᱠᱟᱛᱮ ᱦᱚᱱᱚᱛ ᱠᱚ ᱦᱟᱹᱴᱤᱧ ᱥᱮ ᱢᱤᱫ ᱜᱟᱱᱚᱜᱼᱟ ᱾
ᱯᱨᱚᱫᱮᱥ ᱠᱚ
ᱯᱨᱚᱫᱮᱥ ᱥᱨᱤᱞᱚᱝᱠᱟ ᱨᱮᱱᱟᱜ ᱯᱳᱭᱞᱳ ᱛᱷᱚᱠ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱦᱟᱹᱴᱤᱧ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱥᱨᱤᱞᱚᱝᱠᱟ ᱛᱷᱚᱠ: ᱥᱨᱤᱞᱚᱝᱠᱟ ᱨᱮᱱᱟᱜ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱚ
ᱛᱷᱚᱠ: ᱮᱥᱤᱭᱟᱹ ᱫᱤᱥᱚᱢ ᱠᱚᱨᱮᱱᱟᱜ ᱥᱟᱥᱚᱱᱤᱭᱟᱹ ᱴᱚᱴᱷᱟ ᱠᱚ
ᱚᱨᱩᱬᱟᱪᱚᱞ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
ᱚᱨᱩᱬᱟᱪᱚᱞ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱚ ᱥᱤᱞᱪᱚᱨ ᱠᱟᱪᱷᱟᱨ ᱦᱚᱱᱚᱛ, ᱟᱥᱟᱢ ᱨᱮ ᱢᱤᱫᱴᱟᱹᱝ ᱦᱩᱰᱤᱧ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱠᱳᱰ ᱫᱚ ARCL ᱠᱟᱱᱟ ᱾
ᱴᱷᱟᱶ
ᱱᱚᱣᱟ ᱫᱚ ᱥᱤᱞᱪᱚᱨ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾
ᱞᱟᱭᱤᱱ ᱠᱚ
᱑,᱖᱗᱖ ᱢᱤᱞᱤᱢᱤᱴᱟᱨ (᱕ ᱯᱷᱤᱴ ᱖ ᱤᱸᱪ) ᱵᱨᱚᱰ ᱜᱮᱡᱽ ᱵᱚᱫᱚᱞᱚᱜ ᱡᱟᱦᱟᱸ ᱫᱚ ᱨᱮᱞᱣᱮ ᱥᱴᱮᱥᱚᱱ ᱫᱚ ᱫᱚᱦᱨᱟ ᱛᱮ ᱵᱮᱱᱟᱜ ᱞᱟᱹᱜᱤᱫ ᱛᱮ ᱥᱮᱞᱮᱫ ᱢᱮᱱᱟᱜᱼᱟ, ᱚᱠᱴᱚᱵᱚᱨ ᱒᱐᱑᱔ ᱥᱟᱞ ᱨᱮ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱠᱚᱧᱮ ᱥᱟᱢᱟᱝ ᱯᱷᱨᱚᱱᱴᱤᱭᱟᱨ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱞᱩᱢᱰᱤᱝ - ᱵᱚᱫᱚᱨᱯᱩᱨ - ᱥᱤᱞᱪᱚᱨ ᱨᱮᱞᱣᱮ ᱠᱷᱚᱸᱰ ᱨᱮᱱᱟᱜ ᱴᱷᱟᱶ ᱞᱮᱠᱟᱛᱮ ᱮᱦᱚᱵ ᱞᱮᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱟᱪᱷᱟᱨ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ ᱛᱷᱚᱠ:ᱞᱩᱢᱰᱤᱝ ᱨᱮᱞᱣᱮ ᱠᱷᱚᱸᱰ ᱛᱷᱚᱠ:ᱟᱥᱟᱢ ᱨᱮ ᱨᱮᱞᱣᱮ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱚ ᱛᱷᱚᱠ:ᱥᱤᱞᱪᱚᱨ ᱨᱮ ᱦᱮᱡ ᱥᱮᱱ
ᱥᱟᱠᱟᱢ ᱚᱲᱮᱡ
ᱥᱟᱠᱟᱢ ᱚᱲᱮᱡ ᱵᱟᱝ ᱵᱟᱯᱟᱜᱽ ᱫᱚ ᱡᱩᱨᱤ ᱠᱤᱱ ᱪᱷᱟᱰᱟ ᱪᱷᱟᱹᱰᱤ ᱠᱟᱹᱠᱤᱱ ᱾ ᱢᱚᱬᱮ ᱢᱟᱯᱟᱧᱡᱤ ᱥᱟᱨ ᱥᱟᱹᱜᱩᱱ ᱠᱟᱛᱮ ᱵᱚᱝᱜᱟ ᱵᱳᱨᱳ ᱥᱟᱹᱠᱷᱤ ᱠᱟᱛᱮ ᱢᱤᱫ ᱦᱟᱨᱟ ᱠᱚᱲᱟ ᱦᱟᱨᱟ ᱠᱩᱲᱤ ᱥᱟᱶ ᱠᱟᱹᱠᱤᱱ ᱜᱮ ᱡᱩᱨᱤ ᱫᱚ ᱾ ᱡᱟᱦᱟᱸᱱᱟᱜ ᱚᱡᱮ ᱛᱮᱜᱮ ᱡᱩᱨᱤᱠᱤᱱᱟᱜ ᱥᱩᱞᱩᱠ ᱥᱟᱹᱜᱟᱭ ᱨᱮ ᱢᱚᱱᱮ ᱨᱚᱪᱚᱫ ᱞᱮᱱᱠᱷᱟᱱ ᱡᱩᱨᱤᱠᱤᱱ ᱵᱟᱹᱠᱤᱱ ᱥᱩᱯᱩᱞᱩᱠᱚᱜ-ᱟ ᱾ ᱟᱭᱳ, ᱵᱟᱵᱟ ᱯᱮᱲᱟ ᱯᱟᱦᱬᱟ, ᱵᱚᱭᱦᱟ ᱠᱚ, ᱜᱟᱛᱮ ᱠᱚ ᱢᱟᱹᱡᱷᱤ ᱢᱟᱯᱟᱧᱡᱤ ᱡᱩᱨᱤ ᱠᱤᱱ ᱯᱮᱲᱟ ᱨᱩᱣᱟᱲ ᱠᱟᱹᱠᱤᱱ ᱨᱮᱭᱟᱜ ᱠᱚ ᱛᱮᱴᱮᱡᱟ ᱾ ᱮᱱ ᱦᱚᱸ ᱟᱹᱠᱤᱱᱟᱜ ᱩᱭᱦᱟᱨ ᱵᱟᱝ ᱟᱹᱨᱩᱞᱮᱱ ᱠᱷᱟᱱ ᱟᱨ ᱵᱟᱝ ᱡᱟᱦᱟᱸᱭᱟᱜ ᱱᱟᱯᱟᱭ ᱫᱤᱥᱟ ᱨᱮᱱᱟᱜ ᱚᱨᱡᱚ ᱵᱟᱝ ᱧᱟᱢ ᱞᱮᱱ ᱠᱷᱟᱱ, ᱚᱱᱟ ᱫᱚ ᱵᱟᱹᱲᱤᱡ ᱥᱮᱱ ᱥᱮᱴᱮᱨᱚᱜ-ᱟ, ᱩᱱ ᱚᱠᱛᱚ ᱜᱮ ᱥᱟᱠᱟᱢ ᱚᱲᱮᱡ ᱨᱮᱱᱟᱜ ᱠᱟᱛᱷᱟ ᱨᱟᱠᱟᱵ-ᱟ ᱟᱨ, ᱥᱟᱠᱟᱢ ᱚᱲᱮᱡ ᱦᱚᱸ ᱦᱩᱭᱩᱜ- ᱾
ᱞᱮᱜᱽ ᱟᱱᱟᱜ ᱠᱚ
ᱯᱮᱨᱮᱡ ᱞᱚᱴᱟ ᱫᱟᱜ, ᱡᱚᱲ ᱥᱤᱨ ᱥᱟᱨᱡᱚᱢ ᱥᱟᱠᱟᱢ ᱯᱮᱭᱟ, ᱠᱟᱴᱠᱚᱢ ᱪᱟᱨᱮᱡ ᱯᱮᱭᱟ, ᱜᱩᱨᱤᱡ ᱢᱤᱫ ᱪᱚᱯᱟᱜ ᱾
ᱥᱟᱠᱟᱢ ᱚᱲᱮᱡ ᱥᱮᱨᱣᱟ
ᱟᱹᱛᱩ ᱨᱮ ᱥᱟᱠᱟᱢ ᱚᱲᱮᱡ ᱚᱠᱛᱚ ᱨᱮᱫᱚ ᱟᱹᱛᱩ ᱨᱤᱱ ᱢᱟᱹᱡᱷᱤ, ᱯᱟᱨᱟᱱᱤᱠ, ᱡᱚᱜᱽ ᱢᱟᱹᱡᱷᱤ, ᱡᱚᱜᱽ ᱯᱟᱨᱟᱱᱤᱠ, ᱜᱚᱰᱮᱛ, ᱛᱟᱦᱮᱸᱠᱚᱜ ᱠᱷᱟᱱᱮ ᱨᱟᱭᱵᱟᱨᱤᱡ ᱠᱚ ᱛᱟᱦᱮᱸ ᱠᱟᱛᱮ ᱠᱟᱹᱢᱤ ᱥᱟᱹᱛᱩᱜ-ᱟ, ᱠᱩᱲᱤ ᱠᱚᱲᱟ ᱵᱟᱱᱟᱨ ᱯᱟᱦᱴᱟ ᱨᱤᱱ ᱜᱟᱨᱡᱚᱱ ᱠᱚ ᱛᱟᱦᱮᱱᱟ ᱾
ᱠᱟᱹᱢᱤ ᱛᱮᱫ
ᱫᱷᱚᱨᱚᱢ ᱟᱠᱷᱲᱟ ᱟᱨ ᱵᱟᱝᱠᱷᱟᱱ ᱫᱚᱵᱟᱹᱴᱤ ᱠᱩᱞᱦᱤ ᱢᱩᱪᱟᱹᱫ ᱠᱚᱨᱮ ᱱᱚᱶᱟ ᱫᱚᱠᱚ ᱠᱟᱹᱢᱤᱭᱟ ᱾ ᱱᱚᱶᱟ ᱠᱟᱹᱢᱤ ᱫᱚ ᱯᱩᱭᱞᱩ ᱨᱮ ᱨᱟᱭᱵᱟᱨᱤᱡ ᱵᱟᱝ ᱛᱟᱦᱮᱱ ᱨᱮ ᱜᱚᱰᱮᱛ ᱵᱟᱝ ᱨᱮ ᱡᱚᱜᱽ ᱢᱟᱹᱡᱷᱤ ᱵᱟᱝ ᱨᱮ ᱢᱟᱹᱡᱷᱤ ᱠᱚ ᱥᱚᱡᱽ ᱜᱚᱲᱚ ᱨᱮᱠᱚ ᱛᱟᱦᱮᱸᱱᱟ ᱾ ᱯᱷᱟᱨᱪᱟ ᱚᱛᱨᱮ ᱯᱩᱱ ᱠᱚᱬ ᱠᱚ ᱜᱩᱨᱤᱡᱟ, ᱚᱱᱟ ᱪᱚᱴ ᱨᱮ ᱯᱮᱨᱮᱡ ᱞᱚᱴᱟ ᱫᱟᱜ ᱠᱚ ᱫᱚᱲᱚᱢᱟ, ᱞᱚᱴᱟ ᱫᱟᱜ ᱪᱚᱴ ᱨᱮ ᱯᱮᱭᱟ ᱡᱚᱲ ᱥᱤᱨ ᱥᱟᱨᱡᱚᱢ ᱥᱟᱠᱟᱢ ᱦᱟᱹᱨᱩᱵ ᱛᱮᱠᱚ ᱫᱚᱦᱚᱭᱟ, ᱚᱱᱟ ᱪᱮᱛᱟᱱ ᱨᱮ ᱯᱮᱭᱟ ᱠᱟᱴᱠᱚᱢ ᱪᱟᱨᱮᱡ ᱠᱚ ᱫᱚᱦᱚᱭᱟ ᱾ ᱥᱟᱠᱟᱢ ᱚᱲᱮᱡᱮᱫ ᱡᱩᱨᱤ ᱠᱤᱱ ᱞᱚᱴᱟ ᱫᱟᱜ ᱨᱮᱱᱟᱜ ᱯᱟᱪᱮ ᱯᱟᱦᱴᱟ ᱨᱮ ᱵᱚᱝᱜᱟ ᱨᱟᱠᱟᱵ ᱥᱮᱫ ᱥᱟᱢᱟᱝ ᱠᱟᱛᱮ ᱠᱤᱱ ᱛᱤᱸᱜᱩᱱᱟ ᱾ ᱞᱟᱹᱭ ᱟᱹᱠᱤᱱᱟᱠᱚ ᱵᱟᱱᱟ ᱦᱚᱲᱟᱜ ᱞᱮᱸᱜᱟ ᱛᱤᱛᱮ ᱢᱟᱬᱟᱝ ᱢᱤᱫ ᱫᱷᱟᱣᱛᱮ ᱯᱮᱭᱟ ᱠᱟᱴᱠᱚᱢ ᱪᱟᱨᱮᱡ ᱠᱤᱱ ᱨᱟᱹᱯᱩᱫᱟ ᱾ ᱨᱟᱹᱯᱩᱫ ᱠᱟᱛᱮ ᱞᱚᱴᱟ ᱫᱟᱜ ᱥᱩᱨ ᱨᱮᱠᱤᱱ ᱧᱩᱨ ᱠᱟᱜ-ᱟ ᱾ ᱚᱱᱟ ᱛᱟᱭᱚᱢ ᱯᱮᱭᱟ ᱡᱚᱲ ᱥᱤᱨ ᱥᱟᱨᱡᱚᱢ ᱥᱟᱠᱟᱢ ᱦᱚᱸ ᱢᱤᱫ ᱫᱷᱟᱣ ᱨᱮ ᱞᱮᱸᱜᱟ ᱛᱤᱛᱮ ᱜᱮ ᱪᱩᱯᱤ ᱥᱮᱫ ᱨᱮ ᱥᱟᱵ ᱠᱟᱛᱮ ᱵᱚᱦᱚᱜ ᱥᱮᱫ ᱠᱤᱱ ᱪᱤᱨᱟᱹ ᱟᱹᱜᱩᱭᱟ ᱾ ᱤᱱᱟᱹ ᱛᱟᱭᱚᱢ ᱞᱚᱴᱟ ᱫᱟᱜ ᱦᱚᱸ ᱵᱟᱱᱟ ᱦᱚᱲ ᱞᱮᱸᱜᱟ ᱡᱟᱸᱜᱟ ᱛᱮ ᱠᱤᱱ ᱠᱚᱞᱥᱟ ᱦᱤᱨᱤᱡᱟ ᱵᱚᱝᱜᱟ ᱨᱟᱠᱟᱵ ᱥᱮᱫ ᱾ ᱢᱩᱪᱟᱹᱫ ᱨᱮᱫᱚ ᱚᱱᱟ ᱜᱩᱨᱤᱡᱟᱜ ᱨᱮᱜᱮ ᱛᱤᱸᱜᱩ ᱠᱟᱛᱮ ᱦᱚᱨᱟᱥᱤ ᱨᱮᱱᱟᱜ ᱥᱤᱸᱫᱩᱨ ᱯᱮ ᱫᱷᱟᱣ ᱞᱮᱸᱜᱟ ᱛᱤ ᱛᱮ ᱜᱮᱭ ᱜᱟᱥᱟᱣ ᱤᱬᱤᱡᱽ ᱛᱟᱭ ᱛᱮ ᱞᱮᱸᱜᱟ ᱛᱤ ᱨᱮᱱᱟᱜ ᱢᱮᱬᱦᱮᱫ ᱥᱟᱠᱚᱢᱮ ᱛᱩᱫ ᱛᱟᱨᱟᱭᱮᱭᱟ ᱾ ᱟᱫᱚ ᱟᱯᱟᱱ ᱟᱹᱯᱤᱱ ᱦᱚᱨ ᱛᱮ ᱠᱤᱱ ᱥᱮᱱᱚᱜ ᱚᱠᱛᱚ ᱨᱮ ᱢᱟᱯᱟᱧᱡᱤ ᱠᱚ ᱞᱟᱹᱭ ᱟᱠᱤᱱᱟ > ᱟᱹᱵᱤᱱ ᱫᱚ ᱛᱮᱦᱮᱧ ᱠᱷᱚᱱ ᱫᱚ ᱵᱚᱭᱦᱟ ᱞᱮᱠᱟ ᱵᱤᱱ ᱛᱟᱦᱮᱸᱱᱟ ᱾ ᱧᱩᱛᱩᱢ ᱟᱛᱮ ᱵᱤᱱ ᱦᱚᱯᱚᱦᱚᱜ-ᱟ ᱾ ᱡᱟᱦᱟᱸ ᱫᱤᱱ ᱡᱟᱦᱟᱸ ᱦᱤᱞᱚᱜ ᱵᱤᱱ ᱧᱟᱯᱟᱢ ᱫᱚᱦᱲᱟᱜ ᱠᱷᱟᱱ ᱥᱟᱶᱛᱟ ᱟᱹᱨᱤ ᱞᱮᱠᱟ ᱛᱮ ᱵᱤᱱ ᱰᱟᱸᱰᱚᱢᱚᱜ-ᱟ ᱾
ᱛᱩᱢᱟᱹᱞ
ᱦᱟᱯᱟᱢ ᱠᱚᱣᱟᱜ ᱵᱤᱱᱛᱤ ᱛᱷᱩᱛᱤ ᱠᱷᱚᱱ ᱾
ᱥᱮᱪᱮᱫ
ᱦᱟᱹᱴᱤᱧ
ᱥᱮᱪᱮᱫ ᱫᱚ ᱟᱹᱰᱤ ᱞᱮᱠᱟᱛᱮ ᱵᱚᱱ ᱦᱟᱹᱴᱤᱧ ᱫᱟᱲᱮᱭᱟᱜ-ᱟ, ᱡᱮᱢᱚᱱ ᱵᱚᱭᱚᱥ ᱤᱫᱤ ᱠᱟᱛᱮ ᱟᱨᱵᱟᱝ ᱥᱟᱛᱟᱢ ᱤᱫᱤ ᱠᱟᱛᱮ ᱾ ᱢᱤᱫ ᱛᱚᱦᱚᱨ ᱛᱮ ᱥᱮᱪᱮᱫ ᱫᱚ ᱯᱮ ᱛᱷᱚᱠ ᱨᱮ ᱵᱚ ᱦᱟᱹᱴᱤᱧ ᱫᱟᱲᱮᱭᱟᱜ-ᱟ ᱾ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ :-
ᱨᱟᱭᱨᱤᱛ ᱞᱮᱠᱟᱛᱮ ᱥᱮᱪᱮᱫ
ᱨᱟᱭᱨᱤᱛ ᱞᱮᱠᱟᱛᱮ ᱥᱮᱪᱮᱜ ᱢᱮᱱ ᱞᱮᱠᱷᱟᱱ ᱫᱚ ᱢᱤᱫ ᱟᱥᱲᱟ ᱟᱨᱵᱟᱝ ᱜᱟᱲ ᱨᱮᱱᱟᱜ ᱥᱮᱪᱮᱫ, ᱡᱟᱦᱟᱸ ᱨᱮ ᱫᱚ ᱨᱟᱭᱨᱤᱛ ᱞᱮᱠᱟᱛᱮᱜᱮ ᱥᱮᱪᱮᱫ ᱠᱟᱹᱢᱤ ᱫᱚ ᱛᱚᱨᱟᱣᱜ-ᱟ ᱾ ᱱᱚᱣᱟ ᱨᱮ ᱫᱚ ᱢᱤᱫ ᱦᱚᱲ ᱵᱟᱞᱮ ᱜᱮᱭᱟᱱ ᱟᱨᱵᱟᱝ ᱟᱨᱵᱟᱝ ᱮᱛᱚᱦᱚᱵ ᱛᱷᱚᱠ ᱨᱮᱱᱟᱜ ᱠᱟᱹᱢᱤ ᱠᱚᱭ ᱵᱟᱰᱟᱭ ᱫᱟᱲᱮᱭᱟᱜ-ᱟ ᱾ ᱠᱟᱹᱴᱤᱡ ᱜᱤᱫᱽᱨᱟᱹ ᱠᱚ ᱫᱚ ᱵᱟᱞᱮ ᱟᱥᱲᱟ (nursery) ᱟᱨ ᱪᱟᱪᱚ ᱟᱥᱲᱟ ᱠᱷᱚᱱ ᱫᱚ ᱨᱟᱭᱨᱤᱛ ᱞᱮᱠᱟᱛᱮ ᱥᱮᱪᱮᱫᱚᱜ ᱨᱮᱱᱟᱜ ᱧᱮᱞ ᱧᱟᱢᱚᱜ-ᱟ ᱾
ᱵᱤᱱ-ᱨᱟᱭᱨᱤᱛ ᱞᱮᱠᱟᱛᱮ ᱥᱮᱪᱮᱫ
ᱱᱚᱣᱟ ᱨᱮ ᱫᱚ ᱡᱩᱣᱟᱹᱱ ᱠᱚ ᱚᱞ ᱯᱟᱲᱦᱟᱣ ᱪᱮᱫ ᱨᱚ ᱨᱮᱭᱟᱜ ᱠᱟᱛᱷᱟ ᱢᱮᱱᱚᱜ-ᱟ ᱾ ᱟᱥᱲᱟ ᱪᱮᱢᱮᱫ ᱠᱚ ᱯᱩᱨᱟᱹᱣᱮᱱ ᱛᱟᱭᱚᱢ ᱟᱜᱟᱢ ᱵᱤᱱᱤᱰ ᱠᱚ ᱥᱟᱯᱲᱟᱣᱜ ᱮᱢᱟᱱ ᱠᱚ ᱫᱚ ᱵᱤᱱ-ᱨᱟᱭᱨᱤᱛ ᱞᱮᱠᱟᱛᱮ ᱥᱮᱪᱮᱫ ᱢᱮᱱ ᱜᱟᱱᱚᱜ-ᱟ ᱾ ᱪᱮᱫᱟᱜ ᱥᱮ ᱱᱚᱣᱟ ᱨᱮ ᱚᱱᱠᱟ ᱨᱟᱭᱨᱤᱛ ᱜᱮ ᱵᱟᱭ ᱛᱟᱦᱮᱸᱱᱟ ᱟᱨ ᱟᱯᱟᱱ ᱟᱹᱯᱤᱱ ᱞᱮᱠᱟᱛᱮ ᱥᱮᱪᱮᱫ ᱫᱚ ᱦᱩᱭᱩᱜ-ᱟ ᱾ ᱱᱚᱣᱟ ᱨᱮ ᱫᱚ ᱡᱟᱦᱟᱸᱭ ᱟᱥᱲᱟ ᱵᱟᱝ ᱪᱟ ᱪᱟᱞᱟᱜ ᱠᱟᱱᱟ ᱩᱱᱠᱩ ᱞᱟᱹᱜᱤᱫ, ᱢᱤᱫ ᱪᱮᱫᱚᱜ ᱟᱨᱵᱟᱝ ᱪᱮᱢᱮᱫ ᱠᱚ ᱨᱮᱱᱟᱝ ᱟᱸᱥ ᱛᱮ ᱵᱮᱨᱮᱫ-ᱟ ᱾ ᱚᱲᱟᱜ ᱨᱮ ᱪᱮᱫᱚᱜ, ᱟᱯᱱᱟᱨ ᱛᱮ ᱪᱮᱫᱚᱜ, ᱥᱟᱺᱜᱤᱧ ᱛᱮ ᱪᱮᱫᱚᱜ ᱟᱨᱵᱟᱝ ᱠᱚᱢᱯᱩᱴᱚᱨ ᱫᱟᱨᱟᱭ ᱛᱮ ᱪᱮᱫᱚᱜ ᱮᱢᱟᱱ ᱠᱚ ᱫᱚ ᱱᱚᱣᱟ ᱥᱮᱪᱮᱫ ᱛᱷᱚᱠ ᱨᱮᱱᱟᱜ ᱠᱟᱱᱟ ᱾
ᱫᱤᱥᱣᱟᱹ ᱟᱥᱲᱟ
ᱟᱭᱢᱟ ᱫᱤᱥᱣᱟᱹ ᱟᱥᱲᱟ ᱵᱤᱱ ᱜᱚᱱᱚᱝ ᱥᱮᱪᱮᱫ ᱠᱚ ᱮᱢᱟ ᱠᱚ ᱠᱟᱱᱟ ᱥᱚᱨᱠᱟᱨ ᱦᱚᱛᱮ ᱛᱮ ᱾ ᱟᱯᱟᱵᱟᱨᱮ ᱦᱚᱸ ᱟᱠᱚᱨᱤᱱ ᱜᱤᱫᱽᱨᱟᱹ ᱠᱚ ᱯᱨᱟᱭᱵᱷᱮᱴ ᱟᱥᱲᱟ ᱨᱮ ᱥᱮᱪᱮᱫᱚᱜ ᱞᱟᱹᱜᱤᱫ ᱠᱚ ᱠᱩᱞ ᱫᱟᱲᱮᱭᱟᱠᱚᱣᱟ ᱢᱮᱱᱠᱷᱟᱱ ᱱᱚᱣᱟ ᱵᱟᱵᱚᱫᱽ ᱛᱤᱢᱤᱱ ᱜᱟᱱ ᱠᱟᱹᱣᱰᱤ ᱮᱢ ᱦᱩᱭ ᱟᱠᱚᱣᱟ ᱾ ᱛᱤᱢᱤᱱ ᱜᱟᱱ ᱴᱷᱟᱶ ᱨᱮ ᱨᱮᱸᱜᱮᱡ ᱚᱲᱟᱜ ᱨᱤᱱ ᱜᱤᱫᱽᱨᱟᱹ ᱫᱚ ᱟᱥᱲᱟ ᱵᱟᱠᱚ ᱪᱟᱞᱟᱣ ᱫᱟᱲᱮᱭᱟᱜ ᱠᱟᱱᱟ, ᱪᱮᱫᱟᱜ ᱥᱮ ᱟᱠᱚ ᱫᱤᱥᱚᱢ ᱨᱮ ᱵᱤᱱ ᱜᱚᱱᱚᱝ ᱛᱮ ᱥᱚᱨᱠᱟᱨ ᱥᱮᱪᱮᱫ ᱵᱟᱭ ᱮᱟ ᱠᱚ ᱠᱟᱱᱟ ᱟᱨ ᱟᱠᱚᱨᱤᱱ ᱜᱷᱟᱨᱚᱡᱽ ᱦᱚᱸ ᱱᱚᱣᱟ ᱞᱟᱹᱜᱤᱫ ᱠᱟᱹᱣᱰᱤ ᱵᱟᱭ ᱮᱢ ᱫᱟᱲᱮᱭᱟᱠᱚ ᱠᱟᱱᱟ ᱾ ᱜᱤᱫᱽᱨᱟᱹ ᱦᱚᱸ ᱠᱟᱹᱣᱰᱤ ᱞᱟᱹᱜᱤᱫ ᱠᱟᱹᱢᱤ ᱦᱩᱭ ᱟᱠᱚ ᱠᱟᱱᱟ ᱟᱨᱟᱵᱝᱠᱷᱟᱱ ᱥᱟᱶᱛᱟ ᱨᱮ ᱵᱟᱹᱲᱤᱡ ᱩᱭᱦᱟᱹᱨ ᱢᱮᱱᱟᱜ-ᱟ, ᱠᱩᱲᱤ ᱜᱤᱫᱽᱨᱟᱹ ᱠᱚᱣᱟᱜ ᱥᱮᱪᱮᱫ ᱤᱫᱤᱠᱟᱛᱮ ᱾
ᱞᱟᱯᱷᱟᱝ ᱥᱮᱪᱮᱫ
ᱟᱭᱢᱟ ᱞᱟᱛᱟᱨ ᱟᱥᱲᱟ (primary school) ᱟᱨ ᱛᱟᱢᱟᱞᱟ ᱟᱥᱲᱟ (secondary school) ᱢᱮᱱᱟᱜ-ᱟ ᱾ ᱟᱭᱢᱟ ᱴᱷᱟᱶ ᱱᱚᱣᱟ ᱞᱟᱹᱜᱤᱫ ᱥᱚᱨᱠᱟᱨ ᱜᱮ ᱠᱟᱹᱣᱰᱤᱭ ᱮᱢᱮᱫ-ᱟ ᱾ ᱵᱤᱨᱫᱟᱹᱜᱟᱲ ᱟᱨ ᱞᱟᱯᱷᱟᱝ ᱵᱤᱨᱫᱟᱹᱜᱟᱲ ᱠᱚᱨᱮ ᱫᱚ ᱴᱤᱣᱥᱚᱱ ᱜᱚᱱᱚᱝ ᱫᱚ ᱮᱢ ᱦᱩᱭᱩᱜ ᱠᱟᱱ ᱛᱟᱠᱚᱣᱟ, ᱡᱟᱦᱟᱸ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱫᱤᱥᱚᱢ ᱨᱮ ᱵᱷᱮᱯᱮᱫ ᱜᱮᱭᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:!Main category
ᱯᱩᱞᱣᱟᱢᱟ ᱦᱚᱱᱚᱛ
ᱥᱟᱥᱚᱱᱤᱭᱟᱹ
᱑᱙᱗᱙ ᱥᱟᱞ ᱨᱮ ᱚᱱᱚᱱᱛᱱᱟᱜᱽ ᱦᱚᱱᱚᱛ ᱫᱚ ᱵᱟᱨ ᱵᱷᱟᱜᱽ ᱨᱮ ᱦᱟᱹᱴᱤᱧ ᱟᱠᱟᱱᱟ, ᱡᱟᱦᱟᱸ ᱨᱮ ᱢᱤᱫ ᱵᱷᱟᱜᱽ ᱚᱱᱚᱱᱛᱱᱟᱜᱽ ᱦᱚᱱᱚᱛ ᱞᱮᱠᱟᱛᱮ ᱢᱮᱱᱟᱜ, ᱟᱨ ᱫᱚᱥᱟᱨ ᱵᱷᱟᱜᱽ ᱫᱚ ᱯᱩᱞᱣᱟᱢᱟ ᱦᱚᱱᱚᱛ ᱵᱮᱱᱟᱣ ᱮᱱᱟ ᱾ ᱡᱚᱠᱷᱚᱱ ᱵᱮᱱᱟᱣ ᱮᱱᱟ, ᱛᱚᱵᱮ ᱯᱩᱞᱣᱟᱢᱟ ᱦᱚᱱᱚᱛ ᱨᱮ ᱕᱕᱐ ᱜᱚᱴᱟᱝ ᱟᱹᱛᱩ ᱛᱟᱦᱮᱸ ᱠᱟᱱᱟ, ᱚᱠᱚᱭ ᱢᱩᱬᱮ ᱡᱚᱜᱚᱼᱦᱚᱱᱚᱛ (ᱛᱚᱦᱥᱤᱞ) ᱨᱮ ᱦᱟᱹᱴᱤᱧ ᱞᱮᱱ ᱛᱟᱦᱮᱸᱫ : ᱥᱳᱯᱤᱭᱟᱱ, ᱚᱶᱛᱤᱯᱚᱨᱟ, ᱯᱟᱢᱯᱚᱨ, ᱯᱩᱞᱣᱟᱢᱟ ᱟᱨ ᱛᱨᱟᱞ ᱾ ᱒᱐᱐᱗ ᱥᱟᱞ ᱨᱮ ᱥᱳᱯᱤᱭᱟᱱ ᱦᱚᱱᱚᱛ ᱵᱮᱱᱟᱣ ᱠᱟᱛᱮ ᱛᱟᱭᱚᱢ ᱫᱚ, ᱯᱩᱞᱣᱟᱢᱟ ᱦᱚᱱᱚᱛ ᱨᱮ ᱓᱓᱑ ᱟᱹᱛᱩ ᱟᱨ ᱯᱩᱱᱭᱟᱹ ᱡᱚᱜᱚᱼᱦᱚᱱᱚᱛ ᱛᱟᱦᱮᱸ ᱠᱟᱱᱟ ᱾ ᱦᱚᱱᱚᱛ ᱥᱟᱥᱚᱱᱤᱭᱟᱹ ᱞᱮᱠᱟᱛᱮ ᱦᱚᱱᱚᱛ ᱨᱮᱱᱟᱜ ᱚᱥᱟᱨ ᱵᱤᱥᱟᱹᱨ ᱫᱚ ᱑,᱐᱙᱐ ᱜᱟᱺᱴ ᱠᱤᱞᱚᱢᱤᱴᱚᱨ (᱔᱒᱐ ᱜᱟᱺᱴ ᱢᱤᱞ) ᱢᱮᱱᱟᱜᱼᱟ ᱾
ᱯᱩᱞᱣᱟᱢᱟ ᱦᱚᱱᱚᱛ ᱨᱮ ᱱᱤᱛᱚᱜ ᱤᱨᱟᱹᱞ ᱜᱚᱴᱟᱝ ᱡᱚᱜᱚᱼᱦᱚᱱᱚᱛ ᱢᱮᱱᱟᱜᱼᱟ, ᱡᱟᱦᱟᱸ ᱨᱮ ᱓᱒᱗ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ (ᱚᱸᱰᱮ ᱠᱷᱚᱱ ᱤᱨᱟᱹᱞ ᱜᱚᱴᱟᱝ ᱫᱚ ᱱᱤᱪᱚᱞ ᱜᱮᱭᱟ):
ᱦᱚᱲ ᱮᱞ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ ᱯᱩᱞᱣᱟᱢᱟ ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱕᱖᱐,᱔᱔᱐ ᱦᱚᱲ ᱢᱮᱱᱟᱜ ᱠᱚᱣᱟ, ᱥᱚᱞᱚᱢᱚᱱ ᱫᱤᱯ ᱫᱤᱥᱚᱢ ᱟᱨᱵᱟᱝ ᱟᱢᱮᱨᱤᱠᱟ ᱯᱚᱱᱚᱛ ᱣᱭᱚᱢᱤᱝ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟᱠᱚ ᱾ ᱱᱚᱣᱟ ᱥᱤᱧᱚᱛ ᱨᱮ (ᱜᱩᱴ ᱖᱔᱐ ᱦᱚᱱᱚᱛ ᱠᱷᱚᱱ ᱫᱚ)᱕᱓᱗ ᱟᱱᱟᱜ ᱛᱷᱟᱱ ᱨᱮ ᱢᱮᱱᱟᱜᱼᱟ ᱾ ᱦᱚᱱᱚᱛ ᱨᱮᱱᱟᱜ ᱦᱚᱲ ᱮᱞ ᱰᱮᱱᱥᱤᱴᱤ ᱫᱚ ᱕᱙᱘ ᱛᱟᱦᱮᱸᱱ ᱦᱚᱲ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱕᱕᱐/ᱜᱟᱺᱴ ᱢᱤᱞ) ᱢᱮᱱᱟᱜ ᱠᱚᱣᱟ ᱾ ᱒᱐᱐᱑ᱼ᱒᱐᱑᱑ ᱨᱮᱱᱟᱜ ᱜᱮᱞ ᱥᱮᱨᱢᱟ ᱨᱮ ᱱᱩᱠᱩ ᱦᱚᱲ ᱮᱞ ᱜᱨᱚᱛᱷ ᱫᱚᱨ ᱫᱚ ᱒᱙.᱑᱘% ᱛᱟᱦᱮᱸ ᱠᱟᱱᱟ ᱾ ᱯᱩᱞᱣᱟᱢᱟ ᱨᱮ ᱜᱚᱴᱟ ᱑᱐᱐᱐ ᱠᱚᱲᱟ ᱨᱮ ᱙᱑᱒ ᱛᱤᱨᱞᱟᱹ ᱭᱟᱜ ᱡᱟᱱᱟᱝ ᱡᱟᱹᱱᱤ ᱢᱮᱱᱟᱜᱼᱟ (ᱟᱨ ᱱᱚᱣᱟ ᱫᱷ᱐ᱥᱟᱶ ᱫᱚ ᱵᱷᱮᱜᱟᱨ ᱦᱩᱭᱩᱜᱼᱟ), ᱟᱨ ᱡᱟᱹᱛᱤᱭᱟᱹᱨᱤ ᱡᱟᱱᱟᱝ ᱡᱟᱹᱱᱤ ᱫᱚ ᱙᱔᱐ ᱠᱷᱚᱱ ᱫᱚ ᱠᱚᱢ ᱜᱮᱭᱟ, ᱟᱨ ᱥᱮᱪᱮᱫ ᱫᱚᱨ ᱫᱚ ᱖᱔.᱓% ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ ᱨᱮᱱᱟᱜ ᱦᱚᱱᱚᱛ ᱠᱚ
ᱦᱮᱰᱯᱷᱳᱱ
ᱦᱮᱰᱯᱷᱳᱱ (ᱥᱮ ᱴᱮᱞᱤᱯᱷᱚᱱᱤ ᱟᱨ ᱨᱮᱰᱤᱭᱳ ᱨᱮᱱᱟᱜ ᱮᱛᱚᱦᱚᱵ ᱫᱤᱱ ᱨᱮ ᱦᱮᱰᱯᱷᱳᱱ) ᱪᱟᱞᱟᱜ ᱠᱟᱱ ᱫᱤᱱ ᱛᱮ ᱵᱮᱵᱷᱟᱨᱤᱭᱟ ᱠᱚᱣᱟᱜ ᱞᱩᱛᱩᱨ ᱪᱮᱛᱟᱱ ᱥᱮ ᱚᱱᱟ ᱟᱲᱮ ᱨᱮ ᱦᱚᱨᱚᱜ ᱠᱟᱛᱮᱜ ᱞᱟᱣᱰᱥᱯᱤᱠᱚᱨ ᱪᱟᱞᱟᱣᱤᱡ ᱠᱚ ᱞᱟᱹᱜᱤᱫ ᱢᱤᱫ ᱡᱩᱲᱤ ᱞᱟᱹᱭ ᱮᱫᱟᱭ ᱾ ᱚᱱᱟ ᱫᱚ ᱤᱞᱮᱠᱴᱨᱳᱠᱟᱹᱥᱴᱤᱠ ᱴᱨᱟᱸᱥᱰᱭᱩᱥᱚᱨ ᱠᱟᱱᱟ, ᱡᱟᱦᱟᱸ ᱫᱚ ᱢᱤᱫ ᱵᱤᱡᱽᱞᱤ ᱥᱤᱜᱽᱱᱚᱞ ᱥᱟᱶ ᱡᱚᱱᱚᱲ ᱥᱟᱰᱮ ᱨᱮ ᱵᱚᱫᱚᱞᱚᱜ ᱠᱟᱱᱟ ᱾ ᱦᱮᱰᱯᱷᱳᱱ ᱫᱚ ᱮᱠᱟᱞ ᱵᱮᱵᱷᱟᱨᱤᱭᱟ ᱠᱚ ᱞᱟᱹᱜᱤᱫ ᱞᱟᱣᱰᱥᱯᱤᱠᱚᱨ ᱨᱮᱱᱟᱜ ᱩᱞᱴᱟᱹ ᱠᱟᱱᱟ, ᱱᱤᱡᱮ ᱛᱮ ᱢᱤᱫ ᱚᱰᱤᱭᱳ ᱟᱱᱤᱡ ᱫᱚ ᱟᱸᱡᱚᱢ ᱞᱟᱹᱜᱤᱫᱚᱜ ᱠᱟᱱᱟᱭ, ᱡᱟᱦᱟᱸᱭ ᱟᱸᱡᱚᱢ ᱞᱟᱹᱜᱤᱫ ᱥᱩᱨ - ᱥᱩᱯᱩᱨ ᱨᱮᱱᱟᱜ ᱡᱟᱦᱟᱸᱭ ᱦᱚᱲ ᱠᱚ ᱞᱟᱹᱜᱤᱫ ᱛᱮ ᱡᱷᱤᱡ ᱦᱚᱭ ᱨᱮ ᱥᱟᱰᱮ ᱮᱦᱚᱵ ᱚᱪᱚ ᱮᱫ - ᱟᱭ ᱾ ᱦᱮᱰᱯᱷᱳᱱ ᱫᱚ ᱳᱭᱚᱨᱥᱯᱩᱠᱚᱨ, ᱤᱭᱚᱨᱯᱷᱳᱱ ᱞᱩᱛᱩᱨ ᱯᱷᱳᱱ ᱠᱚ ᱢᱮᱛᱟᱣᱟᱜ ᱠᱟᱱᱟ ᱾ ᱥᱤᱨᱢᱳᱨᱚᱞ (ᱞᱩᱛᱩᱨ ᱥᱩᱯᱩᱨ ᱨᱮ) ᱟᱨ ᱥᱩᱯᱨᱟ - ᱮᱨᱤᱭᱚᱞ (ᱳᱵᱷᱚᱨ ᱫᱤ ᱤᱭᱚᱨ) ᱦᱮᱰᱯᱷᱳᱱ ᱫᱚ ᱥᱯᱤᱠᱚᱨ ᱨᱮᱱᱟᱜ ᱪᱮᱛᱟᱱ ᱵᱮᱱᱰ ᱞᱟᱜᱟᱣ ᱦᱩᱭᱩᱜ ᱠᱟᱱᱟ ᱾ ᱢᱤᱫ ᱮᱴᱟᱜ ᱞᱮᱠᱟᱱ, ᱡᱟᱦᱟᱸ ᱤᱭᱚᱨ ᱵᱚᱰᱥ ᱥᱮ ᱤᱭᱚᱨ ᱯᱤᱥ ᱨᱩᱯ ᱛᱮ ᱢᱟᱱᱟᱜ ᱠᱟᱱᱟ ᱾ ᱱᱚᱶᱟ ᱫᱚ ᱢᱤᱫ ᱦᱚᱲ ᱞᱟᱹᱜᱤᱫ ᱜᱮ ᱟᱸᱡᱚᱢ ᱢᱮᱱᱛᱮ ᱮᱠᱞᱟᱭ ᱦᱚᱲ ᱞᱟᱹᱜᱤᱫ ᱵᱟᱱᱟᱣ ᱟᱠᱟᱱᱟ ᱾ ᱡᱟᱦᱟᱸ ᱫᱚ ᱵᱮᱵᱷᱟᱨᱤᱭᱟ ᱦᱟᱜ ᱞᱩᱛᱩᱨ ᱨᱮ ᱥᱟᱢᱵᱟᱣ ᱛᱟᱦᱮᱱ ᱠᱟᱱᱟ ᱾ ᱢᱤᱫ ᱛᱮᱥᱟᱨ ᱞᱮᱠᱟᱱᱟᱜ ᱡᱟᱝ ᱪᱟᱞᱚᱱ ᱦᱮᱰᱯᱷᱳᱱ ᱠᱟᱱᱟ, ᱡᱟᱦᱟᱸ ᱫᱚ ᱵᱚᱦᱚᱜ ᱥᱟᱢᱟᱝ ᱠᱷᱚᱱ ᱛᱟᱭᱚᱢ ᱥᱮᱫ ᱠᱷᱚᱱ ᱥᱟᱢᱴᱟᱣ ᱦᱩᱭᱩᱜ ᱠᱟᱱᱟ ᱟᱨ ᱞᱩᱛᱩᱨ ᱱᱟᱦᱩᱨ ᱨᱮ ᱡᱷᱤᱡ ᱛᱟᱦᱮᱱ ᱠᱟᱱᱟ ᱾ ᱥᱟᱝᱜᱤᱱ ᱥᱚᱧᱪᱚᱨ ᱨᱮᱱᱟᱜ ᱥᱟᱹᱠᱷᱭᱟᱹᱛ ᱨᱮ, ᱢᱤᱫ ᱦᱮᱰᱥᱮᱴ ᱦᱮᱰᱯᱷᱳᱱ ᱟᱨ ᱢᱟᱭᱠᱨᱳᱱ ᱨᱮᱱᱟᱜ ᱢᱤᱫ ᱡᱚᱲᱟᱣ ᱢᱮᱱᱟᱜ - ᱟ ᱾ ᱦᱮᱰᱯᱷᱳᱱ ᱫᱚ ᱢᱤᱫ ᱥᱤᱜᱽᱱᱚᱞ ᱥᱟᱯᱲᱟᱣ ᱥᱟᱶ ᱡᱚᱱᱚᱲ ᱛᱟᱦᱮᱱ ᱠᱟᱱᱟ ᱡᱮᱞᱮᱠᱟ ᱡᱮ ᱳᱰᱤᱭᱳ ᱮᱢᱯᱞᱤᱯᱷᱟᱭᱚᱨ, ᱨᱮᱰᱤᱭᱳ, ᱥᱤᱰᱤ ᱯᱞᱮᱭᱚᱨ, ᱯᱳᱨᱮᱴᱮᱵᱚᱞ ᱢᱤᱰᱤᱭᱟ ᱯᱞᱮᱭᱚᱨ, ᱢᱳᱵᱟᱭᱞ ᱯᱷᱳᱱ, ᱵᱷᱤᱰᱡᱭᱳ ᱜᱮᱢ ᱠᱚᱥᱥᱳᱞ ᱥᱮ ᱤᱞᱮᱠᱴᱨᱤᱠ ᱵᱟᱡᱟᱣ ᱥᱚᱢᱟᱱ ᱥᱮ ᱥᱚᱡᱷᱮ ᱠᱟᱨᱰ ᱨᱮᱱᱟᱜ ᱵᱮᱵᱷᱟᱨ ᱦᱩᱭᱩᱜ ᱠᱟᱱᱟ ᱥᱮ ᱵᱽᱞᱩᱴᱩᱛᱷ, DECT ᱥᱮ ᱮᱯᱷ ᱮᱢ ᱞᱮᱠᱟᱱ ᱣᱟᱭᱨᱞᱮᱥ ᱴᱮᱠᱱᱤᱠ ᱨᱮᱱᱟᱜ ᱵᱮᱵᱷᱟᱨᱚᱜ ᱠᱟᱱᱟ ᱾ ᱨᱮᱰᱤᱭᱳ ᱢᱟᱲᱟᱝ ᱦᱮᱰᱯᱷᱳᱱ ᱑᱙ ᱥᱟᱛᱟᱵᱟᱫᱤ ᱨᱮᱱᱟᱜ ᱢᱩᱪᱟᱹᱫ‌ ᱨᱮ ᱴᱮᱞᱤᱯᱷᱚᱱ ᱳᱯᱨᱮᱴᱚᱨ ᱠᱚ ᱦᱚᱛᱮᱛᱮ  ᱠᱟᱹᱢᱤ ᱞᱟᱹᱜᱤᱫ ᱵᱮᱵᱷᱟᱨ ᱦᱩᱭᱩᱜ ᱠᱟᱱ ᱛᱟᱦᱮᱱᱟ, ᱛᱟᱦᱟᱞᱮ ᱚᱱᱟ ᱟᱯᱱᱟᱨ ᱛᱤ ᱛᱮ ᱟᱲᱟᱜ ᱟᱠᱟᱱ ᱞᱮᱠᱟᱢ ᱵᱩᱡᱷᱟᱹᱣ ᱟᱨ ᱟᱸᱡᱚᱢ ᱢᱟᱢ ᱨᱟᱹᱥᱠᱟ ᱥᱟᱶᱛᱮ ᱾ ᱮᱦᱚᱵ ᱫᱚ ᱳᱰᱤᱭᱳ ᱜᱩᱱ ᱨᱮᱱᱟᱜ ᱮᱵᱷᱨᱮᱡᱽ  ᱧᱟᱢ ᱞᱮᱠᱟ ᱦᱩᱭᱩᱜ ᱠᱟᱱ ᱛᱟᱦᱮᱱᱟ ᱟᱨ ᱢᱤᱫ ᱛᱟᱲᱟᱢ  ᱞᱟᱦᱟ ᱪᱮᱛᱟᱱ ᱟᱱ ᱦᱮᱰᱯᱷᱳᱱ ᱨᱮᱱᱟᱜ ᱠᱷᱚᱡᱟᱣ ᱦᱩᱭ ᱞᱮᱱᱟ ᱾
ᱱᱟᱜᱟᱢ
ᱦᱮᱰᱯᱷᱳᱱ ᱴᱮᱞᱤᱯᱷᱳᱱ ᱨᱤᱥᱤᱵᱦᱟᱨ ᱤᱭᱚᱨᱯᱷᱳᱱ ᱠᱷᱚᱱ ᱦᱩᱭ ᱟᱠᱟᱱᱟ, ᱟᱨ ᱮᱢᱯᱞᱤᱯᱷᱟᱭᱚᱨ ᱨᱮᱱᱟᱜ ᱵᱟᱱᱟᱣ ᱦᱩᱭ ᱮᱱ ᱠᱷᱚᱱ ᱢᱟᱲᱟᱝ ᱵᱤᱡᱽᱞᱤ ᱳᱰᱤᱭᱳ ᱤᱥᱟᱹᱨᱟ ᱠᱚ ᱟᱸᱡᱚᱢ ᱨᱮᱱᱟᱜ ᱥᱩᱢᱩᱝ ᱢᱤᱫ ᱦᱚᱨᱟ ᱛᱟᱦᱮᱸᱜ ᱠᱟᱱᱟ ᱾ ᱮᱦᱚᱵ ᱫᱚ ᱥᱟᱹᱨᱤ ᱛᱮ ᱥᱚᱯᱷᱚᱞ ᱥᱮᱴ ᱑᱙᱑᱐ ᱨᱮ ᱱᱚᱛᱷᱟᱞᱤᱭᱮᱞ ᱵᱟᱞᱰᱣᱤᱱ ᱦᱚᱛᱮᱛᱮ ᱵᱟᱱᱟᱣ ᱦᱩᱭ ᱞᱮᱱ ᱛᱟᱦᱮᱱᱟ, ᱡᱟᱦᱟᱸᱭ ᱩᱱᱤ ᱟᱡᱟᱜ ᱫᱟᱠᱟ ᱩᱛᱩ ᱨᱮ ᱜᱚᱲᱚ ᱟᱠᱚ ᱠᱟᱱ ᱛᱟᱦᱮᱱᱟᱭ ᱟᱨ ᱩᱱᱤ ᱫᱚ ᱭᱩᱱᱟᱭᱴᱮᱰ ᱥᱴᱮᱴᱥ ᱱᱮᱵᱷᱤ ᱮ ᱟᱠᱨᱤᱝ ᱠᱮᱫ - ᱟ ᱾
ᱚᱡᱮᱱ ᱢᱩᱨᱢᱩ
ᱚᱡᱮᱱ ᱢᱩᱨᱢᱤ (ᱡᱟᱱᱟᱢ: ᱘ ᱢᱚᱭᱤ ᱑᱙᱖᱘) ᱫᱚ ᱥᱟᱱᱛᱟᱲᱤ ᱨᱟᱡᱽᱱᱮᱛᱟ ᱠᱟᱱᱟᱭ । ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱩᱨᱪᱷᱟᱻᱟᱜ ᱴᱤᱠᱤᱴ ᱛᱮ ᱵᱟᱝᱨᱤᱯᱳᱥᱤ ᱠᱷᱚᱱ ᱳᱰᱤᱥᱟ ᱵᱤᱫᱷᱟᱱ ᱥᱚᱵᱷᱟ ᱨᱮ ᱵᱟᱪᱷᱚᱱ ᱞᱮᱱᱟ ।
ᱱᱤᱡᱮᱨ ᱡᱤᱭᱚᱱ
ᱚᱡᱮᱬ ᱢᱩᱨᱢᱩ ᱘ ᱢᱚᱭᱤ ᱑᱙᱖᱘ ᱢᱚᱭᱤᱨᱵᱷᱚᱸᱡ ᱡᱤᱞᱞᱟ. ᱨᱮ ᱡᱟᱱᱟᱢ ᱞᱮᱱᱟ ᱾ ᱵᱟᱵᱟᱻᱟᱜ ᱧᱩᱛᱩᱢ ᱠᱚᱨᱚᱬ ᱢᱩᱨᱢᱩ । ᱱᱩᱭ ᱫᱚ ᱢᱮᱴᱨᱤᱠ ᱦᱟ.ᱵᱤᱡ ᱚᱞ ᱞᱮᱭᱟ । ᱟᱡ ᱵᱟᱢᱦᱩ ᱫᱚ ᱜᱤᱛᱟᱢᱚᱬᱤ ᱢᱩᱨᱢᱩ ᱠᱟᱱᱟᱭ ।
ᱯᱚᱞᱴᱤᱠᱟᱞ ᱡᱤᱭᱚᱱ
ᱚᱡᱮᱱ ᱫᱚ ᱳᱰᱤᱥᱟ ᱨᱟᱡᱱᱤᱛᱤ ᱨᱮ ᱡᱷᱟᱨᱠᱷᱚᱸᱰ ᱢᱩᱠᱛᱤ ᱢᱩᱨᱪᱷᱟ ᱠᱷᱚᱱ ᱠᱟ.ᱢᱤ ᱠᱟᱱᱟᱭ ᱾ ᱱᱩᱭ ᱫᱚ ᱳᱰᱤᱥᱟ ᱵᱤᱫᱷᱟᱱ ᱥᱚᱵᱷᱟ ᱨᱮ ᱵᱤᱫᱷᱟᱭᱚᱠ ᱞᱮᱠᱟᱛᱮ ᱠᱟ.ᱢᱤ ᱟᱠᱟᱫᱟᱭ ᱾
ᱦᱮᱢᱚᱱᱛ ᱥᱚᱨᱮᱱ
ᱦᱮᱢᱚᱱᱛ ᱥᱚᱨᱮᱱ (ᱡᱟᱱᱟᱢ: ᱑᱐ ᱚᱜᱚᱥᱴ ᱑᱙᱗᱕) ᱫᱚ ᱥᱤᱧᱚᱛ ᱨᱤᱱᱤᱡ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱤᱱᱤᱡ ᱢᱤᱫᱴᱟᱹᱝ ᱨᱟᱡᱽᱟᱹᱨᱤ ᱠᱟᱱᱟᱭ ᱾ ᱩᱱᱤ ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ, ᱱᱤᱭᱟᱹ ᱫᱷᱟᱣ ᱫᱚ ᱩᱱᱤ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱑᱑ ᱟᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱠᱟᱱᱟᱭ ᱾ ᱱᱚᱣᱟ ᱞᱟᱦᱟᱨᱮ ᱦᱮᱢᱚᱱᱛ ᱥᱚᱨᱮᱱ ᱫᱚ ᱡᱷᱟᱨᱠᱷᱚᱸᱰ ᱨᱤᱱᱤᱡ ᱕ ᱟᱱᱤᱡ ᱥᱤᱨᱟᱹ ᱢᱚᱱᱛᱨᱤ (᱑᱓ ᱡᱩᱞᱟᱭ ᱒᱐᱑᱓ - ᱒᱘ ᱰᱤᱥᱮᱢᱵᱚᱨ ᱒᱐᱑᱔) ᱦᱚᱸ ᱛᱟᱦᱮᱸ ᱠᱟᱱᱟᱭ ᱾